އެޖެންޑާ 19 ރަށަށް: ބޮޑުތިލަދުންމަތީ ދަތުރު\nފޮޓޯ އަލްބަމް: އެޖެންޑާ 19 ރަށަށް - ހއ. އިހަވަންދޫ\nހަނިމާދޫގައި ބާއްވާ ކަންމަތީ ބައްދަލުވުން\nދަތުރުގެ ބައިވެރިން ހދ. ހަނިމާދޫއަށް ވަޑައިގެންފި، އެ ރަށުންވެސް ހޫނު މަރުހަބާއެއް ކިޔާފައިވޭ\n13 ޖެނުއަރީ 2020 | ހޯމަ 11:44\n14 ޖެނުއަރީ 2020 | އަންގާރަ 09:10\n14 ޖެނުއަރީ 2020 | އަންގާރަ 08:55\nއަންގާރަ ދުވަހު ފުރަތަމަ ރަށަކަށް، އެމްޑީޕީގެ ޓީމުން ވަޑައިގެންފައިވަނީ ހދ. ހަނިމާދޫއަށެވެ. ރައީސް މުހައްމަދު ނަޝީދު އިސްކޮށް ހުންނަވަ ކުރައްވާ ދަތުރުފުޅުގެ ބައިވެރިން ހަނިމާދޫއަށް ވަޑައިގެންނެވުމާއެކު އެ ރަށުގެ އެމްޑީޕީއަށް ތާއީދުކުރާ ފަރާތްތަކުންވެސް ވަނީ ހޫނު މަރުހަބާއެއް ކިޔާފަ އެވެ.\n14 ޖެނުއަރީ 2020 | އަންގާރަ 08:30\nއެމްޑީޕީއަކީ އިންތިހާބާ ދިމާކޮށް ރައްޔިތުން ވާވައްދަން ރަށްރަށަށް އަންނަ ބައެއް ނޫން: ރައީސް ނަޝީދު\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު -- ފޮޓޯ: ޔޫސުފް ސޮފްވާން ރަޝީދު\nރާއްޖޭގެ ރައްޔިތުންނަށް އެންމެ ބޮޑަށް ސާފުވެފައި އޮތް ހަގީގަތަކީ އެމްޑީޕީއަކީ އިންތިހާބާ ދިމާކޮށް ރައްޔިތުން ވާވައްދަން ރަށްރަށަށް އަންނަ ބައެއް ނޫންކަން ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nކުރިއަށް އޮތް ލޯކަލް ކައުންސިލް އިންތިޚާބަށް ކެމްޕެއިނަށް އެމްޑީޕީން ތިލަދުންމައްޗަށް ކުރާ ދަތުރުގައި، ހއ. ދިއްދޫގައި އޮތް ޖަލްސާގައި ވާހަކަފުޅުދައްކަވަމުން ރައީސް ނަޝީދު ވިދާޅުވީ އެމްޑީޕީން އެ ރަށްރަށަށް ވަޑައިގަންނަވަނީ އިންތިހާބާ ދިމާކޮށް ނޫން ކަމަށާއި، ދިއްދޫ ރައްޔިތުންނަށް އެކަން ވަރަށް ބޮޑަށް ސާފުވެވަޑައިގަންނަވާނެ ކަމަށެވެ. މީގެއިތުރުން މުޅި ތިލަދުންމަތީ ރައްޔިތުންނަށް ވެސް އަދި ރާއްޖޭގެ ރައްޔިތުންނަށް ވެސް އަބަދުވެސް އެމްޑީޕީއަކީ އެމީހުން ކައިރީގައި ތިބޭ ބައެއްކަން އެނގިވަޑައިގަންނަވާނެ ކަމަށެވެ.\nއިންތިހާބެއް އައީމަ އަޅުގަނޑުމެން އެ ވަގުތު އެ ފުރުސަތު ބޭނުން މިކުރަނީ ވަކި ހާއްސަ ކަމަކަށް. ވަކި ވާހަކައެއް ދައްކަން. އެއީ މި ނިޒާމް ހަމަޖެހިފައި އޮންނަ ގޮތް. އެއަށްކިޔަނީ ޑިމޮކްރަސީ. އިންތިހާބު އައީމަ އަޅުގަނޑުމެން ހުށަހަޅާނަން، ބަލާނަން ތި ބޭފުޅުންގެ ޝަކުވާތައް އަދި ކަންބޮޑުވުންތައް. އެ ކަންބޮޑުވުންތަކަށް ހައްލުގެނައުމަށް އަޅުގަނޑުމެން ހުށަހަޅާނަން ސިޔާޔަސަތުތަކެއް. އެވާހަކަ ދައްކަން އަޅުގަނޑުމެން އިރާދަކުރެއްވިއްޔާ ރާއްޖޭގެ ރައްޔިތުން ކައިރިއަށް އަބަދުވެސް ދާނަން. ރާއްޖޭގެ ރައްޔިތުންނަށް އިނގޭ އަދި އެ ރައްޔިތުން ތިބޭނީ އެ ވާހަކަ ދެއްކުމަށް އަޅުގަނޑުމެން ގެނައުމަށް އެ ރައްޔިތުންގެ ދޮރުތައް ހުޅުވާލައިގެން ސައި ހަދައިގެން. ރައްޔިތުން ތިބީ މި ވާހަކަތައް އަޑުއަހަން.\n14 ޖެނުއަރީ 2020 | އަންގާރަ 01:06\nއެޖެންޑާ 19 ރަށަށް: އެމްޑީޕީ ތިލަދުންމަތީ ދަރުތުގައި ހޯމަ ދުވަހު5ރަށަށް!\nއެމްޑީޕީގެ ރައީސް އަދި ރައްޔިތުންގެ މަޖިލީހުގެ ރައީސް އަށް ދިއްދޫއިން މަރުހަބާ ދެންނެވުން -- ފޮޓޯ: ރާއްޖެއެމްވީ\nކުރިއަށް އޮތް ލޯކަލް ކައުންސިލް އިންތިޚާބަށް ކެމްޕޭން ކުރުމަށް މޯލްޑިވިއަން ޑިމޮކްރެޓިކް ޕާޓީ އެމްޑީޕީން ތިލަދުންމައްޗަށް ކުރާ ދަތުރުގައި އެޕާޓީން ހޯމަ ދުވަހު ވަނީ ފަސް ރަށަށް ގޮސްފައެވެ.\nހދ. ކުޅުދުއްފުށީ "ސީކުއީން" ބޯޓުގައި 300 އެއްހާ މީހުންނާއިއެކު އާދިއްތަ ދުވަހު ހަވީރު ފެށި މި ދަތުތުރުގައި އެމްޑީޕީގެ ޓީމުން 10 ގަޑިއިރުގެ ދަތުރެއް ކުރުމަށްފަހު ހޯމަ ދުވަހު ހެނދުނު ފުރަތަމަ ގޮސްފައިވަނީ ހއ. އިހަވަންދޫއަށެވެ. އެއަށްފަހު ހޯމަ ދުވަހު ވަނީ އެ އަތޮޅު ހޯރަފުށީ، ކެލާ އަދި ބާރަށް ވަނީ ގޮސްފައެވެ. އަދި ހޯމަ ދުވަހުގެ ރޭ 7:00 ވަނީ ދިއްދޫއަށް ގޮސްފައެވެ.\n14 ޖެނުއަރީ 2020 | އަންގާރަ 00:41\nރާއްޖެ އަނބުރާ 1800ގެ އަހަރުތަކުގެ ތެރެއަށް ވައްޓާލަން ރައްޔިތުން ބޭނުމެއް ނުވޭ: އަހުމަދު އަބްދުﷲ\nބާރަށު ދާއިރާގެ މެމްބަރު އަހުމަދު އަބްދުﷲ ވާހަކަދައްކަވަނީ -- ފޮޓޯ: ޔޫސުފް ސޮފްވާން ރަޝީދު\nރާއްޖެ އަނބުރާ 1980 ނުވަތަ 1800 ގެ އަހަރުތަކުގެ ތެރެއަށް ވައްޓާލަން ދިވެހި ރައްޔިތުން ބޭނުންނުވާކަމަށް ބާރަށު ދާއިރާގެ މެމްބަރު އަހުމަދު އަބްދުﷲ ވިދާޅުވެއްޖެ އެވެ.\nކުރިއަށް އޮތް ލޯކަލް ކައުންސިލް އިންތިޚާބުގެ ކެމްޕޭނަށް އެމްޑީޕީން ތިލަދުންމައްޗަށް ކުރާ ދަތުރުގައި، ހއ ދިއްދޫގައި އޮތް ޖަލްސާގައި ވާހަކަދައްކަވަމުން ޕާޓީގެ ޗެއަރޕާސަންގެ ނައިބް މާލީކަންވެސް ކުރައްވާ އަހުމަދު އަބްދުﷲ ވިދާޅުވީ ރައްޔިތުން ބޭނުންވަނީ ފުރިހަމަ ލާމަރުކަޒީ ނިޒާމެއް ކަމަށެވެ. އަދިި ރައްޔިތުންގެ ކަންކަން ރައްޔިތުންނަށް ނިންމޭނެ ފަދަ ނިޒާމެއްކަމަށާއި، 1800 ނުވަތަ 1980 ގެ އަހަރުތަކުގެ ހާލަތަށް އަނބުރާ ދިއުމަށް ރައްޔިތުން ބޭނުން ނުވާކަމަށް މެމްބަރު އަހުމަދު އަބްދުﷲ ވިދާޅުވި އެވެ.\nކާޅު ހާލި ހެދީމަ ކޮވެލި ބިސްއަޅާ އުސޫލުން ކަންކުރާނެ ބަޔަކަށް ފުރުސަތު ދީގެން ނުވާނެ. މި ރާއްޖެ އަނބުރާ އަނެއްކާވެސް 1980 ނުވަތަ 1800 ގެ އަހަރުތަކުގެ ތެރެއަށް ނުގެންދާނެ ދިވެހި ރައްޔިތުންނެއް. އެހެންވީމާ ދިވެހި ރައްޔިތުންގެ ޕާޓީގެ ކެންޑިޑޭޓުންނަށް، އެމްޑީޕީގެ ކެންޑިޑޭޓުންނަށް މުޅި ރާއްޖޭގެ އުތުރުން ފެށިގެން ދެކުނަށް ވޯޓު ދޭނެ ކަމާއި މެދު އަޅުގަނޑު ޝައްކެއް ނުކުރަން.\nމެމްބަރު އަހުމަދު އަބްދުﷲ ވިދާޅުވީ އެމްޑީޕީން އަބަދުވެސް ގެންދިޔައީ ލާމަރުކަޒީ ބާރުތައް ރަށްރަށަށް ދިނުމަށް ވަކާލާތުކުރަމުން ކަމަށެވެ. އަދި ރައީސް މުހައްމަދު ނަޝީދުގެ ވެރިކަމުގައި ގާނޫނީ ނިޒާމުގެ ތެރެއިން ލާމަރުކަޒީ ބާރުތަކާއި، ރައްޔިތުންނަށް ބާރުތައް ދޫކޮށްލުމަށް ފާސްކުރެވުނު ކަމަށެވެ. ނަމަވެސް ކުރީގެ ސަރުކާރުތަކުން މަސައްކަތްކުރީ އެ ބާރުތައް ކައުންސިލްތަކުންނާއި ރައްޔިތުން އަތުން ނިގުޅައިގަތުމަށް ކަމަށް އޭނާ ވިދާޅުވި އެވެ. އެގޮތުން އެ ސަރުކާރުތަކުން ތަރައްގީއަށް ހުރަސްއަޅާ، ކައުންސިލްތަކުގެ އަތް ބަނދެލި ކަމަށް މެމްބަރު ވިދާޅުވިއެވެ. ނަމަވެސް އެމްޑީޕީއިން ދެވަނަ ފަހަރަކަށް ވެރިކަމަށް އައިސް އެ މަސައްކަތް އަލުން ފެށިކަމަށާއި އިދާރީ ދާއިރާތަށް ލާމަރުކަޒީ އުސޫލުން ހިންގުމުގެ ގާނޫނަށް އިސްލާހު ގެނެސް، ނިގުޅައިގަތް ބާރުތައް އަނބުރާ ދީފައިވާނެ ކަމަށް އަހުމަދު އަބްދުﷲ ވިދާޅުވިއެވެ.\n14 ޖެނުއަރީ 2020 | އަންގާރަ 00:40\nއެމްޑީޕީއާ ދޭތެރޭގައި ބައެއް ފަރާތްތަކުން ހިތްހަމަ ނުޖެހެނީ ރައްޔިތުންނަށް ބާރުވެރިކަން ހޯދައިދޭން އުޅޭތީ: ސަލީމް\nހޯރަފުށީ ދާއިރާގެ މެންބަރު އަހުމަދު ސަލީމް ވާހަކަދައްކަވަނީ -- ފޮޓޯ: ރާއްޖެ.އެމްވީ\nއެމްޑީޕީއާ މެދުގައި ސިޔާސީގޮތުން ބައެއް ފަރާތްތަކުން ހިތްހަމަ ނުޖެހެނީ ރައްޔިތުންނަށް ބާރުވެރިކަން ހޯދައިދޭން އުޅޭތީކަމަށް ހޯރަފުށީ ދާއިރާގެ މެންބަރު އަހުމަދު ސަލީމް ވިދާޅުވެއްޖެއެވެ.\nއެޖެންޑާ 19 ރަށަށް – ހއ. ދިއްދޫގައި ބޭއްވި ޖަލްސާގައި ވާހަކަދައްކަވަމުން ސަލީމް ވިދާޅުވީ ދިވެހިރާއްޖެއަކީ އެތައް ޒަމާންތަކެއް ވަންދެން އެކި ބާވަތްތަކުގެ ވެރިކަން ކޮށްފައި އޮތް ގައުމެއްކަން އެންމެންނަށްވެސް އިނގޭ ކަމަށެވެ. އަދި އެމްޑީޕީއާ މެދުގައި ސިޔާސީގޮތުން ބައެއް ފަރާތްތަކުން ހިތްހަމަ ނުޖެހެނީ ރައްޔިތުންނަށް ބާރުވެރިކަން ހޯދައިދީ ރައްޔިތުން އަމިއްލައަށް ގޮތް ނިންމުމުގެ ފުރުސަތު ހޯދައިދޭތީ ކަމަށް ސަލީމް ވިދާޅުވި އެވެ. އެގޮތުން ސަލީމް ވިދާޅުވީ ވެރިންގެ ކައިރިއަށްގޮސް ސަލާން ނުޖަހާ ފައިބުޑަށް ނުވެއްޓި އަމިއްލައަށް އަބުރުވެރި ދިރިއުޅުމެއް ހޯދައިދިނުމުގެ މަސައްކަތް ކުރަން އުޅޭތީ އެމްޑީޕީއާއި ދޭތެރޭގައި ސިޔާސީ ބައެއް ފަރާތްތަކުން ހިތްހަމް ނުޖެހޭ ކަމަށެވެ.\nއަޅުގަނޑުމެންނަށް ދަސްވެފައި އޮތް ކަމަކީ އަޅުގަނޑުމެންނަށް އާދަވެފައި އޮތްކަމަކީ އަބަދުވެސް މީހުން އަޅުގަނޑުމެންނަށް އަޅުވެތިކުރުން. އަބަދުވެސް އަޅުގަނޑުމެންނާ ހަމައަށް އައިސް ކަންކަމަށް އެދި އަޅުގަނޑުމެންގެ ހެޔޮކަމުން ކަންކަން ކޮށްދޭ ބައެއްގެ ގޮތުގައި ދެއްކުން. އެގޮތް އެމްޑީޕީން ބޭނުން ނުވާތީ ބައެއް ސިޔާސީ ފަރާތްތަކުން ކަންބޮޑުވަނީ. އެހެންވީމާ އަޅުގަނޑު ކުޑަވެސް ޝައްކެއް ނުކުރަން މި ހުރިހާ ކަމެއް އަޅުގަނޑުމެންގެ ލޯ މަތިން، ފެނި އެ ހެކީގެ އަލީގައި އަޅުގަނޑުމެންގެ ނިންމުން އުނދަގޫވާނެ ކަމަކަށް.\nސަލީމް ވިދާޅުވީ މިއީ އެމްޑީޕީން ޗެމްޕިއަންކަން ހޯދަން ނުކުންނަ ތިންވަނަ ފަހަރު ކަމަށެވެ. އަދި މި ފަހަރު ވެސް އެމްޑީޕީން ތަށި ނަގާނެ ކަމަށާއި، ޗެމްޕިއަނުން ޗެމްޕިއަނުންނަށް ވަނީ ހަމައެހެން ތިބެފަ ނޫން ކަމަށެވެ. އެއީ ބުރަ މަސައްކަތާއި ހިއްމަތާއި މިންނަތާއި ރޭވުންތެރިކަމާއެކީ ކުރާ ކަމެއް ކަމަށާއި، ހަމަ ތިބެފަ ދަނޑަށްއަރާ މެޗެއް ކުޅެފައި މޮޅުވަނީއެއް ނޫން ކަމަށްވެސް ސަލީމް ވިދާޅުވިއެވެ.\nސަލީމް ވިދާޅުވީ އެމްޑީޕީން ޗެމްޕިއަންކަން ނަގާނެކަމުގެ އެއް ހެއްކަކީ އެމްޑީޕީން މަސައްކަތްކުރާ އިންތިޒާމްތައް ކަމަށެވެ. އަދި ތަންތަނަށް ދަތުރުކޮށް ގޭގެއަށް ގޮސް މީހުންނާ ވާހަކަދައްކާ މެނިފެސްޓޯ އެކުލަވާލާ ކަންކަން ތަރުތީބުކޮށް ވޯޓާ ހަމައަށް ގޮސް އެކަން ކާމިޔާބުވުމުން އެވީ ވައުދުތަކުގެ މަތިން ހަނދާން ނައްތާނުލާ ރެއާ ދުވާލު މަސައްކަތްކޮށް އެ ވައުދުތައް ކާމިޔާބުކުރުމަށް ކުރާ މަސައްކަތް ކަމަށާއި، އެއީ އެމްޑީޕީއަށް ޗެމްޕިއަންކަން ލިބޭ ގޮތް ކަމަށް ސަލީމް ވިދާޅުވިއެވެ.\n14 ޖެނުއަރީ 2020 | އަންގާރަ 00:38\nއެޖެންޑާ 19 ރަށަށް - އެމްޑީޕީ ހއ. ދިއްދޫގައި ބޭއްވި ޖަލްސާ\n14 ޖެނުއަރީ 2020 | އަންގާރަ 00:04\nބަޖެޓު އެންމެ ފުރިހަމަކޮށް ތަންފީޒު ވެގެންދާނީ ފުރިހަމަ ރީނދޫ ކައުންސިލެއް އޮވެގެން: ޢަބްދުﷲ ވަޙީދު\nދިއްދޫ ދާއިރާގެ މެމްބަރު ޢަބްދުﷲ ވަޙީދު ޖަލްސާގައި ވާހަކަދައްކަވަނީ -- ފޮޓޯ: ޔޫސުފް ސޮފްވާން ރަޝީދު\n2020ގެ ބަޖެޓު އެންމެ ފުރިހަމަކޮށް ތަންފީޒު ވެގެންދާނީ ފުރިހަމަ ރީނދޫ ކައުންސިލެއް އޮވެގެންކަމަށް ރައްޔިތުންގެ މަޖިލީހުގެ ދިއްދޫ ދާއިރާގެ މެމްބަރު ޢަބްދުﷲ ވަޙީދު ވިދާޅުވެއްޖެއެވެ.\nމެމްބަރު މިހެން ވިދާޅުވީ ކުރިއަށް އޮތް ލޯކަލް ކައުންސިލް އިންތިޚާބަށް ކެމްޕެއިނަށް އެމްޑީޕީން ތިލަދުންމައްޗަށް ކުރާ ދަތުރުގައި، ހއ. ދިއްދޫގައި އޮތް ޖަލްސާގައި ވާހަކަދައްކަވަމުންނެވެ.\nމެމްބަރު ވިދާޅުވީ 2020 ވަނަ އަހަރު ދިއްދޫއަށް 200 މިލިއަންގެ ބަޖެޓެއް ފާސްކުރެވުނު ކަމަށެވެ. އަދި މި ބަޖެޓު އެންމެ ފުރިހަމަކޮށް ތަންފީޒުވެގެންދާނީ ފުރިހަމަ ރީނދޫ ކައުންސިލެއް އޮވެގެން ކަމަށެވެ. ދިއްދޫގެ ބަޖެޓަށް އަލިއަޅުއްވާލާ މެމްބަރު ވިދާޅުވީ 2020 ވަނަ އަހަރަށް ފާސްކުރެވުނު ބަޖެޓުގައި ދިއްދޫ ރައްޔިތުންނަށް ރައިސުލްޖުމްހޫރިއްޔާ ވެވަޑައިގެންނެވި ވައުދުތަކުގެ 90% ވަނީ ހިމެނިފައިކަމަށެވެ.\n13 ޖެނުއަރީ 2020 | ހޯމަ 23:58\nރައީސް ނަޝީދު ހޯރަފުށީގައި\n13 ޖެނުއަރީ 2020 | ހޯމަ 12:07\nމި ދަތުރުގައި އެމްޑީޕީގެ ޓީމުން ހޯމަދުވަހު ދިއުމަށް ހަމަޖެހިފައިވާ ރަށްތަކަކީ ހއ. ކެލާ، ބާރަށް އަދި ދިއްދޫ އެވެ.\n13 ޖެނުއަރީ 2020 | ހޯމަ 12:02\nހޯރަފުށިން އެމްޑީޕީގެ ޓީމަށް ހޫނު މަރުހަބާއެއް ކިޔައިފި\nހޯރަފުއްޓަށް އެމްޑީޕީގެ ޓީމުން ޒިޔާރަތް ކުރުމުން އެރަށުން މެންދުރުގެ ހޫނު ވަގުތުގައިވެސް ވަނީ ގިނަ އަދަދެއްގެ ރައްޔިތުން ނުކުމެ ހޫނު މަރުހަބާއެއް ކިޔާފައެވެ.\nކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދާއި ޕާޓީގެ ލީޑަރޝީޕް އަދި ޕާޓީގެ ރައްޔިތުން މަޖިލީހުގެ މެންބަރުންނާއި އާންމު މެންބަރުން ކުރާ މިދަތުރުގައި ހޯރަފުއްޓަށް ލެފިފައިވަނީ ހޯމަ ދުވަހުގެ ހެނދުނު 10:30 ގައެވެ.\nމި ދަތުރުގައި ހޯރަފުށީ ދާއިރާގެ ރައްޔިތުންގެ މަޖިލީހުގެ މެންބަރު އަހުމަދު ސަލީމް ވެސް ވަނީ އެރަށުން ޓީމާއި ގުޅިވަޑައިގެންފައެވެ.\nހޯރަފުށީގައިވެސް ކުރިއަށް އޮތް ލޯކަލް ކައުންސިލް އިންތިޚާބަށް ތާއީދު ހޯދުމަށް ދޮރުން ދޮރަށް ހިންގުމަށް ވަނީ ހަމަޖެހިފައެވެ. މީގެ އިތުރުން ކަންމަތީ ބައްދަލުވުން ބޭއްވުމަށް ވެސް ވަނީ ހަމަޖެހިފައެވެ.\nއެމްޑީޕީގެ ޓީމުން ހޯރަފުށިން ފުރުމަށް ހަމަޖެހިފައިވަނީ ހޯމަދުވަހުގެ މެންދުރު 13:30 ގައެވެ.\n13 ޖެނުއަރީ 2020 | ހޯމަ 12:01\nރައީސް ނަޝީދު ހޯރަފުށީގެ އެމްޑީޕީ މެމްބަރުންނާއި މުހާތަބުކޮށް ވާހަކަ ދައްކަވަނީ\n13 ޖެނުއަރީ 2020 | ހޯމަ 12:00\nރައީސް ނަޝީދު ހޯރަފުށީ ގައި، އަރިހުގައި ހޯރަފުށީ ދާއިރާގެ މެމްބަރު އަހުމަދު ސަލީމް (ސައްލެ)\nރައީސް ނަޝީދު ހޯރަފުއްޓަށް ވަޑައިގަތުމުން އެ ރަށުގެ ރައްޔިތުން ވަނީ ހޫނު މަރުހަބާއެއް ކިޔާފައި\n13 ޖެނުއަރީ 2020 | ހޯމަ 11:54\nރައީސް ނަޝީދު ހއ. އިހަވަންދޫ ގައި، ދޮރުން ދޮރަށް ހިންގެވުމުގެ ތެރެއިން\n13 ޖެނުއަރީ 2020 | ހޯމަ 11:51


Dhuaa Kuranvee Yoosuf Fadha Tharieh Dhevvumah! - vNews.mv\nގާސިމް އިބްރާހީމް ޔޫސުފާއި ބައްދަލުކުރައްވަނީ\nދުއާކުރަންވީ ޔޫސުފް ފަދަ ތަރިއެއް ދެއްވުމަށް!\nޝިފްޒާ މުޞްޠަފާ Male' | 04 December 2019, 12:39\nރ.އިނގުރައިދުއަށް ނިސްބަތްވާ އުމުރުން އެންމެ ހަ އަހަރުގެ ޔޫސުފް ބިން މާޒިން އަކީ ކޮންމެ މަޔަކާއި ބަފަޔަކުވެސް ލިބުމަށް އެދޭނެފަދަ ދަރިއެކެވެ. އެ ތުއްތުތުއްތު ކުއްޖާގެ މޫނުމަތިން ފެންނަ މައުސޫމްކަމަކުން ނޫނެވެ. މިއީ ރާއްޖޭގެ އެންމެ ހަގު ހާފިޒުންގެ ތެރޭގައި ހިމެނޭ، އުމުރުން އެންމެ ހަ އަހަރުގައި ކީރިތި ޤުރްއާން ހިތުދަސްކޮށްފައިވާ ކުއްޖެކެވެ.\nދޮންދޫނި ލިޓްލް ލާނާސް ޕްރީ ސްކޫލުން ޕްރީ ސްކޫލް ނިންމާލި މި ދަރިވަރު ކީރިތި ޤުރްއާން ހިތުދަސްކުރަން ފެށީ އެންމެ ދެ އަހަރުގައެވެ. އުމުރުން އެންމެ ހަ އަހަރުގައި ކީރިތި ޤުރްއާން ހިތުދަސްކޮށް ހާފިޒެއްގެ ދަރަޖަ ހޯދުމުން، ޔޫސުފަށާއި އާއިލާއަށް ހިތްވަރުދެއްވުމަށް އެކި ބޭބޭފުޅުން ގެންދަވަނީ ޔޫސުފާއި ބައްދަލުކުރައްވަމުންނެވެ. މިގޮތުން އަންގާރަދުވަހު ހަވީރު ޖުމްހޫރީ ޕާޓީގެ ލީޑަރު އަދި ވިލާ ގުރޫޕްގެ ބާނީ ގާސިމް އިބްރާހީމް ވަނީ ޔޫސުފްގެ ގެއަށް ވަޑައިގެން ޔޫސުފާއި ބައްދަލުކުރައްވާފައެވެ.\nގާސިމް އިބްރާހީމް ވަނީ ޔޫސުފް ޤުރްއާން ހިތުދަސްކުރަން ކުރި މަސައްކަތް އޮޅުންފިލުއްވައި ޔޫސުފާއި ޔޫސުފްގެ ބައްޕަ މާޒިން ހުސެއިނާއި މަންމަ އުންމުހާނީ އިބްރާހީމަށް މަރުހަބާ ވިދާޅުވެފައެވެ. އަދި ގާސިމް ވަޑައިގަތީ ޚާއްސަ މެސެޖަކާވެސް އެކުގައެވެ. ގާސިމް ވިދާޅުވީ ކޮންމެ މުސްލިމް މަންމައަކާއި ބައްޕައަކު ކީރިތި ﷲ އަށް ދެއަތްއުފުލަންވީ ޔޫސުފް ފަދަ ތަރިއެއް މިންވަރުކުރައްވާތޯ ކަމަށެވެ. މާތް ﷲ ގެ ކަލާމްފުޅު ހިތުދަސްކުރުމަށްވުރެ މޮޅު ވަނައެއް ނުލިބޭނެ ކަމަށް އެމަނިކުފާނު ވިދާޅުވިއެވެ.\nވިލާ ފައުންޑޭޝަންގެ ފަރާތުން ގާސިމް ވަނީ ޔޫސުފަށް ހިތްވަރުދެއްވުމުގެ ގޮތުން ޚާއްސަ ހަދިޔާއެއް ވެސް ދެއްވާފައެވެ. އެ ހަދިޔާގައި ވެސް "ކޮންމެ ދިވެހި މަންމައަކާއި ބައްޕައަކު ކީރިތި ﷲ އަށް ދެއަތް އުފުލަންވީ ޔޫސުފް ފަދަ ތަރިއެއް މިންވަރު ކުރައްވާތޯއެވެ" މި މެސެޖު ހިމަނާފައި ވެއެވެ.\nގާސިމް އިބްރާހީމް ވަނީ ޤުރްއާން ކިޔެވުމުގައި ދެމިހުރުމަށް ޔޫސުފްގެ ކިބައިން އެދިވަޑައިގެންފައެވެ. އަދި ޔޫސުފްގެ މަންމައާއި ބައްޕަގެ ބުރަ މަސައްކަތަށް ތައުރީފުކުރައްވައި ޝުކުރުއަދާކުރެއްވިއެވެ.\nއަންގާރަދުވަހުގެރޭ ޖުމްހޫރީ ޕާޓީން ބޭއްވި ޖަލްސާގައި ވެސް ގާސިމް ވަނީ ޔޫސުފްގެ ވާހަކަ ދައްކަވާފައެވެ. ގާސިމް ވިދާޅުވީ ހަ އަހަރުގެ ތުއްތު ކުއްޖަކު ކީރިތި ޤުރްއާން ހިތުދަސްކޮށްގެން ހާފިޒެއްގެ ދަރަޖަ ހޯދުމަކީ ވަރަށްވެސް އުފާވެރިކަމެއް ކަމަށެވެ. އެކުއްޖާގެ މަންމައާއި ބައްޕަ، ޚާއްސަކޮށް މަންމަ ކުރެއްވި އަގުނުކުރެވޭފަދަ މަސައްކަތަކީ ކޮންމެ މަންމައަކާއި ބައްޕައެއްގެ ލޮލުން ވެސް އުފާވެރިކަމުގެ ކަރުނަ އޮހޮރޭނެ ކަމެއް ކަމަށެވެ.\nއެދަރިފުޅަށް އެމަންމައާއި ބައްޕަ ކުރެއްވި ޚިދުމަތަށް އައްސަރިބަހާއި ސާބަސް ރައްދުކުރަމުން، މި ދިވެހި އުންމަތުގެ ކޮންމެ މައެއް، ބަފަޔަކީ މިފަދަ ޚިދުމަތްތެރި އަދި ވިސްނުންތެރި މަންމައަކާއި ބައްޕައަކަށް ވުމަށް ނަސޭހަތްތެރިވަން.\nގާސިމް ވަނީ ކުޑަކުޑަ މާޒިންއަށް އުފާވެރި މުސްތަގުބަލަކަށް އެދިވަޑައިގެންފައެވެ. އަދި ތައުލީމާއި ތަރުބިއްޔަތާއި ރީތި އަޚުލާގުން ޖަރީވެ، މިއަށްވުރެވެސް ގިނަ ފުރުސަތުތައް މާޒިންއަށް ލިބުމަށް އެދިވަޑައިގަންނަވާ ކަމަށް ވިދާޅުވިއެވެ.\nޔޫސުފް، ޤުރްއާން ހިތުދަސްކުރުމުން ނާއިބުރައީސް ފައިސަލް ނަސީމާއި އިސްލާމިކް މިނިސްޓަރު ޑރ.އަހުމަދު ޒާހިރު އަލީ ވެސް ވަނީ ޔޫސުފާއި ބައްދަލުކުރައްވައި ހިތްވަރު ދެއްވާފައެވެ. އަދި ބޭރުގެ ބައެއް ބޭފުޅުން ވެސް ވަޑައިގެން ޔޫސުފާއި ބައްދަލުކުރައްވައި ހިތްވަރު ދެއްވާފައި ވެއެވެ.\nޔޫސުފް ކީރިތި ޤުރްއާން ހިތުދަސްކުރި ނަމަވެސް އަދި ރަސްމީކޮށް ހާފިޒެއްގެ ދަރަޖަ ނުލިބެއެވެ. ޔޫސުފަށް ހާފިޒްކަމުގެ ސަނަދު ލިބޭނީ ޤުރްއާނާ ބެހޭ މަރުކަޒުގައި އޮންނަ ޚާއްސަ ކޮމިޓީއަކަށް ޤުރްއާން އެއްކޮށް ހިތުންކިޔައިދިނުމުންނެވެ. އެހެންކަމުން ޔޫސުފް މިހާރު ދަނީ ޤުރްއާން މުރާޖައާކުރަމުންނެވެ.\nރާއްޖެ ޤާސިމް އިބްރާހިމް ރިޕޯޓް\n100 ޕަސަންޓް މުސްލިމް ލޭބަލްގައި ޖަހައިގެން ތިބިއިރު، ސްކޫލުތަކުގައި ދަސްކޮށްދެވެނީ އިސްލާމްދީނައި ދުރަށް ދެވޭ ކަހަލަ ކަންކަން. އެދަރިވަރުން ބިޒީ ކޮށްލަނީ ހަރާމް ކަންކަމަށް އަރައިގަންނަ ކަންކަން. މިކަން މިހެން ނޯންނަނަމަ ޔޫސުފް ކަހަލަ ކިތަކެއް ކުދިން އުފަންވާނެ މިޤައުމަށް.


ލޯބި – Page 508 – Esfiya – Dhivehi Vaahaka Site\nއޭނާ ބޭނުންވަނީ އޭނާއަށްޓަކައި އަނިޔާވެރިވި މިދުނިޔެއިން އޭނާގެ ވަސްވެސް ފިލުވާލުމަށެވެ. ޔާނާ ފުންމާލަން ތައްޔާރުވީ ވަގުތު މޫނަށް އެޅުނު އައްޔަކުން ސިހިފައި ވެއްޓެން ދިޔަވަގުތު އޭނާއަށް ބިރުންނާއި އެކު ހަޅޭއްލަވައިގަނެވުނެވެ. ބާރުދުވެލީގައި އައި...\nPage 508 of 534« First«...102030...506507508509510...520530...»Last »


2021 gai Suez Canal ah record adhadhegge faidha vejje | ThePress\n2021 ގައި ސުއޭޒެ ކެނަލް އަށް ރެކޯޑް އަދަދެއްގެ ފައިދާވެއްޖެ\n03 January 2022, 09:32\nސުއޭޒް ކެނަލް / ފައިލް ފޮޓޯ: އަލްއެރޭބިއާ\nމުޅި ދުނިޔެ އިނދަޖައްސާލި ކޮރޯނާވައިރަސް ޑިޒީޒް (ކޮވިޑް-19)ގެ ބަލިމަޑުކަމުގެ އިތުރުން މުދާ އުފުލާ އެންމެ ބޮޑު ބޯޓުފަހަރުގެ ތެރޭގައި ހިމެނޭ އެވާ ގިވެން ބޯޓު، އެ ކަނޑުއޮޅީގައި ތާށިވުމާއެކުގައިވެސް، މިސްރުގެ ސުއޭޒް ކެނަލް އަށް 2021 ގައި ރެކޯޑް އަދަދުން އާމްދަނީ ލިބިފައި ވާ ކަމަށް ސުއޭޒް ކެނަލް އޮތޯރިޓީ (ސީއެސްއޭ) އިން ބުނެފިއެވެ.\nސީއެސްއޭގެ އިސްވެރިޔާ އުސާމާ ރާބީ ވިދާޅުވީ، 2021 ވަނަ އަހަރު އެ ކަނޑުއޮޅިން 1.27 ބިލިއަން ޓަނުގެ މުދާ ހުރަސްކޮށްފައި ވާ ކަމަށެވެ. އަދި ޓްރާންސިޓް ފީގެ ގޮތުގައި 6.3 ބިލިއަން ޑޮލަރު ލިބިފައި ވާއިރު، މިއީ ކުރީ އަހަރާ އަޅާ ބަލާއިރު 13 ޕަސެންޓްގެ ކުރި އެރުމެއް ކަމަށާ، މިއީ މިހާތަނަށް ރެކޯޑް ކުރެވުނު އެންމެ މަތީ އަދަދު ކަމަށްވެސް ރާބީ ވަނީ ވިދާޅުވެފައެވެ.\n2020 ވަނަ އަހަރު، ދުވާލެއްގެ މައްޗަށް 18830 ބޯޓު، ސުއޭޒް ކެނަލް ހުރަސް ކޮށްފައި ވާއިރު، 2021 ވަނަ އަހަރު، މި އަދަދު ވަނީ 20694 އަށް އަރާފައެވެ. ނުވަތަ ދުވާލެއްގެ މައްޗަށް 56 ބޯޓު، އެ ކަނޑުއޮޅި ހުރަސް ކޮށްފައި ވެއެވެ.\nރެޑް ސީއާއި މެޑިޓަރޭނިއަން ކަނޑު ގުޅާލަދޭ ސުއޭޒް ކެނަލް އަކީ، ދުނިޔޭގެ ފެންވަރުގައި ކަނޑުމަގުން ކުރާ ވިޔަފާރި ދަތުރުތަކުގެ 10 ޕަސެންޓް ހިއްސާ ކުރާ ކަނޑުއޮޅިއެކެވެ. އަދި މިއީ މިސްރަށް އިންތިހާ ބޭނުން ޖެހިފައި ވާ ބޭރު ފައިސާ ހޯދުމަށް އެ ގައުމަށް އޮތް މުހިންމު މަސްދަރެއް ވެސް މެއެވެ.\nހަބަރު ކޮވިޑް-19 ވިޔަފާރި މިސްރު


criminal court ge shariyaitha3dhuvaha huttaalaifi - vNews.mv\nކްރިމިނަލް ކޯޓްގެ ޝަރީއަތްކުރުން3ދުވަހަށް ހުއްޓާލައިފި\nއަހުމަދު ހަމީދު އާދަމް 17 March 2016, 18:11\nކްރިމިނަލް ކޯޓްގައި ޝަރީއަތްތައް ކުރުން ތިން ދުވަހުގެ މުއްދަތަށް ހުއްޓާލާފައިވާކަމަށް އެ ކޯޓުން ހާމަކޮށްފިއެވެ.\nކްރިމިނަލް ކޯޓުގެ މީޑިއާ އޮފިޝަލް އަހްމަދު މުހައްމަދު މަނިކު ވިދާޅުވީ ކްރިމިނަލް ކޯޓްގައި ތިން ދުވަހަށް އެއްވެސް ޝަރީއަތެއް ކުރިއަށް ނުގެންދިއުމަށް ނިންމާފައިވާކަމަށެވެ. އެގޮތަށް ނިންމާފައިމިވަނީ ކޯޓްގެ މަސައްކަތް އެސްޓީއޯގެ އިމާރާތައް ބަދަލްކުރަން ފަށާފައިވާތީއެވެ.\nމަނިކް ވިދާޅުވީ ކްރިމިނަލް ކޯޓަށް މިހާތަނަށް ދިމާވެފައި އޮތް އެންމެ ބޮޑު މައްސަލައަކީ ޖާގައިގެ ދަތިކަންކަމަށާއި، ނަމަވެސް އައު އިމާރާތަށް ބަދަލްވުމުން އެމައްސަލައަށް ހައްލު ލިބިގެންދާނެކަމަށެވެ. ފަނޑިޔާރުންނާއިއެކު 100 މުވައްޒިފުން މަސައްކަތް ކުރަމުން ގެންދާ ކްރިމިނަލް ކޯޓްގެ މަސައްކަތް އެހެން އިމާރާތަށް ބަދަލްކުރުމުގެ މަސައްކަތް ފަށާފައިވާއިރު، އެ މަސައްކަތް ފެށޭ ހަފްތާގެ ބުދަ ދުވަހަށް ނިންމާލެވޭނެކަމަށް ބެލެވޭކަމަށް މަނިކް ވިދާޅުވިއެވެ.\nކްރިމިނަލް ކޯޓްގައި ޝަރީއަތްތައް ކުރުން ތިން ދުވަހުގެ މުއްދަތަށް ހުއްޓާލާފައިވީނަމަވެސް ބައެއް ކަންކަން ކޯޓުގައި ކުރިއަށް ގެންދިއުމަށް ވަނީ ނިންމާފައެވެ. އެގޮތުން ކުރިއަށް ގެންދިއުމަށް ނިންމާފައިވަނީ ބަންދުގެ މުއްދަތު ޖެހުމާއި، ބަންދާއިމެދު ގޮތް ނިންމުމުގެ މައްސަލަތަކެވެ.\nކްރިމިނަލް ކޯޓް އައު އިމާރާތަށް ބަދަލްކުރުމުގެ މަސައްކަތް ފަށާފައިވާއިރު، ކޮންމެ މަހަކު އެ ކޯޓަށް 70އަށްވުރެ ގިނަ މައްސަލަ ހުށައެޅޭކަމަށާ އެ މައްސަލަތައް އަވަހަށް ނިންމުމަށް އޮތް އެންމެ ބޮޑު ގޮންޖެހުމަކީ ޖާގައިގެ ދަތިކަންކަމަށް އެކޯޓުން ވަނީ މީގެކުރިންވެސް ބުނެފައެވެ.


Baeh Khidhmaithah Councilun Dhey Gothah Thimaveshi Bill Thasdyg Koffi\nރައީސް އިބްރާހިމް މުހައްމަދު ސޯލިހް——\nބައެއް ހިދްމަތްތައް ކައުންސިލުން ދޭ ގޮތަށް އިސްލާހު ކުރި ތިމާވެށި ބިލް ތަސްދީގު ކޮށްފި\n28 ނޮވެންބަރ 2021 - 16:27:16\nރައީސް އިބްރާހީމް މުހައްމަދު ސޯލިހް، ދިވެހިރާއްޖޭގެ ތިމާވެށި ރައްކާތެރިކޮށް ދެމެހެއްޓުމާބެހޭ ގާނޫނަށް ތިން ވަނަ އިސްލާހު ގެނައުމުގެ ބިލު ތަސްދީގު ކުރައްވައިފި އެވެ.\nމި ގެނައި އިސްލާހުގެ ދަށުން އެންވަޔަރަންމަންޓް މިނިސްޓްރީން ފޯރުކޮށްދޭން ޖެހޭ ހިދުމަތްތަކުގެ ތެރެއިން، މިނިސްޓްރީން ކަނޑައަޅާ ހިދުމަތްތައް، އަތޮޅު ފެންވަރުގައި ނުވަތަ ރަށު ފެންވަރުގައި ނުވަތަ ސިޓީ ފެންވަރުގައި ފޯރުކޮށްދޭނީ، މި ގާނޫނުގެ ދަށުން ހަދާ ގަވާއިދުގައިވާ ގޮތުގެމަތިން، އެ އަތޮޅެއް ނުވަތަ އެ ރަށެއް ނުވަތަ ސިޓީއެއް ނިސްބަތްވާ ކައުންސިލަކުންނެވެ.\nޤާނޫނު (ނަމްބަރު: 4-1993)އަށް3ވަނަ އިސްލާހު ގެނައުމުގެ ބިލު ހުށަހަޅާފައި ވަނީ ކައުންސިލުތަކުން މި ޤާނޫނުއި ގުޅުންހުރި ބައެއް ހިދުމަތް ފޯރުކޮށްދިނުމާއި ގުޅޭގޮތުންނެވެ. މި ޤާނޫނުގެ 10 ވަނަ މާއްދާގެ ފަހަތަށް ވަނީ އިތުރު މާއްދާއެއް އިތުރު ކޮށްފައެވެ. އެއީ 10.1 އެވެ.\n10.1 ގެ (ހ) ގެ ދަށުން އަތޮޅު ފެންވަރުގައި ނުވަތަ ރަށު ފެންވަރުގައި ނުވަތަ ސިޓީ ފެންވަރުގައި ފޯރުކޮށްދިނުމަށް މިނިސްޓްރީން ކަނޑައަޅާ ހިދުމަތްތަކާއި އެ ހިދުމަތްތައް ފޯރުކޮށްދިނުމާގުޅޭ އުސޫލުތައް، މި ޤާނޫނުގެ ދަށުން ހަދާ ގަވާއިދުގައި ބަޔާންކުރުމަށް ކަނޑައަޅުއްވާފައިވެއެވެ.\nހަމަ އެއާއެކު މި މާއްދާގެ (ހ) ގައި ބަޔާންކުރާ ހިދުމަތްތަކާ ގުޅިގެން މިނިސްޓްރީ އާއި ކަމާގުޅޭ އިދާރާތަކުން ކައުންސިލުތަކަށް ބޭނުންވާ ފައިސާއާއި ވަސީލަތްތަކާއި އެހީތެރިކަން ކައުންސިލުތަކަށް ފޯރުކޮށްދޭންވާނެކަމަށާއި، އަދި ކައުންސިލުތަކަށް ފައިސާއާއި ވަސީލަތްތަކާއި އެހީތެރިކަން ފޯރުކޮށްދޭނެ ގޮތް މި މާއްދާގެ (ށ) ގައިވާ ގަވާއިދުގައި ބަޔާންކުރުމަށްވެސް މި ގާނޫނުގައި ކަނޑައަޅުއްވާފައިވެއެވެ. މީގެ އިތުރުންވެސް މި އިސްލާހުގެ ސަބަބުން އައި ބަދަލުތައް މި ގާނޫނުގައި ތަފްސީލުކޮށް ބަޔާންކޮށްފައިވެއެވެ.\nމި ގާނޫނަށް ގެނައި އިސްލާހުތަކާއި ގުޅިގެން އެކުލަވާލަންޖެހޭ ގަވާއިދުތަކާއި އިސްލާހު ކުރަންޖެހޭ ގަވާއިދުތައް، މި ގާނޫނަށް ޢަމަލުކުރަން ފަށާ ތާރީހުން ފެށިގެން ހަ މަސްދުވަހުގެ ތެރޭގައި ހަދައި، ދިވެހިސަރުކާރުގެ ގެޒެޓުގައި ޝާއިއު ކުރަންވާނެކަމުގައިވެސް މި ގާނޫނުގައި ބަޔާންކޮށްފައިވެއެވެ.\nރައީސް މި ބިލު ތަސްދީގު ކުރެއްވުމާއި ގުޅިގެން މިއަދުން ފެށިގެން މި ގާނޫނަށް ޢަމަލުކުރަން ފެށޭނެއެވެ.


Nukulhedhey Meehun Meehunge Inaayai Bodukuran Thiladhunmathi Memberun Dhekolhu | Thiladhun\nމ. އިބްރާހިމް ޖުލައި 9, 2019\nނުކުުޅެދުންތެރިކަން ހުންނަ ފަރާތްތަކަކީ ޒަމާނުއްސުރެ ދިވެހި މުޖުތަމައުގައި އެކަހެރިވެ ބާކީކޮށްލެވިފައިވާ ބަޔެކެވެ. އެއީ ދިރިިތިބި ކަމުގައިވިޔަސް ދިރިހުރުމުގެ ގިނަ އުފާތަކާއި ހައްގުތަކަކުން މަހުރޫމްކުރެވިފައިވާ ބައެކެވެ. އެފަރާތްތަކުގެ މިި ނިކަމެތިކަމަށް ކިރިޔާވެސް ލުޔެއް ލިބިގެންދިޔައީ ޚާއްސަ އެހީއަށް ބޭނުންވާ ފަރާތްތަކަށް ސަރުކާރުން ދޭން ނިންމި އިނާޔަތުންނެވެ.މިއަދު އެ އިނާޔަތުގެ ގޮތުގައި އެންމެ 2000ރުފިޔާ ލިބޭއިރު، މިއީ އެންމެ އެކަށޭނެ އަަދަދެއް ނޫނެވެ.\nކަން މިހެން އޮއްވައި އެފަރާތްތަކަށް ދައުލަތުން ދޭ އިނާޔަތް ބޮޑުކުރަން ގާނޫނަށް ހުށަހެޅި އިސްލާހަށް ތިލަދުންމައްޗަށް ނިސްބަތްވާ މަޖިލިސް މެމްބަރުން ދެކޮޅު ހެދުމަކީ އެކަމާއި މެދު އިންތިހާ ދަރަޖައަށް ހިތާމަކުރަންޖެހޭނެކަމެކެވެ.\nނުކުޅެދުންތެރިކަން ހުންނަ މީހުންގެ ހައްގުތައް ރައްކާތެރިކުރުމާއި މާލީ އެހީތެރިކަން ފޯރުކޮށްދިނުމާ ބެހޭ ގާނޫނަށް، ޖުމްހޫރީ ޕާޓީ ތަމްސީލު ކުރައްވާ ދަނގެތީ ދާއިރާގެ މެމްބަރު މުހައްމަދު ނާޒިމް ހުށަހެޅުއްވި އިސްލާހުގައި ވަނީ ނުކުޅެދުންވެރިކަން ހުންނަ ފަރާތްތަކަށް ދޭ އިނާޔަތް، 5000 ރުފިޔާ އާއި 7000 ރުފިޔާއާ ދެމެދުގެ އަދަދަކަށް ބޮޑު ކުރާށެވެ.\nއެ އިސްލާހުގައި ވާގޮތުން ނުކުޅެދުންތެރިކަން ހުންނަ ފަރާތްތައް ގިންތި ކުރެވިފައިވާ ޚާއްސަ ދަފްތަރެއް އެކުލަވާލަން ވެސް ޖެހެ އެވެ. މީގެ އިތުރުން، މީހެއްގެ ހުންނަ ނުކުޅެދުންތެރި ކަމެއްގެ ސަބަބުން ދިގު މުއްދަތަކަށް އެނދުމަތި ކުރެވިފައިވާ މީހުންނަށް މަދުވެގެން 9000 ރުފިޔާގެ އެލަވަންސެއް ދޭން ވާނެ ކަމަށް އެ އިސްލާހުގައިވެ އެވެ.\nމި އިސްލާހަށް ތިލަދުންމަތީގެ މެންބަރުން ދިން ޖަވާބު ބަަލައިލަމާތޯއެވެ.\nދިއްދޫ ދާއިރާގެ މެންބަރު ޢަބްދުالله ވަޙީދު\nމި ބިލްގެ ބަހުސްގައި ވާހަކަފުޅު ދައްކަވަމުން ދިއްދޫ ދާއިރާގެ މެންބަރު ޢަބްދުالله ވަޙީދު ވިދާޅުވީ އެކުދިންނަށް މުހިންމީ ހަމައެކަނި ފައިސާ ނޫންކަމަށާއި އެފަރާތްތަކަށްް ފަރުވާދެވޭނެ ގޮތްތަކާއި އެއްޗެހި ހަމަޖެހެންވާނެކަމަށެވެ.\nމެންބަރު ވަހީދު އިތުރަށް ވިދާޅުވީ ބައެއް ގާނޫނުގެ މާއްދާތަކަށް އިޞްލާޙުތަކެއް ގެނެވިގެން ކުރެވޭ ކަމަކުން އެންމެ އެދެވޭ ނަތީޖާ ނިކުންނާނެކަމާ މެދުގައި ޝައްކުއުފެދޭ ކަމަށެވެ.\nކުޅުދުއްފުށީ އުތުރު ދާއިރާގެ މެންބަރު ޔާސިރު ޢަބްދުއްލަޠީފް\nކުޅުދުއްފުށީ އުތުރު ދާއިރާގެ މެންބަރު ޔާސިރު ޢަބްދުއްލަޠީފް ވިދާޅުވީ މި އިޞްލާޙަކީ އޭގެ ޒާތުގައި މަފްހޫމަށްބަލާއިރުގައި އެބޭފުޅާވެސް ހަމަ ފުރިހަމައަށް ތާއީދުކުރާ ކަމެއްކަމަށެވެ. އެހެންނަމަވެސް، އެންމެ ރަނގަޅު ގޮތަކީ، އަދިޚާއްޞަކޮށް ކޮލިޝަންގެ ސަރުކާރެއް އޮތް އިރު ގައި މަޖިލީހުގައި މި ކުރެވޭ މަސައްކަތްތައް ވެސް ހަމަ ގުޅިގެންދިއުންކަމަށް ވިދާޅުވިއެވެ.\nހަނިމާދޫ ދާއިރާގެ މެންބަރު ޢަބްދުލްޣަފޫރު މޫސާ\nހަނިމާދޫ ދާއިރާގެ މެންބަރު ޢަބްދުލްޣަފޫރު މޫސާ ވިދާޅުވީ އަހަރެއްގެ މެދުތެރެއިން މިވަރު ކަމެއް ކުރުމަކީ އެއީ އެހާ ފަސޭހަ ކަމަކަށް ނުވާނެކަމަށެވެ.\nއަޅުގަނޑުގެ ދާއިރާ ، ހަނިމާދޫއަކީ ވެސް ހަމަ ވަރަށް ބައިވަރު ޚާއްޞަ އެހީއަށް ބޭނުންވާ ކުދިންނާއި މީހުން ދިރިއުޅޭ ދާއިރާއެއް. އެހެންނަމަވެސް ، އެ ދާއިރާގައި ވެސް ހަމަ މި ކަންކަން ކުރުމަށްޓަކައި، ޖެހޭ ކޮންމެ ކަމެއްގައި ރައްޔިތުން މި ޖެހެނީ މާލެ އަންނަން. އެންމެ ކުޑަވެގެން ހަމަ އެއްވެސް ކަމެއް ހަމަޖެހިފައެއް ނުހުރޭ. ޚާއްޞަ އެހީއަށް ބޭނުންވާ ކުދިން ދައް ކައިލާނެ ޑޮކްޓަރެއްހާ ހިސާބުވެސް އެ ސަރަހައްދުގެ ހޮސްޕިޓަލަކު ވެސް ނެތްކަން އަޅުގަނޑު ހަމަ ހިތާމަޔާއެކު ފާހަގަކުރަން. އެފަދަ ޚާއްޞަ އެހީއަށް ބޭނުންވާ ކުއްޖަކު ޢާއިލާގަ އި ހުރުމުން ނުވަތަ މީހަކު ޢާއިލާގައި ހުރުމުން، އެކަމުގަ އި އިތުރަށް މާލީ ގޮތުން އުފުލަށްޖެހޭ ތަކުލީފު އިންތިހާއަށް ބޮޑު”، މެންބަރު ޣަފޫރު ވިދާޅުވިއެވެ.\nވައިކަރަދޫ ދާއިރާގެ މެންބަރު ޙުސައިން ޒިޔާދު\nވައިކަރަދޫ ދާއިރާގެ މެންބަރު ޙުސައިން ޒިޔާދު ވިދާޅުވީ “ފައިސާއަކީ އަޅުގަނޑު ގަބޫލުކުރާ ގޮތު ގައި މިހާރު ދިމާވެފައި މި އޮތް މައްސަލަ ޙައްލުކުރެވޭނެ ހަމައެކަނި ޙައްލެއް ނޫން. އެގޮތުން އެ ކުދިންނަށް ފުރުޞަތު ހޯދައިދޭން އެބަޖެހޭ. ވަޒީފާއާއި ބޭސްފަރުވާގެ ފުރުޞަތު. ތަޢުލީމުގެ ފުރުޞަތު” ކަމަށެވެ\nސަރުކާރާއި ގުޅިގެން މި ބިލު އަލުން އިޞްލާޙުކޮށް މަޝްވަރާކުރުމަށް ފަހު އަލުން މި ބިލް ހުށައެޅުމަށް މެމްބަރު ޒިޔާދު ވަނީ ގޮވާލާފައެވެ.


އިސްތަށީގައި ކަޅުކުލަޖެއްސުން – DhiSalafiyyah\n07/02/2012 މުހިއްމު ލިޔުންތައް, ފިޤުހާއި އޭގެ ޢިލްމުތައް, ދީންއައްޝައިޚު ޢަބްދުއްރަޙީމް ބިން މުޙައްމަދު\n“ފަހު ޒަމާނުގައި އެބައިމީހުންގެ އިސްތަށިތައް ކޮތަރެއްގެ ބަނޑުދަށްފަދައިން ކަޅުކުރާ ބަޔަކުވާނެއެވެ. އެބައިމީހުންނަށް ސުވަރުގޭގެ ވަސްވެސް ނުލިބޭ ހުއްޓެވެ.” (ރިވާކުރެއްވީ އަބޫދާވޫދު)\nނަމަވެސް ރަސޫލުﷲ ޞައްލަﷲ ޢަލައިހި ވަސައްލަމަ އެކަލޭގެފާނުގެ ނުރަ ތުނބުޅިފުޅު ހީނާފަތް ބޭނުންކުރައްވައިގެން އެކަލޭގެފާނު ކުލަބަދަލުކުރައްވައެވެ. އެއީ ރީނދޫ، ރަތް އަދި ކަޑިކަމެއް ހުންނަ ކުލައެކެވެ. (ކަޅެއްނޫނެވެ).\n“މި(ނުރަ އިސްތަށިތަކުގެ ކުލަ) ކޮންމެސް އެއްޗެއް ބޭނުންކޮށްގެން ބަދަލުކޮށްލާށެވެ. ނަމަވެސް ކަޅުކުލަ (ޑައީ ކުރުމަށް) ބޭނުން ކުރުމުން ދުރުހެލިވާށެވެ.” (ރިވާކުރެއްވީ މުސްލިމް)\nމިއީ ޝައިޚު މުނައްޖިދު ލިޔުއްވާފައިވާ محرمات إستهان بها كثير من الناس (މީސްތަކުން ފަރުވާ ކުޑަކޮށްލަމުންދާ ހަރާމްކަންތައްތައް) މިފޮތުން ތަރުޖަމާ ކުރެވިފަިއވާ ލިޔުމެކެވެ.


galehiri: ދެކުނުގެ އަތޮޅުތަކާއި މާލެ މުޑިއެރުމުގެ ސިއްރުތައް 13\nދެކުނުގެ އަތޮޅުތަކާއި މާލެ މުޑިއެރުމުގެ ސިއްރުތައް 13\nސުވާދީބު ޖުމްހޫރިއްޔާގެ ސިފަތައް\nސުވާދީބު އުފެދުނު ގޮތް ކުރީގެ ބާބެއްގައި ބަޔާން ކުރެވިއްޖެއެވެ. ކޮންމެ ގޮތަކަށް ސުވާދީބު އުފެދުނު ކަމުގައިވިޔަސް އެ ޖުމްހޫރިއްޔާގައި ޒަމާނީ ސިފަތަކެއް ހުއްޓެވެ. މާލޭގައި ގާއިމްވެފައި އޮތް ދިވެހި ދައުލަތުން ނުކުރާ ނުވަތަ ނުކޮށް ދޫކޮށްލައިފައިވާ ކިތަންމެ ކަމެއް ސުވާދީބު ޖުމްހޫރިއްޔާއިން ކުރިއެވެ. އެހެންވީމާ ޒަމާނީވަންތަކަން ބޮޑަށް ފާޅުވާން ހުރީ ސުވާދީބުގެ ނިޒާމުގެ ތެރެއިންނެވެ. މިކަންކަން އިބްރާހިމް ނާސިރު ވަރަށް ރަނގަޅަށް ނޯޓުކުރެއްވިއެވެ. އަދި އެކަންކަން ވަރަށް އަވަހަށް މާލޭގައިވެސް ގާއިމް ކުރެއްވިއެވެ.\nމާލޭގައި ހަސްފަތާލެއް ނެތެވެ. ސުވާދީބުގައި ހަސްފަތާލެއް ހުއްޓެވެ. މާލޭގައި ބޭންކެއް ނެތެވެ. ސުވާދީބުގައި ބޭންކެއް ހުއްޓެވެ. މާލޭގައި ޒަމާނީ މުވާސަލާތީ ވިޔުގައެއް ނެތެވެ. ސުވާދީބުގައި އެފަދަ ވިޔުގައެއް ހުއްޓެވެ. މާލޭގައި ޒަމާނީ އެއަރޕޯޓެއް ނެތެވެ. ސުވާދީބުގައި އެފަދަ އެއަރޕޯޓެއް އޮތެވެ. ރާއްޖޭގައި މަސްވެރިކަމަށް ނުކުމެ އުޅުނީ ރިޔަލާއި ފަލީގައެވެ. ސުވާދީބުގައި ވެސް އެކަންއޮތީ އެހެނެވެ.\nއެކަމަކު ދޯނިފަހަރުގައި އިންޖީނު އަޅާވާހަކަ ސުވާދީބުން ދެއްކިއެވެ. ރާއްޖޭގައި ފަތުރުވެރިކަމެއް ނެތެވެ. ސުވާދީބަކުވެސް ނެތެވެ. އެކަމަކު އާމްދަނީ ހޯދަން ފަތުރުވެރިކަން ތައާރަފްކުރުމުގެ ވާހަކަ ސުވާދީބުން ދެއްކިއެވެ. މާލޭގައި ހުންނަވަނީ ބޯދާ ސްޓައިލުގެ ރަނޑު ރަސްކަލެކެވެ. ސުވާދީބުގައި ހުންނަވަނީ ޒަމާނީ ރައީސެކެވެ. މިކަންކަން ހިމެނުނީ ނާސިރުގެ ލޯ ހުޅުވާން މަޖުބޫރުވި ކަންކަމަށެވެ. އެހެންކަމުން ސުވާދީބުގެ ކަންތައް ހަމަޔަކަށް އެޅުމާއެކު ނާސިރު ވަނީ މިކަންކަން ވަރަށް އަވަސް ސްޕީޑެއްގައި މާލޭގައިވެސް ތައާރަފް ކުރައްވައިފައެވެ. އެވާހަކަ އަދި ފަހުން ގެންނާނަމެވެ.\nސުވާދީބު އުވިގެން ދިޔުން\nސުވާދީބު އުފެއްދީވެސް އިނގިރޭސިންނެވެ. ހަމައެގޮތަށް ސުވާދީބު ނިމުމަކަށް ގެނައީވެސް އިނގިރޭސިންނެވެ. ސުވާދީބު ޖުމްހޫރިއްޔާ އުވުމުގެ ފެށުމަކީ ގަމުގައި ހުންނެވި އިނގިރޭސި ސިޔާސީ މަންދޫބު ރައުންތަވެއިޓް މަރަދޫ ރައްޔިތުންނަށް އެންގެވި އެންގެވުމެކެވެ. މަރަދޫއަށް މިއެންގެވުން އެންގެވީ ރަސްމީ ގޮތުން އަތޮޅުގެ ވެރިރަށަކީ މަރަދޫ ކަމަށް ވުމާއި އަތޮޅުގެ ހެޑްކުއާޓަރަކީ މަރަދޫ ރަތްވިލާގެ ކަމަށް ވުމުންނެވެ. އޭނާ އެންގެވީ ސުވާދީބު ދިދަ ބާލައި ދިވެހި ދައުލަތުގެ ދިދަ 24 ގަޑިއިރު ތެރޭގައި ނެގުމަށެވެ. މި މުހުލަތު ދިނުމުން ފޮތުން ބަލައިގެން މަރަދޫ ކުއްބާގެ އަހަންމާ ދިވެހި ދިދައެއް ފަހައި ތައްޔާރުކޮށްފިއެވެ. ފޮތި ދިނީ އިނގިރޭސިންނެވެ. ދިދަ ތައްޔާރުވުމާއެކު 23 ސެޕްޓެމްބަރު 1963 ވަނަ ދުވަހަށް އަދި އަލިވެސް ނުވިލެނީސް ދަންވަރު ތިނެއް ޖެހިއިރު މަރަދޫގައި ހުންނަ ރަތްވިލާގެއިން ސުވާދީބު ދިދަ ބާލައި ދިވެހި ދިދަ ނަގައިފިއެވެ. މިކަމެއް ކުރީ މަރަދޫ އެޅަދައިތާގެ އަލިފުތާ އާއި ހަސަންރަހާގެ އަހަންމާއެވެ.\nދިވެހި ދައުލަތުގެ ހުކޫމަތު މަރަދޫ މީހުން ގަބޫލުކުރިއަސް ސުވާދީބުގެ މައިމަރުކަޒު ކަމަށްވާ ހިތަދޫން ސުވާދީބުގެ ދިދަ ތިރިއެއް ނުކުރެއެވެ. ހިތަދޫގައި ބޮޑަށް އޮތީ ސުވާދީބު ރޫހެވެ. މިކަން ހައްލުކުރުމުގެ ގޮތުން އިނގިރޭސިން ބޭނުން ކުރި ބުއްދިއަކީ ގަމާއި މާމެންދޫގައި އިނގިރޭސިންގެ ވަޒީފާގައި ދެމިހުރެވުމުގެ އެންމެ އިސް ޝަރުތަކީ ދިވެހި ދައުލަތުގެ ހުކޫމަތު ގަބޫލު ކުރުންކަމަށް އިއުލާން ކުރުމެވެ. އެހިސާބުން ސުވާދީބު ދައުލަތް ސަންދޯކުގައި އެޅިއްޖެއެވެ. އެހިސާބަށް ދިއުމުން ސުވާދީބުގެ ރައީސް އަފީފު ދީދީ ވަނީ އޭނާއަށް ހިމާޔަތްދޭނެ ކަމަށް އިނގިރޭސިން ވައުދުވެ ދީފައި އޮތް ސިޓީ އިނގިރޭސިންނަށް ދައްކަވައިފައެވެ.\nމިވައުދަށް ހުރުމަތްތެރިކޮށް ހިތުމުގެ ގޮތުން އިނގިރޭސިން 30 ސެޕްޓެމްބަރު 1963 ގައި އެޗްއެމްއެސް ލޮކް ލޮމޮންޑް ކިޔުނު މަނަވަރުގައި އަފީފާއި އާއިލާ ގޮވައިގެން ސިޝެލްސްއަށް ފުރައިފިއެވެ. އެއީ މަރަދޫ ރަތްވިލާގޭގައި ދިވެހި ދައުލަތުގެ ދިދަ ނަގައި ސުވާދީބުގެ ދަށުން ނެއްޓިގަތްތާ ހަފުތާއެއް ފަހެވެ. އަފީފު ގޮވައިގެން ފުރުމުގެ ކުރިން އިނގިރޭސިން އަފީފު ލައްވައި ކުރުވި އެެންމެ ފަހު މަސައްކަތަކީ ގަމުގައި ތައްޔާރުކުރި ދިވެހި ދިދަ ހިތަދޫއަށް ގެންގޮސް ހިތަދޫގައި ނެގުމެވެ. އެކަން ކުރީ މަރަދޫގައި ދިވެހި ދިދަ ނެގިތާ ހަފުތާއެއް ފަހުންނެވެ. އެއީ އަފީފު ފުރި ދުވަހެވެ.\nސިޝެލްސްގައި އަފީފުގެ އުޅުއްވުން\nއަފީފު ފުރާވަޑައިގެންނެވި މަނަވަރަކީ ކުރިންވެސް ލިޔެވުނު ގޮތަށް އެޗްއެމްއެސް ލޮކްލޮމޮންޑް އެވެ. މިއީ ރާއްޖޭގެ ސިޔާސީ މަސްރަހު އޮތްގޮތުން މާލެއިން ނުވަތަ އައްޑު އަތޮޅުން އިނގިރޭސި އަސްކަރީ މަރުކަޒަށް އަތުވެދާނެ ލޮޅުމަކުން ގަން ދިފާއު ކުރުމަށްޓަކައި އިނގިރޭސި ކަނޑުގެ ސިފައިން އެކި ފަހަރުމަތިން ފޮނުވި ގާޑްޝިޕުގެ ތެރެއިން މަނަވަރެކެވެ. އެދުވަސްވަރު ގަން ގާޑުކުރުމުގެ މަސްއޫލިއްޔަތު އޮތީ ލޮމޮންޑަށެވެ.\nމަނަވަރަށް އަފީފާއި އަފީފުގެ އާއިލާ އެރުވީ އެ އާއިލާގެ ލަގެޖު ވަރަށް ބޮޑަށް ބަލައި ފާސްކުރުމަށްފަހުގައެވެ. އެކަން އިނގިރޭސިން ކުރީ އަފީފު ފުރުމަށްފަހު ސުވާދީބުގެ ބޭންކު ހުސްކޮށްފިއޭ ނުވަތަ އައްޑޫ ޓްރޭޑިން ކޮމްޕެނީ ހުސްކޮށްގެން ފުރީއޭ ފަހުންވެސް ބަޔަކު ބުނެފާނެތީ އެޒާތުގެ ތުހުމަތުތަކުން އަފީފު ސަލާމަތްކުރުމާއެކު ހަގީގަތުގައިވެސް އަފީފަކީ އަމާނާތްތެރިއެއްތޯ ޔަގީން ކުރުމަށެވެ. މި ފާސްކުރުމަކުން އަފީފާއި އާއިލާގެ އަންނައުނާއި ކޮންމެހެންވެސް ބޭނުންވާ އަސާސީ ތަކެތި ފިޔަވައި އެހެން އެއްޗެއް ނުފެނުނެވެ.\nއަފީފުގެ އަރިހުގައި އޭނާ އާއި އާއިލާ ސިޝެލްސްގައި ވަޒަންވެރިކުރުވުމަށް ދިޔައީ ގަމުގައި މަސައްކަތްކުރި ސިޝެލްސް މީހެއްކަމަށްވާ މިސްޓަރ ހިޓީއެވެ. ލޮކް ލޮމޮންޑު މަނަވަރު ސިޝެލްސްއަށް ލެފީ ގަމުން ފުރިތާ ފަސް ދުވަސް ފަހުން4އޮކްޓޫބަރު 1963 ގައެވެ. އަފީފުގެ އާއިލާކަމުގައި ހިމެނުނީ އަނބިކަނބަލުންނާއި ތިން ކުދިންނާއި އަފީފެވެ. ފަހުން ސިޝެލްސްގައި އިތުރު ދެ ކުދިން ލިބިވަޑައިގަތެވެ. ސިޝެލްސްގައި އަފީފު ހުންނެވީ އިނގިރޭސި ޕެންޝަނަރެއްގެ ގޮތުގައެވެ. އެތަނަށް ވަޑައިގެންނެވިއިރު އަދި ސިޝެލްސްއަށް އިނގިރޭސިންގެ އަތްދަށުން މިނިވަންކަމެއް ނުލިބެއެވެ. ސިޝެލްސްއަށް މިނިވަންކަން ލިބުނީ އަފީފު ސިޝެލްސްއަށް ވަޑައިގެންނެވިތާ ތޭރަ އަހަރު ފަހުން 1976 ގައެވެ. ސިޝެލްސްގައި ހުންނެވިއިރު ވެސް އަފީފަކީ ސިޝެލްސްގެ މައްޗަށް އިނގިރޭސި ވެރިކަން އޮތުމަށް ތާއީދު ކުރެއްވި ބޭފުޅެކެވެ. މިކަމުގެ ނަތީޖާއެއްގެ ގޮތުން އަފީފު ބޭނުންތާކަށް ބޭނުން އިރަކު ވަޑައިގަތުމުގެ ހުއްދަ އިނގިރޭސިން އޮންނަނީ ދީފައެވެ. އަފީފު އިނގިރޭސިވިލާތުގެ ފަސްގަޑުގައި ފައި ބީއްސާލި ކަމަށް އެނގިފައިވަނީ އެންމެ ފަހަރަކު އެވެ. އެއީ ސިޝެލްސްގައި ހުންނަވާފައި ބޭސްފަރުވާގެ ދަތުރުފުޅެއްގައި 1965 ވަނަ އަހަރު ލަންޑަނަށް ވަޑައިގަތް ވަޑައިގަތުމެކެވެ. ވަޑައިގަތީ އަނބިކަނބަލުން އަނީސާއާ އެކުގައެވެ.\nސިޝެލްސްއަށް މިނިވަންކަން ދިނުމާއި ބެހޭ ގޮތުން ލަންޑަނުގައި އިނގިރޭސިންނާއި ސިޝެލްސްގެ ވަފްދު މަޝްވަރާ ކުރިއިރު އަފީފާއި އޭނާގެ އާއިލާއާ ބެހޭ ގޮތުން ސިޝެލްސްގެ ވަފްދުން އެއްވެސް އެއްޗެކޭ ނުބުނެއެވެ. އަފީފުގެ އާއިލާ ސިޝެލްސް އިން ގެންދިއުމަކަށް ޑިމާންޑެއް ނުކުރެއެވެ. އެގޮތަށް ޑިމާންޑް ކުރިނަމަ އަފީފާއި އޭނާގެ އާއިލާ އިނގިރޭސިވިލާތަަށް ގެންގޮސް ވަޒަންވެރި ކުރުވަން އިނގިރޭސިންނަށް މަޖުބޫރުވާނެއެވެ.\nއަފީފު ސިޝެލްސްގައި ހުންނެވީ ނުހަނު އުފަލުންނެވެ. އޭނާގެ ޕެންޝަން ފައިސާ ބަރާބަރަށް ލިބިވަޑައިގަންނަވައެވެ. ކުދިން ދަނީ ފެންވަރުގެ ސްކޫލްތަކަށެވެ. ބަލިވީމާ ދަނީ އެކަށީގެންވާ ޑޮކްޓަރުންނާއި ވަސީލަތް ހުރި ހޮސްޕިޓަލް ތަކަށެވެ. އޭރުވެސް ދިވެހިރާއްޖެއަށް ވުރެ ސިޝެލްސްގައި ތައުލީމާއި ސިއްހަތުގެ ކަންތައް މާބޮޑަށް ވެސް ރަގަޅެވެ.\nއަފީފު ފުރުމުން ނާސިރު ކަންތައް ކުރެއްވިގޮތް\nއަފީފު ފުރާވަޑައިގަތްކަން އެނގުމުން މާލޭ ސަރުކާރު އައީ މާވަރުގަދަ ރުޅިއެކެވެ. އެއީ އަފީފު އަތުނުޖެހުނުކަން އެގުމާއި އިނގިރޭސިން ދިވެހި ސަރުކާރަށް ދިނީ ދޯކާއެއްކަން ޔަގީންވުމުންނެވެ. މި ރުޅީގައި އައްޑޫ ކަންތައް ހަމަޖައްސަން ސަރުކާރުގެ ވަފުދެއް ފޮނުވަން ނާސިރު އިންކާރު ކުރެއްވިއެވެ. ނާސިރު އެދިވަޑައިގަތީ އަފީފު ރާއްޖެ ގެނައުމަށެވެ. އައްޑޫގައި އަފީފާއި ދެކޮޅަށް ތިބި ބައެއް މީހުންވެސް އަފީފު ގެންނަން ބާރު އެޅިއެވެ. ނާސިރުގެ ޝަރުތަކީ އަފީފު ގެންއުން ކަމަށްވެފައި އަފީފު ނުގެންނަނަމަ ނާސިރުގެ ފަރާތުން އައްޑޫ އަށް ދުއްތުރާކުރުން ބޮޑުވާނެކަން ޔަގީން ކުރެވޭތީ އައްޑޫގެ ކުރިއަށް ތިބި ބައެއް މީހުން ބުނަމުން ދިޔައީ އަތޮޅުގައި އޭރު ތިބި އަށެއްކަ ހާސް މީހުންނަށް ވުރެ އަފީފު މުހިއްމު ވެގެން ނުވާނެ ކަމަށާއި އަފީފު ގެންނަން ޖެހޭނެ ކަމަށެވެ.\nނާސިރު މިގޮތަށް ވިދާޅުވިޔަސް އަދި އައްޑޫއާ ދޭތެރޭ ނާސިރުގެ ހިތް ސާފުވާނީ އަފީފު މާލެއާ ހަވާލުކޮށްގެން ކަމަށް އައްޑޫގެ ބައެއް މީހުން ފާޅުގައި ބުނަމުން ދިޔަކަމަށް ވިޔަސް އިނގިރޭސިން އެކަމަށް އެއްބަހެއް ނުވިއެވެ. އޭރު އައްޑޫގެ ކަންތައް ހަމަޖެއްސުމަށް މާލޭ ސަރުކާރާއި ވާހަކަ ދައްކަން އިނގިރޭސި ސަރުކާރުން ފޮނުވާފައި ތިބި ދެމީހުންގެ ތެރެއިން އެކަކީ އާތިންޓަން ޑޭވީ އެވެ. އޭނާގެ ކަމަކީ ގަމުން މާލެއަށް ދަތުރުކޮށް ނާސިރުގެ ސަރުކާރާ ވާހަކަ ދެއްކުމެވެ. ވަކި ހިސާބަކުން ނާސިރު އޭނާއާ ވާހަކަ ދެއްކެވުން ހުއްޓަވައިފިއެވެ. މާލޭ ރައްޔިތުން ނެރެގެން ދެން އޮތީ އާތިންޓަން ޑޭވީއާ ދެކޮޅަށް މުޒާހަރާ ކުރުމެވެ. މިހެންވެ ބައެއް ފަހަރު ދޫނިދޫގައި އާތިންޓަން ޑޭވީ އާއި އޭނާގެ ޓީމު ބަންދުވެގެންވެސް ތިބޭން ޖެހޭ ފަހަރު އާދެއެވެ.\nސުވާދީބު ދައުލަތް އުފެއްދި މީހުންނަށް ދިވެހި ދައުލަތުގެ ފަރާތުން މުހައްމަދު ފަރީދު މައާފު ދެއްވިއަސް އެއީ ނަމެއްގައި ދެއްވި މާފެކެވެ. ދޭތެރެއަކުން އައްޑޫގައި ކުރިއަށްތިބޭ ބައެއް މީހުން މާލެ ގެނެސް އެކިކަންކަމުގައި ކުށްވެރިކޮށް އަރުވައި ހެދިއެވެ. މިގޮތުން ގަމުގައި ހުންނަ ދިވެހިންގެ ލޭޒަން އޮފިސަރ ހިތަދޫ މުހައްމަދު ސައީދު މާލެ ގެންގޮސް ގޮއިދޫއަށް އަރުވައިވެސް ލިއެވެ. އަދިވެސް މިފަދަ ކިތަންމެ ބައެކެވެ.\nއަފީފު މާލެއާ ހަވާލުކުރަން އިނގިރޭސިން އެއްބަސްނުވީމާ ދެން ނާސިރުގެ ސިޔާސަތަކަށްވީ އަފީފު އެނބުރި ރާއްޖެއަށް ދުވަހަކުވެސް ވަޑައިގަތަ ނުދިނުމެވެ. ނާސިރަށް ފަހު މައުމޫނުވެސް ގެންގުޅުއްވީ އެ ސިޔާސަތެވެ. މައުމޫނު ވެރިކަމަށް ވަޑައިގަތުމުން އަފީފު ވަނީ އެތަކެއް ފަހަރުމަތިން ރާއްޖެއަށް ޒިޔާރަތްކޮށް ގާތްތިމާގެ މީހުން އެއްފަހަރު ނަމަވެސް ދެކިލުމުގެ ފުރުސަތު ދިނުމަށް އެދިވަޑައިގެނަފައެވެ. މިކަމަށް މައުމޫން ޖަވާބު ނުދެއްވައި ހިފަހައްޓަވަމުން ވަޑައިގަންނަވަނިކޮށް 1988 ގައި އަފީފަށް ސްޓްރޯކެއް ޖެހި ސިއްހަތު ވަރަށް ގޯސްވެއްޖެއެވެ. އެހިސާބުން މައުމޫނު ވަނީ އަފީފު ރާއްޖެ ވަޑައިގަތުމުގެ ހުއްދަ ދެއްވައިފައެވެ.\nއަފީފު ރާއްޖެ ވަޑައިގަތީ 1989 ގައެވެ. އައްޑޫއަށް ވެސް ވަޑައިގެން ގާތްތިމާގެ މީހުނާއި ބައްދަލުކުރައްވައި އަލްވިދާއު ވިދާޅުވެފައި ވަރަށް އަވަހަށް ފުރާވަޑައިގެންފިއެވެ. އަފީފު އަވަހާރަވީ ސިޝެލްސްގައި 13 ޖުލައި 1993 ގައެވެ. މުޅިއެކު ތިރީސް އަހަރު އޭނާ ވަނީ ސިޝެލްސްގައި ހޭދަކުރައްވައިފައެވެ.\nސުވާދީބަށް ފަހު ދެން ކަންތައްވި ގޮތް\nސުވާދީބު ދައުލަތް 1963 ގެ ސެޕްޓެމްބަރުގައި އުވި ދިވެހި ދައުލަތުގެ ދަށަށް ދިޔައިރު ދައުލަތުގެ ފަރާތުން މާލެއިން މީހަކު ނެތެވެ. މާލެއިން މީހަކު ނުފޮނުވައެވެ. އަފީފު ފުރާވަޑައިގަތީ އަތޮޅު ހިންގެވުން ވަކި މީހަކާ ހަވާލު ކުރައްވާފައެއް ނޫނެވެ. އެހެން ހަވާލު ކުރައްވާކަށް އޭނާގެ ހައިސިއްޔަތެއްވެސް އޭރު ނެތެވެ. އައްޑޫގެ ކަންތައް ހަމަޖައްސަން އިނގިރޭސި ސަރުކާރުން އޭރު ރާއްޖެއަށް ފޮނުވާފައި ތިބި ދެމީހުންނަކީ އާތިންޓަން ޑޭވީ އާއި ރައުންތަވެއިޓް އެވެ. ޑޭވީ ގިނައިން ހުންނަވަނީ މާލޭގައެވެ. ރައުންތަވެއިޓް ހުންނަވަނީ ގަމުގައެވެ.\nސިޝެލްސްއަށް އަފީފު ގެންދިއުމާ ގުޅިގެން އައްޑޫއާ ހަވާލުވާން ރަސްމީ މަންދޫބަކު ނާސިރު ގަސްތުގައި ނުފޮނުއްވައި ފަސް ކުރެއްވީއެވެ. މިހެން ހެއްދެވީ އިނގިރޭސިންނަށް ޖެއްސުން ކުރުމާއި އައްޑޫ މީހުންނަށްވެސް ދަތި ކުރުމަށެވެ. އޭރުން ވާނުވާ ނޭގި އޮޅުން ބޮޅުންވެފައި ތިބޭނެކަން ނާސިރަށް އެގިވަޑައިގަންނަވައެވެ. މިކަން ވިސްނިގެން އިނގިރޭސިންގެ ފަރާތުން ރައުންތަވެއިޓް އައްޑު އަތޮޅުގެ ވަގުތީ ވެރިޔަކަށް ހިތަދޫ ގަނޑުވަރު މޫސައިދި ހަމަޖެއްސެވިއެވެ. ގަނޑުވަރު މޫސައިދިގެ އިސް ޒިންމާއަކީ ވީހާވެސް އަވަހަށް އިންތިޚާބު ބާއްވައި އަތޮޅު ކޮމިޓީއެއް ހޮވުމެވެ. މިކޮމިޓީއަށް މީހުން ހޮވަން ޖެހެނީ އަތޮޅުގެ މީހުން ދިރިއުޅޭ ކޮންމެ ރަށަކުންނެވެ. ގަނޑުވަރު މޫސައިދިގެ އަތޮޅުވެރިކަމަކީ ގާނޫނީ ހައިސިއްޔަތެއް ނެތް އަތޮޅުވެރިކަމެކެވެ. އެއީ އިނގިރޭސިންގެ ސިޔާސީ ނިންމުމެކެވެ.\nއަފީފު ފުރައިގެން ދިޔަތާ ދެމަސް ދުވަހުގެ ތެރޭގައި އިންތިޚާބު ބާއްވައި އަތޮޅު ކޮމިޓީ ހޮވައިފިއެވެ. އޭރުވެސް އަދި މާލެއަކުން މީހަކު ނާދެއެވެ. މުޅިއަތޮޅު އޮތީ އޮޅުން ބޮޅުންވެފައެވެ. މި އޮޅުންބޮޅުމުގެ ތެރޭން ބައެއް މީހުން ސުވާދީބު އަލުން އިއާދަކުރަންވެސް ވަކާލާތު ކުރަމުން ދިޔައެވެ. ހިތަދޫ އާއި ފޭދޫ އަދި ހުޅުދޫގެ ކުރިއަށް ތިބި ބައެއް މީހުން ރައުންތަވެއިޓް މެދުވެރިކޮށް ތިމަންނާމެން އަލުން ބޭނުމީ އަނެއްކާވެސް ދިވެހި ސަރުކާރުގެ ދަށުން ނެއްޓި ސުވާދީބު ގާއިމު ކުރާށޭ ވެސް ބުނެފިއެވެ. މިކަމާއި މެދު އިނގިރޭސި ކޮމަންވެލްތު އޮފީހުގައި 1963 ގެ ޑިސެމްބަރު މަހު މަޝްވަރާވެސް ކުރެވުނެވެ. އެކަމަކު ދެވަނަ ސުވާދީބު ހަދަން ވާގިވެރިވާކަށް އިނގިރޭސި ސަރުކާރުން އެއްބަހެއް ނުވިއެވެ.\nއައްޑޫއާ އެންމެ ކައިރިއަށް ދައުލަތުގެ އުޅަނދެއް އެންމެ ފުރަތަމަވެސް ދިޔައީ 1963 ގެ ނޮވެމްބަރު މަހު ފުވައްމުލަކަށެވެ. ގޯލްޑަންރޭ ކިޔުނު ބޯޓުގައި ދަތުރުކުރި މާލޭ ވަފްދުގެ ވެރިޔަކީ އަހުމަދު ހިލްމީ ދީދީއެވެ. އައްޑޫން ހޮވުނު އަތޮޅު ކޮމިޓީގެ މެންބަރުން ހިލްމީއާ ބައްދަލުކުރަން ދިޔައީ ފުވައްމުލަކަށެވެ. ހިލްމީއާ ބައްދަލުކޮށްފައި ދެން ހަދަންވީ ކިހިނަކުންތޯ އަތޮޅު ކޮމިޓީން ސުވާލު ކުރިއެވެ. ހިލްމީ ވިދާޅުވީ ކޮމިޓީއަށް މެންބަރުން ހޮވުމަށް ނެގުނު ވޯޓުގައި އެންމެ ގިނަ ވޯޓު ލިބުނު މީހާ އަތޮޅުގައި ބަހައްޓާފައި ދެން އެންމެން ގޯލްޑަންރޭގައި މާލެ ދާންވީކަމުގައެވެ.\nހިތަދޫގެ އަތޮޅުވެރިކަން ފެށުން\nކޮމިޓީ ހޮވުމަށް ނެގުނު ވޯޓުގައި އެންމެ ގިނަ ވޯޓު ހޯއްދަވާފައި ވަނީ ހިތަދޫ މޫސާ އަލި ދީދީ އެވެ. އެހެންވެ އޭނާ ބައްޓާފައި އަތޮޅު ކޮމިޓީގެ ދެން ތިބި މީހުން ގޮވައިގެން ހިލްމީ މާލެއަށް ފުރައިފިއެވެ. އޭގެ ތެރޭގައި ހިމެނެނީ މީދޫ ނާފިޒާއި ހުޅުދޫ މުދިންތައްކާނާއި ފޭދޫ ދޮންރަހާ ފަދަ މީހުންނެވެ. މިފުރުމެއް ފުރިއިރުވެސް އަތޮޅު ހިންގުން ރަސްމީކޮށް މޫސާ އަލި ދީދީއާ ހަވާލެއް ނުކުރެއެވެ.\nއަތޮޅުވެރިޔަކަށް ދެންވެސް ހުންނެވީ އިނގިރޭސިން ވަގުތީގޮތުން ބެހެއްޓި އަތޮޅުވެރިޔާ ހިތަދޫ ގަނޑުވަރު މޫސައިދި އެވެ. ހިލްމީ ފުރާވަޑައިގަތުމަށްފަހު ގޯލްޑަންރޭގައި ހުންނަވައިގެން އައްޑޫ ރިޕޯޓު ދާޚިލީ ވަޒީރު ކަރަންކާ އިބްރާހިމް ރަޝީދަށް ދެންނެވީ ރޭޑިއޯ ސެޓު މެދުވެރިކުރައްވައެވެ. އައްޑޫގައި އަތޮޅުވެރިޔަކަށް ބެހެއްޓީ ކާކުހޭ އިބްރާހިމް ރަޝީދު ސުވާލު ކުރެއްވީމާ ހިލްމީއަށް ތެދުހައްދަވާކަށް ކެރިވަޑައެއް ނުގަތެވެ. ހިލްމީ އޮތީ ވަކި މީހަކާ އަތޮޅުވެރިކަން ހަވާލު ކުރައްވާފައެއް ނޫނެވެ. ގަނޑުވަރު މޫސާދި އަތޮޅުވެރިކަމުން ވަކިކުރާކަށް ވެސް ހިލްމީއަކަށް ކެރިވަޑައެއް ނުގަތެވެ.\nމިހެންވެ އިބްރާހިމް ރަޝީދުގެ ސުވާލަށް ޖަވާބު ދެއްވަމުން ހިލްމީ ވިދާޅުވީ ހުރިހާކަމެއް މޫސާ އަލި ދީދީއާ ހަވާލު ކުރައްވާފައިވާ ކަމުގައެވެ. އަދި އޭނާއަކީ އަތޮޅު ކޮމިޓީ އިންތިޚާބުގައި އެންމެ ގިނަ ވޯޓު ލިބުނު މީހާ ކަމަށްވާތީ މިދަނީ އޭނާ އަތޮޅުގައި ބަހައްޓާފައި ކަމުގައެވެ. މިއަށް އިބްރާހިމް ރަޝީދު އެއްޗެކޭ ވިދާޅެއް ނުވެއެވެ. ސަބަބަކީ މޫސާ އަލި ދީދީއަކީ އަފީފުގެ ޅިޔަނަކަށްވާތީ މިކަމަކީ ނާސިރު ރުހިވަޑައިގަންނަވާ ގޮތެއްކަމަށް ޔަގީން ނުވާތީއެވެ. ކޮންމެއަކަސް ރޭޑިއޯ ސެޓުން ދެކެވުނު މިވާހަކަތައް މޫސާ އަލި ދީދީ ހުންނެވީ އޭނާގެ ގޭގައި ހުންނަ ރޭޑިއޯއެއް ޓިއުން ކުރައްވައިގެން އަޑު އައްސަވާށެވެ. އޭރު ރޭޑިއޯ ސެޓުން ދައްކާ ވާހަކަ ގޭގޭގައި ހުންނަ ރޭޑިއޯއިން ވަކި ފްރެކުއެންސީތަކަށް ޓިއުން ކުރީމާ އަޑު އިވެއެވެ. ރޭޑިއޯއަކީ އޭރު އާއްމު އެއްޗެއް ނޫނެވެ.\nމިއަޑު އިވުމުން މޫސާ އަލިދީދީ ވަޑައިގެން ގަނޑުވަރު މޫސައިދިއަށް ވިދާޅުވީ ބޭބެ ދެން ގެއަށް ވަޑައިގަންނަވާށެވެ. އަތޮޅުވެރިކަން ސަރުކާރުން ތިމަންނައާ ހަވާލު ކުރައްވައިފިއެވެ. މޫސައިދި ވެސް މިއީ ތެދެކޭ ހީކުރައްވައި ގެއަށް ވަޑައިގެންފިއެވެ. އަނެއް ދުވަހު ފޭދޫއަށް ވަޑައިގެންފައި ފޭދޫ ރައްޔިތުންނާއި ބައްދަލު ކުރައްވައި އަތޮޅުވެރިންނަކީ ތިމަންނައޭ އަންގަވައި ގަމާއި ބެހޭ އެއްވެސް ކަމެއް ތިމަންނާއަށް ނާންގައި ކޮށްގެން ނުވާނެއޭ ވިދާޅުވެ މޫސާ އަލި ދީދީ އަމުރު މައުރޫފު ހިނަގަވައިފިއެވެ. އޭރު މާލެއަކަށް އަދި ވާނުވާވެސް ނޭގެއެވެ.\nމާލެއަށް ކަންކަން ރޭކާލީ އަތޮޅުވެރިޔާގެ ނަމުގައި މޫސާ އަލި ދީދީ މެސެޖު ފޮނުއްވާން ފެއްޓެވުމުންނެވެ. އޭރު އަހުމަދު ހިލްމީ ވެސް ތިމަންނާ މިފުރަނީ މޫސާ އަލި ދީދީ ބަހައްޓާފައޭ ވިދާޅުވީމާ ނާސިރު ވެސް އަދި ކަރަންކާ ރަޝީދުވެސް އަޅައެއް ނުލައެްވައެވެ. ހިލްމީއަށް ވެސް އެހެން ވިދާޅުވެވިފައި އޮތީމާ ކަލޭ ތިޔައީ އަތޮޅުވެރިއެއް ނޫނޭ ވިދާޅުވާކަށް ކެރިވަޑައެއް ނުގަތެވެ. އެހެންނޫނަސް އަތޮޅުވެރިޔާއަކީ އެންމެ ގިނަ ވޯޓު ލިބުނު މީހާކަމަށް ވާނަމަ އެންމެ ގިނަ ވޯޓު ލިބިފައި އޮތީ މޫސާ އަލި ދީދީއަށެވެ. ވީމާ އަމިއްލައަށް އިސްވިއަސް އެކަމުގައި މޫސާ އަލި ދީދީއަށް ގާނޫނީ ހައިސިއްޔަތު އޮތެވެ. މޫސާ އަލި ދީދީއަށް އަތޮޅުވެރިކަން ލިބުނީ މިމަގުންނެވެ.\nމޫސާ އަލިދީދީ ރަސްމީ ގޮތުން މާލެ ގެނެސް މަގާމުގެ ހުވަޔާއި ދިވެހި ދައުލަތަށް ވަފާތެރިވުމުގެ ހުވާ ކުރުވައި އަތޮޅުވެރިކަމުގެ ފަތްކޮޅުދީ މިކަންކަން ކުރީ އޭނާ އަމިއްލައަށް އަތޮޅުވެރިކަމާއި ހަވާލުވެގެން ހުންނަވާތާ 8 މަސްފަހުންނެވެ. މިކަމެއް ހިގީ 8 ޖުލައި 1964 ގައެވެ. މަރަދޫ ރަތްވިލާގެ އުވާލައި ރަސްމީގޮތުން މަރަދޫން އަތޮޅުވެރިކަން ނެގުނީ މޫސައިދި އަތޮޅުވެރިކަން ކުރައްވާތާ އަހަރަކަށް ވުރެ ގިނަވީ ފަހުންނެވެ. އެމުއްދަތުގައި މަރަދޫ ރަތްވިލާގެއަކީ ވީރާނާވާން ދޫކޮށްލެވިފައި ހުރި ތަނެކެވެ.\nމޫސާ އަލި ދީދީގެ އަތޮޅުވެރިކަމުގެ ފުރަތަމަ އަހަރު އަތޮޅުގައި ވަރަށް ޖަގަޑާ ބޮޑެވެ. މިހެންވުމުގެ ސިއްރަކީ ނާސިރު އަންގަވާ ގޮތަށް ކަންތައް ކުރައްވަން ޖެހުމެވެ. އަދި އަފީފު ދީދީ ފުރާވަޑައިގަތުމަށްފަހު އަތޮޅުގެ މާލިއްޔާއަށް ވީގޮތް ނޭގިގެން ރައްޔިތުން ނުތަނަވަސްވުމާވެސް އެކުގައެވެ. ސުވާދީބު ޒަމާނުގައި އައްޑޫ ބޭންކެއް ހުއްޓެވެ. އައްޑޫ ޓްރޭޑިން އޮގަނައިޒޭޝަނެއް ހުއްޓެވެ. މިތަންތަން ފެށީ ރައްޔިތުންނަށް ހިއްސާ ވިއްކައިގެންނެވެ. އެކަމަކު ސުވާދީބު ނިމުނުއިރު ބޭންކަކަށް ހުރީ ބޮޑު ފޮށްޓެކެވެ. އޭގައި ހުރީ ދިވެހި އެއްލައްކަ ރުފިޔާއެވެ. އެހެން އެއްޗެއް ނެތެވެ. ޓްރޭޑިން އޮގަނައިޒޭޝަނުގެ ފައިދާގެ ތެރެއިން އެންމެ ފަހަރަކު ހިއްސާއަކަށް އެތިކޮޅެއް ބެހިއެވެ. އެފަހުން އެކަމެއް ނުވެއެވެ. ސުވާދީބު ނިމުނުއިރު އެކައްޗެއްވެސް ފެންނާކަށް ނެތެވެ.\nއަފީފު ފުރީ އެއްވެސް އެއްޗެއް ހިފައިގެން ނޫންކަން އިނގިރޭސިން އޮތީ ސާބިތުކޮށްދީފައެވެ. އެހެންވީމާ ގިނަ ބަޔަކު ހީކުރީ ބޭންކާއި ކުންފުނި ދޮވެލީ މޫސާ އަލި ދީދީ ކަމުގައެވެ. އަދި ނާސިރުގެ އަނިޔާވެރިކަން ތަންފީޒު ކުރަނީވެސް މޫސާ އަލި ދީދީކަމުގައެވެ. މިހެން ހީވާން ޖެހުނީ ގަމަށް މަސައްކަތުދާ މީހުން ނޫން އެހެން ބަޔަކު ގަމަށް އެރުމާއި ހަސްފަތާލަށް ދިއުން ފަދަ ކަންކަން ވެސް ނާސިރު ވިދާޅުވެގެން މޫސާ އަލި ދީދީ މަނާ ކުރެއްވުމުންނެވެ. މިމަނާ ކުރުމެއްވެސް ދުވަސްކޮޅަކު ދެމިއޮތެވެ.\nމި ކަންތަކުގެ ތެރޭގައި ރައްޔިތުން ދެބަޔަކަށް ނުކުމެ ބޮޑު ތަޅައިފޮޅުމަކަށް ވެސް ދިޔައެވެ. މޫސާ އަލި ދީދީގެ ބޯވެސް ފަޅައިލިއެވެ. މިހިސާބަށް ދިއުމުން މޫސާ އަލި ދީދީ ގަމަށް ވަޑައިގެން ގަމުގައި ހުރި އިނގިރޭސި އިސް އޮފިސަރ މޮސް އަށް ވިދާޅުވީ އޭނާއަކީ ދިވެހި ދައުލަތް އަތޮޅުގައި ތަމްސީލުކުރާ އިސް މީހާކަމަށާއި މިޒާތުގެ ކަންކަމަށް އިނގިރޭސިން ހިތްވަރުނުދޭނަމަ މިކަންކަން ހުއްޓުވުމަށެވެ. މިކަން ނުުއްޓުވާނަމަ އިނގިރޭސިން އަދިވެސް ތިބީ އައްޑޫ ވަކިކޮށްގެން ކުރިއަށްދާން ކަމަށް ދައުލަތުގައި ދަންނަވާނެ ކަމަށެވެ. މިމޭރުމުން ވާހަކަ ދެއްކެވި ދުވަހުން ފެށިގެން މީސްތަކުން މޫސާ އަލި ދީދީގެ ބޮލަށް ގަޔަށް އެރުން ހުއްޓައިފިއެވެ.\nއަތޮޅުވެރިކަމުގެ ކުއްލި ނިންމުންތައް\nނާސިރު އޮތީ މޫސައިދީއަށް ވަރަށް ބޮޑެތި ބާރުތައް ދެއްވައިފައެވެ. މޫސައިދި އެދިވަޑައިގެންނެވި ހުރިހާކަމެއް އެދިވަޑައިގެންނެވި މަގުން ނާސިރު ކޮށްދެއްވިއެވެ. މިގޮތުން އެންމެ ފާހަގަކުރެވުނު ކަންކަން ތިރީގައި ބަޔާން ކުރާނަމެވެ.\nފުރަތަމަ ކަމަކީ މަރަދޫ އާއި މަރަދޫފޭދޫ އެއްކޮށްލުމެވެ. މިކަމެއް އިއުލާންކުރީ3އެޕްރީލް 1969 ގައެވެ. މި ދެރަށް އެއްކޮށްލުމަށްފަހު މަރަދޫފޭދޫގެ ނަންވެސް އުވައިލިއެވެ. އެއްކޮށްލުމަށްފަހު ރަށުގެ ނަމަކީ މަރަދޫ އެވެ. އިދާރީގޮތުން ދެ ރަށް އަލުން ވަކިކުރީ 14 އެޕްރީލް 1975 ގައެވެ. އެހިސާބުން ފެށިގެން މިއަދާ ހަމައަށް ވެސް މަރަދޫފޭދޫ އަކާއި މަރަދޫއެއް އެބައޮތެވެ. އެކަމަކު ކުރީގައި ބަޔާން ކުރެވުނު މުއްދަތުގެ ތެރޭގައި މަރަދޫފޭދޫއަށް އުފަން ކަމަށް ރަސްމީ ލިޔެކިޔުންތަކުން ދައްކާ އެކަކުވެސް ނުހުންނާނެއެވެ. އެމުއްދަތުގައި އެންމެން ވިހާފައިވަނީ މަރަދޫއަށެވެ. މަރަދޫފޭދޫއަކީ ކުރިން ފޭދޫގައި އުޅުުނު މީހުން މަރަދޫގެ ދެކުނުކޮޅަށް ބަދަލުކުރުމަށްފަހު އުފެއްދުނު އިދާރީ ވަކި ޔުނިޓެކެވެ.\nގަމަކީ ކުރިން މީހުން ދިރިއުޅުނު ރަށެކެވެ. އެއީ އައްޑުއަތޮޅުގެ ދަނޑުގޮވާމުގެ މައިމަރުކަޒެކެވެ. ގަމުގައި ރޯޔަލް އެއަރފޯސް ބޭހެއް ގާއިމް ކުރުމުގެ ގޮތުން ގަމުގައި ދިރިއުޅުނު މީހުން ބަދަލުކުރީ ފޭދޫއަށެވެ. އެހިސާބުން ފެށިގެން ފޭދޫއަށް ކިޔައިއުޅުނީ ގަންފޭދޫ އެވެ. މާނައަކީ ފޭދޫގައި ދިރިއުޅޭ ގަމު މީހުންގެ ރަށެވެ. މިހެން ކިޔަން ޖެހުނީ އަސްލު ފޭދޫ މީހުން ތިބީ މަރަދޫގެ ދެކުނުކޮޅުގައި ކަމަށްވެފައި އެރަށަށް ވެސް ފޭދޫގެ ނަން ކިޔާތީއެވެ. އެއީ މަރަދޫފޭދޫއެވެ. މާނައަކީ މަރަދޫގައި ދިރިއުޅޭ ފޭދޫ މީހުންގެ ރަށެވެ. މިހެން ނަން ކިޔަމުން އައިސް3އެޕްރީލް 1969 ގައި ގަންފޭދޫގެ ނަމުން ގަން އުނިކުރައްވައި އެރަށުގެ ނަމަކީ ފޭދޫ ކަމުގައި ސަރުކާރުން ހަމަޖެއްސެވިއެވެ.\nއައްޑުއަތޮޅުގައި މީހުން އާބާދުވީއްްސުރެ މީދޫއަކީ ވަކިރަށެއްގެ ގޮތުގައި ހިމެނިގެން މީހުން ދިރިއުޅެމުންގެންދާ ރަށެކެވެ. އެހެންނަމަވެސް ހުޅުދޫ އާއި މީދޫއަކީ އެއްފަސްގަނޑެއްގައި އާބާދުވެފައިވާ ދެރަށް ކަމުގައިވާތީ އަތޮޅުވެރިޔާ ދަންނަވައިގެން ޚަރަދު ކުޑަކުރުމުގެ ގޮތުން މީދޫ އުވާލައި އަދި ހުޅުދޫވެސް އުވާލައި ހުޅުމީދޫގެ ނަމުގައި3އެޕްރީލް 1969 ގައި އާ ރަށެއް އިއުލާން ކުރިއެވެ. ހުޅުމީދޫގެ ގޮތުގައި ދެމިތިބެވުނީ ހައެއްކަ އަހަރުއެވެ. އަނެއްކާވެސް ދެރަށް ވަކިކުރައްވައި މީދޫ އަކާއި ހުޅުދޫއެއް އުފަންވީ 14 އެޕްރީލް 1975 ގައެވެ.\nމޫސައިދީގެ އަތޮޅުވެރިކަން ނިމުމަށްފަހު މާފަހުން އޭނާގެ ވެރިކަމުގެ ދުވަސްވަރު ކުރެވިފައިވާ ކަންކަމާއި ދޭތެރޭ ވާހަކަ ދައްކަވަމުން ގޮސް އޭނާގެ ދަރިކަލުން އަބްދުﷲ ނަސީރުގެ އަރިހުގައި ވިދާޅުވެފައިވެއެވެ. ތިމަންގެ އަތޮޅުވެރިކަމުގައި ކުރެވިފައިވާ އެންމެ ވިޔާނުދާ ގޯސްކަމަކީ ހުޅުދޫ އާއި މީދޫ އެއްކޮށްލުމެވެ. އެކަމަށްޓަކައި ވަރަށް ހިތާމަ ކުރަމެވެ. އެކަމަކީ ތިމަން އަމިއްލައަށް ފެނިގެން ނާސިރަށް ދަންނަވައިގެން ކުރުވި ކަމެކެވެ. ހަމައެގޮތަށް ދެރަށް އަލުން ވަކިކުރުވީވެސް ނާސިރަށް ތިމަން އަމިއްލައަށް ދަންނަވައިގެންނެވެ.\nއަތޮޅުވެރިކަން ފުރޮޅެން ފެށުން\nރައްޔިތުން އިންތިޚާބުކުރާ އަތޮޅުވެރިއެއްގެ ގޮތުގައި ދެ ދައުރަކަށް މޫސާ އަލި ދީދީ ހޮވިވަޑައިގަތެވެ. މޫސާ އަލި ދީދީގެ އަތޮޅުވެރިކަމުގައި އޭނާ މާލެ ވަޑައިގަންނަވާއިރު އަބަދުވެސް ބަދަލުގައި އަތޮޅުވެރިޔަކަށް ހުންނަވަނީ މާލެއިން ފޮނުވާ ބޭފުޅެކެވެ. މިގޮތުން ވެލިދޫގޭ މޫސައިދި އާއި ކުއްޅަވަށްގޭ އަބްދުﷲ ޖަމީލާއި އިބްރާހިމް ރައޫފާއި ޔޫސުފް މޫސާ ކިޔުނު ބޭފުޅަކު ބަދަލުގައި އަތޮޅުވެރިކަން ކުރެއްވިއެވެ.\nޖެހިޖެހިގެން ތިންވަނަ ދައުރަކަށް ހޮވިވަޑައިގަތުމަށް ކުރެއްވި މަސައްކަތް ކާމިޔާބެއް ނުވިއެވެ. އެފަހަރު ހޮވިވަޑައިގަތީ ހިތަދޫ އަހުމަދު ސާލިހު އަލި ދީދީއެވެ. އަހުމަދު ސާލިހު އަލި ދީދީ އަތޮޅުވެރިކަމުގައި ހުންނަވަނިކޮށް 1974 ގައި ނާސިރު އަތޮޅު ކޮމިޓީ ސިސްޓަމް އުވާލައްވައި އަހުމަދު ސާލިހު އަލި ދީދީ އަތޮޅުވެރިކަމުން ވަކި ކުރައްވައިފިއެވެ. މިވަކިކުރެއްވުމަށްފަހު ދެން އަނެއްކާވެސް އަތޮޅުވެރިކަމަށް އައްޔަން ކުރެއްވީ މޫސާ އަލި ދީދީއެވެ. އިނގިރޭސިން 29 މާޗް 1976 ގައި ގަމުން ފޭބިއިރު އަތޮޅުވެރިކަމުގައި ހުންނެވީ މޫސާ އަލި ދީދީއެވެ.\nމައުމޫން އަބްދުލްގައްޔޫމު ރާއްޖޭގެ ރައީސްކަމާއި ހަވާލުވެވަޑައިގަތުމަށްފަހު ލަސް ނުކުރައްވައި ނާސިރުގެ ގާތް މީހުން އަތޮޅުވެރިކަމުން ވަކިކުރުމުގެ ކެމްޕޭނެއްގެ ދަށުން މޫސާ އަލި ދީދީ އަތޮޅުވެރިކަމުން ވަކި ކުރައްވައި އައްޑު އަތޮޅު ވެރިކަން ދެއްވީ އަނެއްކާވެސް ހިތަދޫ މީހަކަށެވެ. އެމީހަކީ މޫސާ ލުތުފީ އެވެ. މޫސާ ލުތުފީއަށް ފަހު ދެންވެސް އަތޮޅުވެރިކަން ދެއްވީ ހިތަދޫ މީހަކަށެވެ. އެއީ ތުއްބީގެ މުހުއްމައިދިއެވެ. މުހުއްމައިދިއާ ހިސާބުން ހިތަދޫގެ އަތޮޅުވެރިކަމުގެ ސިލްސިލާ އޮތީ ނިމިފައެވެ.\nމުހުއްމައިދި އަތޮޅުވެރިކަމުން ވަކިކުރެއްވުމަށްފަހު މައުމޫން ދެން ފޮނުއްވީ އަބްދުއްރަހުމާނު އަގީލް ކިޔުނު މާލޭ މީހެކެވެ. އޭގެ ފަހުން ފޮނުއްވީ ހައިވަކަރު އަހުމަދުފުޅާއި އަބްދުއްސައްތާރު ހަސަން އަދި ހާމިދު ޔޫސުފެވެ. ހާމިދަށްފަހު ދެން ފޮނުއްވީ އައްޑޫ މީހެކެވެ. އެއީ ފޭދޫ ހުސައިން ސައީދެވެ.\nއަތޮޅުވެރިކަން އުވިގެން ދިއުން\nރާއްޖޭގެ ރައީސްކަމަށް ކެނެރީގޭ މުހައްމަދު ނަޝީދު އިސްވެވަޑައިގެން އަތޮޅު ސިސްޓަމް އުވާލައްވައި ހަތް ޕްރޮވިންސެއް ހައްދަވައި ފުވައްމުލަކާއި އައްޑޫއަކީ ދެކުނު ޕްރޮވިންސްކަމުގައި 2008 ގައި ކަނޑައެޅުއްވިއެވެ. އައްޑޫ ހިމެނޭ ޕްރޮވިންސްގެ ވެރިޔަކަށް މިނިސްޓަރ އޮފް ސްޓޭޓް ފެންވަރުގައި އައްޔަން ކުރެއްވީ ހިތަދޫ މުހައްމަދު ނަސީރެވެ. އޭނާއަކީ ކުރީގެ އަތޮޅުވެރިޔާ މޫސާ އަލި ދީދީގެ ދަރިފުޅެވެ.\nއައްޑު އަތޮޅަށް ސިޓީއެއްގެ ދަރަޖަ ދެއްވައި ސިޓީ ކައުންސިލެއް އިންތިޚާބުކޮށް އޭގެ ތެރެއިން ހޮވޭމީހަކު މޭޔަރަކަށް ހުންނަ ގޮތަށް ހަމަޖެއްސެވީ ނަޝީދުގެ ވެރިކަމުގައި 2011 ގެ ޖެނުއަރީގައެވެ. އޭގެ ފަހުން އައްޑޫ ސިޓީގެ މޭޔަރުކަން ކުރައްވަމުން ވަޑައިގަންނަވަނީ ހިތަދޫ އަބްދުﷲ ސޯދިގެވެ. މޭޔަރުކަމާއި ކައުންސިލަރ ކަމުގެ ދައުރެއްގެ ދިގުމިނަކީ ތިން އަހަރެވެ. (ނުނިމޭ)\nލިޔުއްވީ: ގަދަ ކަލޭގެފާނު


Tharahggee Minaanee Concrete Ekanyyeh Noon, Tharahggee Gehnnaanee Rayyithunnah Baaruthah Dhookohggen\nތަރައްގީ މިނާނީ ކޮންކްރީޓުން އެކަންޏެއް ނޫން، ތަރައްގީ ގެންނާނީ ރައްޔިތުންނަށް ބާރުތައް ދޫކޮށްގެން\nއެމްޑީޕީން ތަރައްގީ ގެންނާނީ ހަމައެކަނި ކޮންކްރީޓަކުން ނޫން ކަމަށާއި އެޕާޓީން ތަރައްގީ ގެންނާނީ ރައްޔިތުންނަށް ބާރުތައް ދޫކޮށްގެން ކަމަށް އެމްޑީޕީގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nލޯކަލް ކައުންސިލް އިންތިހާބުގެ ކެމްޕޭނަށް ގދ. ވާދޫއަށް ވަޑައިގެން އެ ރަށުގެ ރައްޔިތުންނާ ބައްދަލު ކުރައްވައި ރައީސް ނަޝީދު ވިދާޅުވީ ދައުލަތުގެ ފުދުންތެރިކަން ހުރި މިންވަރަކުން ކުދި މަޝްރޫއުތައް ރަށްރަށުގައި ކުރިޔަށް ގެންދާނެ ކަމަށެވެ. އަދި ފުދުންތެރިކަން އިތުރުވާ ވަރަކުން އެފަދަ މަޝްރޫއުތައް ވެސް ގިނަވެގެން ދާނެ ކަމަށް އެމަނިކުފާނު ވިދާޅުވިއެވެ. އެހެންނަމަވެސް އެމްޑީޕީގެ ތަފާތަކީ ލާމަރުކަޒީ އުސޫލުން މަޝްރޫއުތައް ހިންގުންކަން ފާހަގަކުރައްވާ ރައީސް ނަޝީދު ވިދާޅުވީ ފަސް މިލިއަން ރުފިޔާ އަށްވުރެ ކުދި މަޝްރޫއުތައް ކައުންސިލްތަކުން ބިޑު ކޮށްގެން ކުރިޔަށް ގެންދާ ގޮތް ހެދީ ރަށުގައި އެ ފައިސާތައް ދައުރު ކުރުމުގެ ބޭނުމުގައި ކަމަށެވެ.\nPartyge Raees, Raees @MohamedNasheed, baeh Ministerun, MPs adhi Partyge baeh Iss verin #RahvehiFathis Campaign ah GDh.Vaadhoo ah vadaigathumun hoonu maruhaba eh dhannavaifi #RahvehiFathis pic.twitter.com/s7mBfl4R40\n— MDP Secretariat (@MDPSecretariat) March 5, 2020\nރައީސް ނަޝީދު ވިދާޅުވީ އެކަމުގެ ސަބަބުން ރަށުގެ އިގްތިސޯދު ވެސް ފުޅާވެގެންދާނެ ކަމަށެވެ. އަދި މިއަދު އިދިކޮޅުގައި ތިބި ފަރާތްތަކަކީ ލާމަރުކަޒީ ނިޒާމުވެސް ގަބޫލުކުރާ ބައެއް ނޫން ކަމަށާއި އެމީހުންނަށް އެކަންކަން ކުރަން ނޭނގޭނެ ކަމަށް ނަޝީދު ވިދާޅުވިއެވެ.\n"ދިވެހި ރައްޔިތުންގެ ޑިމޮކްރެޓިކް ޕާޓީން [އެމްޑީޕީން] ތަރައްގީ މިނަނީ މި ތަނުގައި އަޅާ ކޮންކްރީޓަކުންނެއް ނޫން. އަލަށް ވިހާ ދަރިފުޅު ކައިރީގައި މަންމަ އާއި ބައްޕައަކަށް މަޑުކޮށްލެވުނީމަ އެއީ ތަރައްގީ، މަންމައަށް ދަރިފުޅު ކައިރީ މަޑުކޮށްލެވޭ ގޮތް ވެފައި ދަރިފުޅު ރަނގަޅު ބަރުދަނެއްގައި ބޮޑު ކުރެވުނީމަ އެއީ އަޅުގަނޑުމެން ދެކޭ ތަރައްގީ އަކީ." ރައީސް ނަޝީދު ވިދާޅުވި އެވެ.\nނަޝީދު ވިދާޅުވީ އެ ތަރައްގީ ހޯދައިދިނުމަށް ކޮންމެ ދުވަހެއްގެ ހެނދުނު މި ސަރުކާރުގެ ސިޔާސަތުގެ ދަށުން ސްކޫލަށްދާ ދަރިވަރުންނަށް ސައި ދެމުން އަންނަ ކަމަށާއި އެ ކަންކަން ކޮންކްރީޓުން ފެންނަން ނެތް ނަމަވެސް ހަގީގީ ތަރައްގީ އަކީ އެއީ އަދި އެމްޑީޕީން ގެންނަން ބޭނުންވާ ބަދަލަކީ ވެސް އެއީ ކަމަށެވެ.\nރަނގަޅަށް ސައި ނުބޮއި ސްކޫލަށް ދިޔުމުން ކުދިން އަނބުރައިގެނެގެން ވެއްޓި، ރަނގަޅަށް ނުކިޔެވި ސްކޫލުން ފެއިލްވުން ފަދަ ކަންކަން ދިމާވަމުންދާ ކަމަށްވެސް ނަޝީދު ވިދާޅުވިއެވެ.


Atletico Academy ge coach Pakistan ge FA ah\nޕާކިސްތާންގެ ޓެކްނިކަލް ޑައިރެކްޓަރަކަށް ހަމަޖެއްސި ޑިނިއަލް ލިމޮނޭޒް\nޕާކިސްތާންގެ ފުޓްބޯލް ފެޑްރޭޝަންގެ ޓެކްނިކަލް ޑައިރެކްޓަރަކަށް، އެތުލެޓިކޯ މެޑްރިޑްގެ އެކެޑެމީގެ ކޯޗް ޑިނިއަލް ލިމޮނޭޒް ހަމަޖައްސައިފި އެވެ.\nސްޕޯޓްސް މެނޭޖުމެންޓުން މާސްޓާސް ހާސިލު ކޮށްފައިވާ ލިމޮނޭޒް ޕާކިސްތާންގެ ފެޑްރޭޝަންގެ ޓެކެނިކަލް ޑައިރެކްޓަރަކަށް ހަމަޖެއްސީ މިއަހަރު ނިޔަލަށެވެ. ޕާކިސްތާންގެ ފުޓްބޯޅަ ފެޑްރޭޝަނަށް ފީފާއިން އައްޔަން ކޮށްފައިވާ ނޯމަލައިޒޭޝަން ކޮމިޓީގެ ޗެއާމަން ހަމްޒާ ހާން ވިދާޅުވީ، ލިމޮނޭޒް އާއެކު ޕީއެފްއެފުން މަސައްކަތް ކުރާނީ ޕާކިސްތާންގެ ފުޓްބޯޅަ ކޮޅަށް ނެގުމަށް ރޯޑް މެޕް އެކުލަވާލުމުގެ މަސައްކަތް ކަމަށެވެ.\n"މި އައްޔަން ކުރި މަގާމަކީ ރަނގަޅު މިސްރާބަކަށް ގެންގޮސްދިއުމުގެ ފެށުމެއް، އަހަރެމެން އުންމީދު ކުރަނީ ޕާކިސްތާންގެ ފުޓްބޯޅަ ކޮޅަށް ނެގުމަށް ލިމޮނޭޒްގެ ސަބަބުން އިތުރު ކުރިއެރުމެއް އަންނާނެ ކަމަށް،" ހަމްޒާ ވިދާޅުވި އެވެ.\nއޭނާ ވިދާޅުވީ ޕާކިސްތާންގެ ފުޓްބޯޅަ ކުރި އެރުވުމަށް ބޭނުންވާ ސްޓްރެޓެޖީތަކެއް ލިމޮނޭޒް ރާވާނެ ކަމަށެވެ. އެ މަގާމަށް ހަ މަހުގެ އެއްބަސްވުމުގެ ދަށުން އޭނާ އައްޔަން ކުރީ ނޯމަލައިޒޭޝަން ކޮމިޓީގެ ދައުރު ނިމެންދެން ކަމަށް ހަމްޒާ ހާން ވިދާޅުވި އެވެ.\nއަދި އެއަށް ފަހު އިންތިހާބުވާ އެގްޒެކެޓިވް ކޮމިޓީއަކުން ބޭނުންނަމަ ލިމޮނޭޒް އާއެކު ކުރިއަށް ދާންވީ ކަމަށް އޭނާ ވިދާޅުވި އެވެ.\nމަގާމާ ހަވާލު ވުމަށް ފަހު ލިމޮނޭޒް ބުނީ އޭނާގެ އެންމެ ބޮޑު ފޯކަސް އަކީ ގްރާސް ރޫޓާއި ކޯޗުން ބިނާ ކުރުން ކަމަށެވެ.\n"ރަނގަޅު ކޯޗުން ބިނާ ނުކޮށް އެއްވެސް ގައުމަކަށް ފުޓްބޯޅައިގައި ކުރިއަކަށް ނުދެވޭނެ،" ލިމޮނޭޒް ބުންޏެވެ.\n"އަހަރެމެންގެ ތެރޭގައި ފުޓްބޯޅައިގެ ހުނަރު އެބައޮތް، އަހަރެމެން ފަށަން އެބަޖެހޭ ގްރާސް ރޫޓުން، ގްރާސް ރޫޓަށް ރަނގަޅު ކޯޗުން ތަމްރީން ކޮށްގެން އަހަރެމެން ކުރިއަށް ދާނީ."\nއޭނާ ބުނީ ޕާކިސްތާންގެ ފުޓްބޯޅައިގެ ސްޓައިލްގެ އައިޑެންޓިޓީއެއް އޭނާ ކަނޑައަޅާނެ ކަމަށެވެ. "ޕޮޒެޝަން ހިފެހެއްޓުމާއި ޕާސިން އާއި އެޓޭކިންގެ މައްޗަށް ގްރާސް ރޫޓްވެސް ބިނާ ކުރާނީ."


ބެންކޮކުން ރާއްޖެއަށް ކާގޯ ފްލައިޓުތަކެއް ބާއްވަނީ - DhiDaily\nބެންކޮކުން ރާއްޖެއަށް ކާގޯ ފްލައިޓުތަކެއް ބާއްވަނީ\nސްޕެންސް މޯލްޑިވްސްގެ ފަރާތުން ރާއްޖެއަށް ބެންކޮކުން މުދާ ގެނައުމަށް ޚާއްސަ ކޮށްގެން ފްލައިޓުތަކެއްް ބޭއްވުމަށް ނިންމައިފިއެވެ.\nކޮވިޑް-19ގެ ސަބަބުން ކުދި އަދި މެދު ފަންތީގެ ގިނަ ވިޔަފާރިތަކެއް ވަނީ ހުއްޓިފައެވެ. މީގެ ތެރޭގައި ގިނަ ވިޔަފާރިތަކަކަށް ރާއްޖޭގެ ބޯޑަރު ބަންދު ކުރުމުގެ ސަބަބުން މުދާ ނުގެނެވުމުގެ ދަތިތަކާއި އެކު، ވިޔާފާރިތައް ވަނީ ހުއްޓިފައެވެ.\nސްެޕެންސް މޯލްޑިވްސްއިން ބުނާ ގޮތުގައި، އެ ކުންފުނިން ޚިދުމަތް ހޯދަމުން އަންނަ ގިނަ ވިޔަފާރިވެރިން ވަނީ މުދާ ނުގެނެވުމުގެ ސަބަބުން ގިނަ ޝަކުވާތަކެއް ޙިއްސާ ކޮށްފައެވެ. އަދި ރާއްޖޭގެ ގިނަ ވިޔަފާރިވެރިން މުދާ ގެންނަ ޗައިނާ އަދި ބެންކޮކުން މުދާ އެއްވެސް ވަރަކަށް ރާއްޖެ ނުގެނެވޭތީ، ގިނަ ވިޔަފާރިތަކެއް ބަނގުރޫޓު ވުމާއި ގާތަށް ގޮސްފައިވާ ކަމަށްވެސް ގިނަ ވިޔަފާރިވެރިން އަންނަނީ ބުނަމުންނެވެ.\nސްޕެންސް މޯލްޑިވްސްއިން ބުނާ ގޮތުގައި ޑިމާން އޮތް ވަރަކަށް ބެލުމަށްފަހު އަންނަ މަހުގެ މެދު ތެރޭަގައި ބެންކޮކުން ކާގޯ ފްލައިޓްތަކެއް ގެނައުމަށް މަސައްކަތް ކުރަމުން އަންނަ ކަމަށެވެ. އަދި ކުރިއަށް އޮތް ތާނގައި އެހެން ޤައުމުތަކުންވެސް ޑިމާންޑު އޮންނަ ވަރަކަށް ކާގޯ ގެންނާނެ ކަމަށްވެސް އެ ކުންފުނިން ބުނެއެވެ.\nރާއްޖޭގެ ގިނަ ވިޔަފާރިވެރިން ވިޔަފާރިކުރުމަށް މުދާ ގެންނަނީ ބެންކޮކުންނެވެ. ބޯޑަރުތައް ބަންދުކޮށްލުމާއިއެކު، ރާއްޖޭގެ ވިޔަފާރިވެރިންނަށް ބެންކޮކަށް ނުދެވުމާއި، ގިނަ މުދާ ގެންނަ ސީ ކާގޯއިން ވެސް ގެނައުމަށް ވިޔަފާރިވެރިންނަށް ދަނީ ގިނަ ދަތި ތަކަކާއި ކުރިމަތިލަމުންނެވެ.


Vote laan dhiyaee huddha hoadhaigen tho EC akun naahaane: Shareef\nއިލެކްޝަން ކޮމިޝަންގެ ރައީސް އަހުމަދު ޝަރީފް-\nވޯޓުލާން އައީ ހުއްދަ ހޯދައިގެންތޯ އީސީއަކުން ނާހާނެ: ޝަރީފް\n06 އޭޕްރީލް 2021 - 16:48:02\nކައުންސިލް އިންތިހާބުގައި ވޯޓުލާ މަރުކަޒަށް އަންނަ މީހުން އައީ ހުއްދަ ހޯދައިގެންތޯ އިލެކްޝަން ކޮމިޝަނުން ނުބަލާނެކަމަށް އެކޮމިޝަންގެ ރައީސް އަހުމަދު ޝަރީފް ވިދާޅުވެއްޖެއެވެ.\nއީސީގެ ރައީސް އަހުމަދު ޝަރީފް ވިދާޅުވީ، ވޯޓުލާ މަރުކަޒަށް ވޯޓުލާން އައުމުން އެމީހާ އައީ ކޮންތާކުން ކިހިނެއްތޯ، ނުވަތަ ހުއްދަ ހޯދައިގެންތޯ އީސީން ނުބަލާނެ ކަމަށާއި، ވޯޓުލާ މަރުކަޒަށް އައުމުން ވޯޓުލާން އައުމުން އެމީހާގެ ނަން ވޯޓާސް ރަޖިސްޓާ ލިސްޓުގައި އޮވެއްޖެނަމަ ވޯޓު ލެވޭނެ ކަމަށެވެ.\nބެލެވޭގޮތުގައި ޝަރީފް މިހެން ވިދާޅުވެފައި މިވަނީ، ވޯޓުލުމަށް އެއްރަށުން އަނެއްރަށައް ދެވޭގޮތަށް އޮތް އޮތުމަށް އިޝާރާތް ކުރައްވަމުންނެވެ. އެގޮތުން އަތޮޅުތެރޭގައި ދިރިއުޅޭ ރައްޔިތުން ވޯޓުލާން އެއްރަށުން އަނެއް ރަށައް ދިއުމުގެ ހުއްދަ ދޭނެ ކަމަށާއި، އެގޮތުން މޮނީޓަރީންގެ ހާލަތުގައި އޮތް ރައްރަށައްވެސް އެރަށެއްގެ ޓާސްކް ފޯހާއި ގުޅިގެން ހަމައެކަނި ވޯޓުލުމަށް އެރަށަކަށް އެރުމުގެ ހުއްދަ ލިބޭނެކަމަށް އެޗްޕީއޭއިން ބުނެފައިވާކަމަށްވެސް މީގެކުރިން ޝަރީފް ވަނީ ވިދާޅުވެފައެވެ.\nމީގެއިތުރުން ކަރަންޓީނުގައި ތިބޭ މީހުންނަށް ވެސް ވޯޓު ލެވޭނެ ގައިޑްލައިން މިހާރުވަނީ އާންމުކޮށްފައެވެ. އެގޮތުން އެ ގައިޑްލައިނުގައި ވާގޮތުން ވޯޓުލުމުގެ ރަސްމީ ވަގުތު ނިމުމުން ކަރަންޓީނުގައި ތިބޭ މީހުން ވޯޓުލާން އެއް ގަޑީރު ހާއްސަކުރެވިގެންދާނެ އެވެ. އަދި އެ ވަގުތުގައި އެމީހުން ވޯޓުލާ މަރުކަޒަށް ގެނައުމުގެ އެއްވެސް ޒިންމާއެއް އީސީއަކުން ނުއުފުލާނެއެވެ.


Teleclass thah ves medhukan'daalaifi - AO News\nޕީއެސްއެމް އިން ގެނެސްދިން ޓެލެކްލާސް ވީޑިއޯއެއްގެ ސްކްރީންޝޮޓެއް -\nކޮވިޑް-19 އާއި ގުޅިގެން ރާއްޖޭގެ ސްކޫލްތައް ބަންދުކުރުމާއި ގުޅިގެން ދަރިވަރުންނަށް އަމާޒުކޮށްގެން އެޑިޔުކޭޝަން މިނިސްޓްރީން ކުރިއަށްގެންދާ ޓެލިކިލާސްތައް މެދުކަނޑާލައިފި އެވެ.\nއެޑިޔުކޭޝަން މިނިސްޓްރީން މިރޭ ބުނީ 2020 އޭޕްރިލް 15ގެ 15:30ގެ ފަހުން ފެށިގެން 24 ގަޑިއިރުގެ މުއްދައްތަކަށް މާލެ ސަރަހައްދު ފުރަބަންދުކުރުމާއި ގުޅިގެން މާދަމާއިން ފެށިގެން ވަކި ގޮތެއް އަންގަންދެން ޓެލިކިލާސްތައް މެދުކަނޑާލެވިފައިވާ ކަމަށެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން މާލެ ފުރަބަންދުކުރީ މާލެ ސިޓީން ކޮވިޑް-19 އަށް އަލަށް މީހަކު ޕޮޒިޓިވްވުމާއި ގުޅިގެންނެވެ. އެ މީހާގެ ކޮންޓެކްޓް ޓްރޭސިންގ މަސައްކަތުގެ ތެރެއިން ފާހަގަކުރެވިގެން މާލެ ސިޓީގެ ދެ ގެއަކާއި އައްޑޫ ސިޓީ ހިތަދޫ ގެއެއްވެސް ވަނީ މިހާރު އެކަހެރިކޮށްފަ އެވެ.\nމީގެ އިތުރުން އެ މީހާއާއި ސީދާ ކޮންޓެކްޓްވި ދިވެއްސެއްގެ ގައިން ނެގި ސާމްޕަލް ވަނީ އެ ބައްޔަށް ޕޮޒިޓިވްވެފައެވެ. އަދި އެމީހާ މިހާރު އައިސޮލޭޝަން ފެސިލިޓީ އަކަށް ބަދަލުކޮށްފައިވާ ކަމަށް އެޗްޕީއޭ އިން ބުނެއެވެ.\nމިއާއެކު ރާއްޖެއިން ކޮވިޑް-19 އަށް ޕޮޒިޓިވްވި މީހުންގެ ޖުމްލަ އަދަދު 22 އަށް އެރީއެވެ.\nކޮރޯނާ ވައިރަސްކޮރޯނާވައިރަސްކޮވިޑް-19ކޮވިޑް19އެޑިޔުކޭޝަންއެޑިޔުކޭޝަން މިނިސްޓްރީމިނިސްޓްރީ އޮފް އެޑިޔުކޭޝަން


SunOnline: Block verin hovaa inthihaabu October 30 gai\nބްލޮކް ވެރިން ހޮވާ އިންތިހާބު އޮކްޓޯބަރު 30ގައި\nއިސްމާއިލް ޝާކިރު 20 Aug 2021, 22:34\nބްލޮކްވެރިން ހޮވުން އޮކްޓޯބަރ 30 ގައި ބާއްވަން ސިޓީ ކައުންސިލުން ހަމަޖައްސައިފި ---\nމާލެ ސިޓީގެ ކޮންމެ ބްލޮކަކަށް އެ ބްލޮކެއްގައި ދިރިއުޅޭ ރައްޔިތުންގެ ތެރެއިން ވެރިއަކު ކަނޑައަޅައި ސިޓީ ކައުންސިލްއާއެކު މަސައްކަތްކުރުމަށް، ބްލޮކް ވެރިން ހޮވުމަށް ބާއްވާ އިންތިހާބު އަންނަ އޮކްޓޫބަރު މަހުގެ 30 ވާ ހޮނިހިރު ދުވަހު ބާއްވާގޮތަށް މާލޭ ސިޓީ ކައުންސިލުން ހަމަޖައްސައިފިއެވެ.\nބްލޮކް ވެރިންގެ އިންތިހާބް އަންނަ މަހުގެ 30 ވަނަ ދުވަހު ބޭއްވުމަށްޓަކައި މިހާރުވަނީ މި އޮގަސްޓް މަހުގެ 12 ވަނަ ދުވަހުން ފެށިގެން ބްލޮކް ވެރިޔާ ކަމަށް ކުރިމަތިލުމުގެ ފުރުސަތު ހުޅުވާލާ، އަންނަ ސެޕްޓެމްބަރު މަހުގެ 16 ވަނަ ދުވަހުގެ ނިޔަލަށް ހަމަވާ ގޮތަށް ފުރުސަތު ދީފައެވެ.\nބްލޮކް ވެރިޔާކަމަށް ކުރިމަތި ލުމުގެ ޝަރުތު ތަކުގެތެރޭގައި މީލާދީ ގޮތުން 18 ފުރިފައިވުމާއި، ކުރިމަތިލާ ބްލޮކްގައި ދިރިއުޅޭ މީހެއްކަމަށްވުމާއި، ވައްކަން، ޓެކުން، ފޭރުން ނުވަތަ ކޮރަޕްޝަނުގެ ކުށެއް ސާބިތުވެފައިވާ މީހެއްކަމުގައި ނުވުން ހިމެނެއެވެ.\nމީގެ އިތުރުންވެސް މީހަކަށް އަދި ކުޑަކުއްޖަކަށް ޖިންސީ، ޖިސްމާނީ ހާނީއްކައެއް ކުރިކަން އެއްވެސް އިރެއްގައި ޝަރީއަތަށް ސާބިތުވެފައި ނުވުމާ، އެފަދަ މައްސަލައެއްގެ ތަހުގީގުގައި ބަންދު ކުރެވިފައިވާ މީހެއްކަމުގައި ނުވުމާއި، ތަހުގީގު މަރުހަލާގައި ތަހުގީގު ކުރެވެމުންދާ މީހެއްކަމުގައި ނުވުމާއި، ބަޔާންކޮށްފައިވާ ޖިންސީ ކުށްތައް ފިޔަވައި އެހެން ޖިނާއީ ކުށެއް ސާބިތުވެފައި ވާނަމަ ހުކުމް ތަންފީޒުކުރެވުނުތާ3އަހަރުވެފައިވުމާ، އިންތިހާބްކުރެވޭ އެހެން އެއްވެސް މަގާމެއްގައި ހުރި މީހެއްކަމުގައި ނުވުމާ، މުސްތަގިއްލު މުއައްސަސާއެއްގެ ނުވަތަ ސިޔާސީ މަގާމެއް ފުރަމުންދާ ފަރާތެއްކަމުގައި ނުވުން ހިމެނެއެވެ.\nބްލޮކް ވެރިޔާގެ މަސްއޫލުލިއްޔަތުތަކުގެ ތެރޭގައި ބުލޮކުގައި ދިރިއުޅޭ ހުރިހާ ފަރާތްތަކެއްގެ ދިރިއުޅުމުގެ ހާލަތު އެނގުން ހިމެނެއެވެ. އަދި ކައުންސިލުން އެދިއްޖެ ކޮންމެ ފަހަރަކު އެ މައުލޫމާތު ހިއްސާކުރުމާއި، ބުލޮކުގައި ދިރިއުޅޭ ފަރާތްތަކަށް ދިމާވާ މައްސަލަތައް ހޯދައި އެކަން ހައްލު ކުރުމަށް އެކަމުގެ މައުލޫމާތާއި، ހައްލުކުރަން ކުރެވިދާނެ ކަންތައްތަކަކީ ކޮބައިކަން ކައުންސިލަށް ހުށަހެޅުންވެސް ހިމެނެއެވެ.\nއަދި ބުލޮކުގައި ދިރިއުޅޭ ފަރާތްތަކުގެ މައުލޫމާތު ކައުންސިލުން ކަނޑައަޅާ ގޮތެއްގެ މަތިން ކައުންސިލާއި ހިއްސާކުރުމާއި، ބުލޮކުގައި ދިރިއުޅޭ ފަރާތްތަކުގެ ތަރައްގީއާއި ކުރިއެރުމަށް ކައުންސިލުން ހަވާލުކުރާ މަސައްކަތްކުރުން ހިމެނެއެވެ. ކައުންސިލުން ކުރިއަށްގެންދަން ބޭނުންވާ ހިޔާލު ހޯދުމުގެ ސާވޭތައް ކުރުމުގައި އިސްވެ އެފަދަ ކަންކަމުގައި ހަރަކާތްތެރިވެ އެހީތެރިކަން ފޯރުކޮށް ދިނުންވެސް އެއީ ބްލޮކް ވެރިޔާގެ ޒިންމާތަކުގެ ތެރެއިން ޒިންމާއެކެވެ.\nމީގެ އިތުރުން ބުލޮކުގައި ދިރިއުޅޭ ރައްޔިތުންގެ ލާބައާއި މަންފާއަށް މޭޔަރާއި ކައުންސިލަރުން އެދޭ ކަންކަމުގައި އެހީތެރިވެދިނުމާއި، ކައުންސިލްގެ ސްޓްރެޓެޖިކް އެކްޝަން ޕްލޭން ތަންފީޒު ކުރުމުގައި ކައުންސިލަށް އެހީތެރިކަން ފޯރުކޮށްދިނުންވެސް ހިމެނެއެވެ.\nބްލޮކް ވެރިޔާކަމަށް ކުރިމަތިލުމަށް ހުޅުވާލި ފުރުސަތުގައި ހުށަހަޅަންޖެހޭ ތަކެތީގެ ތެރޭގައި ބްލޮކް ވެރިޔާކަމަށް އެދޭ ފޯމާއި، މުއްދަތު ހަމަނުވާ އައިޑީ ކާޑްގެ ކޮޕީ ހިމެނެއެވެ.\nމީގެ އިތުރުން ކުރިމަތިލާ ބްލޮކަށް ނިސްބަތްވާ 10 މީހަކު ސޮއިކޮށްފައިވާ ލިޔުންވެސް ހުށަހަޅަން ޖެހެއެވެ.\nބްލޮކް ވެރިޔާ ކަމަށް ކުރިމަތިލާ ފަރާތްތަކުގެ ފޯމް ބަލައިގަންނަން ފަށާފައިވަނީ މި އޮގަސްޓް މަހުގެ 12 ވަނަ ދުވަހު 10:00 ގައެވެ. އަންނަ ސެޕްޓެމްބަރ މަހުގެ 16 ވަނަ ދުވަހުގެ 14:00 އާ ހަމަޔަށް ފޯމު ބަލައިގަތުމަށް ވަނީ ހަމަޖެހިފައެވެ. ބްލޮކް ވެރިން އައްޔަން ކުރުމުގެ އިންތިހާބްގައި ވޯޓް ފޮށިތައް ބަހައްޓާނީ މާލެ ސަރަހައްދުގައި ހުޅުމާލެއާއި ވިލިމާލެ ހިމެނޭ ގޮތަށް ހުރިހާ އަވަށެއްގައެވެ.


Masverikamuge management plan ah bodukanneli masveringe yooniange hiyaalu hoadhaifi – Iru\n“ޓެކްސް ދައްކާ ފަރާތްތަކުގެ ޗާޓަރ” އިތުރު ބަދަލުތަކަކާއެކު އަލުން ޝާޢިއުކޮށްފި\nއޮޕަރޭޝަންތަކެއްގައި މަސްތުވާތަކެއްޗާއެކު ތިން މީހަކު ހައްޔަރުކޮށްފި\nކަނޑުމަހުގެ މަސްވެރިކަމުގެ މެނޭޖްމަންޓް ޕްލޭންއާއި ގުޅޭގޮތުން ފިޝަރީޒް މިނިސްޓްރީން ބޮޑުކަންނެލި މަސްވެރިންގެ ޔޫނިއަންއާއެކު މަޝްވަރާކޮށްފިއެވެ.\nމިނިސްޓްރީ އޮފް ފިޝަރީޒް މެރިން ރިސޯސަސް އެންޑް އެގްރިކަލްޗަރއިން އަންނަނީ މަސްވެރިކަމުގެ އެކި މެނޭޖްމަންޓް ޕްލޭންތަކަށް ކަމާގުޅުންހުރި ފަރާތްތަކާއި އާންމުންގެ ހިޔާލު ހޯދަމުންނެވެ. އެގޮތުން ކަނޑުމަހުގެ މަސްވެރިކަމުގެ މެނޭޖްމަންޓް ޕްލޭންއަށް ބޮޑުކަންނެލި މަސްވެރިންގެ ޔޫނިއަންގެ ހިޔާލު ހޯދުމަށް އެ ޔޫނިއަންގެ މެންބަރުންނާއިއެކު އިއްޔެ ވަނީ މަޝްވަރާ ބައްދަލުވުމެއް ބާއްވާފައެވެ.\nފިޝަރީޒް މިނިސްޓްރީގެ އެސިސްޓަންޓް ޑިރެކްޓަރ އައިމިނަތު ލުބްނާ ވިދާޅުވީ، އެ ޔޫނިއަންއިން ކަންބޮޑުވުން ފާޅުކުރީ ޖޫރިމަނާތަކާއި ލައިސަންސް ނެގުމާއި ގުޅޭގޮތުންކަމަށެވެ. ކުރިން ލައިސަންސް ނަގަމުންދިޔައީ އުޅަނދުގެ ސައިޒަށް ބަލައިގެންނެވެ. ނަމަވެސް ދެން ލައިސަންސް ނަގާނީ އެ އުޅަނދަކުން ކުރާ މަސްވެރިކަމަށް ބަލައިގެންނެވެ. ލުބްނާ ވިދާޅުވީ، މިކަން އޮތްގޮތް މިނިސްޓްރީގެ ފަރާތުން ތަފްސީލްކޮށްދިނުމުން މިހާރު އެ ފަރާތްތަކަށް މިކަން އޮންނަގޮތް ސާފުވެފައިވަކަމަށެވެ.\n“އެކޮޅުން ބޮޑަށް ކަންބޮޑުވުން ހުރީ ޖޫރިމަނާތަކާއި ލައިސަންސްއާއި ބެހޭގޮތުން. ކުރީގައި އަޅުގަނޑުމެން ލައިސަސްން ނަގަމުންދިޔައީ އުޅަނދުގެ ސައިޒަށް ބަލައިގެން. ބައެއް ދޯނިތަކުން ކުރާނީ އަތުނަނުގެ މަސްވެރިކަމާއި ދޮށީގެ މަސްވެރިކަމާއި، އަނެއްބައި ދޯނިތަކުން ހަމައެކަނި އަތުނަނުގެ މަސްވެރިކަން ނުވަތަ ހަމައެކަނި ދޮށީގެ މަސްވެރިކަން ކުރާނީ. އެގޮތަށް މިފަހަރު އަޅުގަނޑުމެން މީނީ ގިންތިކޮށްފައި. އެގޮތަށް ގިންތިކުރީމަ އަސްލު މިހާރު ކުރީގައި ނަގަމުންދިޔަ ވަރަށްވުރެ ލައިސަންސް ފީ ކުޑަވަނީ. ކޮންމެވެސް ވަރަކަށް މަސްވެރިންނަށްވެސް އޮޅިފައި އިންހެން ހީވަނީ މި އިޝޫ ރެއިސްކުރީ. އެކަމަކު މިހާރު ކިޔާދިނީމަ އެކޮޅަށް އަންޑަސްޓޭންޑްވެއްޖެ.” ލުބްނާ ވިދާޅުވިއެވެ.


ޗައިލްޑް އެންޑް ފެމިލީ ޕްރޮޓެކްޝަން ސަރވިސް، ކ. މާލެ\nސެކްޝަނުން ފޮނުވަންޖެހޭ ލިޔެކިޔުންތައް ސުޕަވައިޒަރުގެ ލަފާގެ މަތިން ތައްޔާރުކޮށް ފޮނުވުން\nއަތޮޅުތަކަށް ކުރާ ދަތުރުތަކުގެ ލޮޖިސްޓިކް ހަމަޖެއްސުން\nދަތުރު ރިޕޯޓުތަކާއި ޕްރޮގްރާމްތަކުގެ ރިޕޯޓުތައް ތައްޔާރުކޮށް ރިކޯޑްސް ބެލެހެއްޓުން.\nކޮންމެ ހަފްތާއަކު އެއްފަހަރު އެފް.ސީ.އެސް.ސީތަކާއިއެކު ބާއްވާ ކޯލް ކޮންފަރެންސް ބޭއްވުމަށް ކުރަންޖެހޭ އިދާރީ މަސައްކަތްތައް ކުރުން.\nކޮންމެ ހަފްތާއަކު އެއްފަހަރު ކަމާގުޅުންހުރި ދާއިރާތާއެކު ބާއްވާ ކޭސް ކޮންފަރެންސް ބޭއްވުމަށް ކުރަންޖެހޭ އިދާރީ މަސައްކަތްތައް ކުރުން.\nސެކްޝަނުން ބާއްވާ ބައްދަލުވުންތަކުގެ ޔައުމިއްޔާ ލިޔެ ބެލެހެއްޓުން\nސެކްޝަންގައި ކުރަންޖެހޭ އެންމެހާ އިދާރީ ކަންތައްތައް ސުޕަވަޒަރުގެ ލަފާގެމަތިން ކުރުން\nއެޑްމިނިސްޓްރޭޝަން، މެނޭޖްމަންޓް މިއިން ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުމާއެކު، އެޑްމިނިސްޓްރޭޝަން، މެނޭޖްމަންޓް ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\nއެޑްމިނިސްޓްރޭޝަން، މެނޭޖްމަންޓް މިއިން ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8ގެ ސަނަދެއް ހާސިލްކޮށްފައިވުން.


ދިވެހިރާއްޖޭގައި ރަޖިސްޓްރީކުރެވިފައިވާ ޖަމްޢިއްޔާތަކަށް އަމާޒުކޮށްގެން މިނިސްޓްރީ އޮފް ހޯމްއެފެއާޒުން ބޭއްވުމަށް ހަމަޖެހިފައިވާ ޖަމްޢިއްޔާތަކުގެ ޤައުމީ މަހާސިންތާ މާދަމާ އޮންނާނެއެވެ. މިމަހުގެ 23ން 24 ނިޔަަލަށް ކުރިއަށް ގެންދާ މިމަހާސިންތާ އޮންނާނީ މާދަމާ ހެދުނުން ފެށިގެން ދަރުބާރުގޭަގައެވެ. މިމަހާސިންތާ ޝަރަފުވެރިކޮށްދެއްވާނީ މިނިސްޓަރ ފޮރ ލީގަލް އެފެއާޒް އަލްއުސްތާޛާ ޢާއިޝަތު ޢާޒިމާ ޝަކޫރުއެވެ.\nމިމަހާސިންތާގެ މަޤްޞަދަކީ ހިލޭސާބަހަށް މަސައްކަތްކުރުމަށް ރާއްޖޭގައި އުފައްދާފައިވާ ޖަމްޢިއްޔާތަކުގެ ތަރައްޤީއަށްޓަކައި ސަރުކާރާއި ގުޅިގެން ކުރެވޭނެ ކަންތައްތައް ފާހަގަކޮށް، ޖަމްޢިއްޔާތަކުގެ ދައުރުފުޅާކުރުމުގައި ޖަމްޢިއްޔާތަކުން އިސްނަގައިގެން ކުރެވޭނެ ކަންތައްތައް ފާހަގަކުރުމެވެ. މީގެއިތުރުން ޖަމްޢިއްޔާތައް ހިންގުމުގައި މިހާރު ދިމާވެފައިވާ ގޮންޖެހުންތަކަކީ ކޮބައިތޯބަލާ މިކަންކަން ހައްލުކުރުމުގައި މިމިނިސްޓްރީން ކޮށްދެވޭނެ ކަންތައްތައް ފާހަގަކުރުންވެސް ހިމެނެއެވެ.\nމިމަހާސިންތާގައި 104 ޖަމްޢިއްޔާއަކުން ބޭފުޅުން ބައިވެރިވެ ވަޑައިގަންނަވާނެއެވެ. މީގެއިތުރުން އޮބްޒާވަރުންގެ ގޮތުގައި 43 ބޭފުޅުން ބައިވެރިވެ ވަޑައިގަންނަވައެވެ. އޮބްޒާވަރުންގެ ގޮތުގައި ބައިވެރިވެވަޑައިގަންނަވަނީ ސަރުކާރުގެ 16 އޮފީހަކުންނާއި ސަރުކާރު ހިއްސާވާ 12 ކުންފުންޏަކުންނާއި އަދި އަމިއްލަ 11 ކުންފުންޏަކުންނެވެ.\nމިމަހާސިންތާގައި ބައިވެރިވުމުގެ ފުރުޞަތު ދެއްވާފައިވަނީ ކޮންމެ ޖަމްޢިއްޔާއަކުންވެސް 1 ފަރާތަކަށެވެ. މިއީ މިގޮތަށް ބޭއްވޭ3ވަނަ މަހާސިންތާއެވެ.


"Faruvaa kuda nukurey, Haalathu Gos vedhaane"\n"ފަރުވާކުޑަ ނުކުރޭ، ހާލަތު ގޯސްވެދާނެ"\nރާއްޖެއިން ކޮވިޑްގެ ބަލީގެ މީހަކު ފެނުނުތާ މިއަދަށް 236 ދުވަސް ވީއެވެ. އެންމެ ފުރަތަމަ ރާއްޖެއިން ކޮވިޑްގެ ކޭހެއް ފެނިފައި ވަނީ މިދިއަ މާޗް މަހުގެ ހަތްވަނަ ދުވަހުއެވެ. ފުރަތަމަ ކޭހެއްގެ ގޮތުގައި ރެކޯޑް ކުރެވިފައި ވަނީ ތުރުކީގެ އުމުރުން 49 އަހަރުގެ އަންހެނެކެވެ. އޭގެ ފަހުން މިދިޔަ 236 ދުވަހުގެ ތެރޭގައި 11,659 މީހަކަށް ކޮވިޑް ޖެހިފައިވެއެވެ.\nކޮވިޑް ޖެހުނު މީހުންގެ ތެރެއިން ގިނަ ބަޔަކު މިހާރު ވަނީ ރަނގަޅުވެފައެވެ. ކޮވިޑް ޖެހުނު 11،000 ވުރެ ގިނަ މީހުންގެ ތެރެއިން 10,814 މީހުން މިހާރު ވަނީ ކޮވިޑް ބަލިން ރަނގަޅުވެފައެވެ. އެއީ ބަލި ޖެހުނު މީހުންގެ ނިސްބަތުން ބަލާނަމަ 93 އިންސައްތަ މީހުންނެވެ. ކޮވިޑުން ރަނގަޅުނުވެ ތިބީ 800 މީހުންނެވެ. އޭގެ ތެރެއިން 55 މީހަކަށް ހޮސްޕިޓަލްގައި ދަނީ ފަރުވާ ދެމުންނެވެ. ދެ މީހަކަށް ފަރުވާ ދެނީ އައިސީޔޫގައެވެ.\nނަމަވެސް ސެޕްޓެންބަރު މަސް ފެށުމާއެކު ޕޮޒިޓިވްވާ މީހުންގެ އަދަދު ދަށްވާން ފެށިއެވެ. ޕޮޒިޓިވް އަދަދު މިހާރު ވަނީ 50 އިން ދަށުގައި ހިފަހައްޓާ ލެވިފައެވެ. އެ އަދަދު އެއަށްވުރެ ތިރީގައި ހުންނަ ދުވަސްތައް ގިނައެވެ. އިއްޔެވެސް ޕޮޒިޓިވްވީ 16 މީހުންނެވެ. އޭގެ ކުރީ ދުވަހު 27 މީހުންނެވެ.\nނަމަވެސް އަދި މިތިބީ ބަލީގެ ނުރައްކަލެއްގެ ތެރޭގަ އެވެ. ސިއްހީ އޮފިޝަލުން ގެންދަވަނީ އެ ވާހަކަތައް ވިދާޅުވަމުންނެވެ. ރޭ އެޗްއީއޯސީން ބޭއްވި ނޫސްވެރިންގެ ބައްދަލުވުން ހާއްސަކުރީ ވެސް އެ ކަންބޮޑުވުންތަކަށެވެ.\nހެލްތް އިމާޖަންސީ އޮޕަރޭޝަން ސެންޓަރުގެ ތަރުޖަމާން ޑރ. ފާތިމަތު ނަޒްލާ ރަފީގު ވިދާޅުވި ގޮތުގައި އާންމުންގެ ބައެއް މީހުންގެ ފަރާތުން ފެންނަ މަންޒަރުތަކުން ކޮވިޑް ނެތް ކަމުގެ އިހުސާސް ބައެއް މީހުންނަށް ކުރެވެއެވެ. ނަމަވެސް އެއީ އެކަން އޮތް ގޮތެއް ނޫނެވެ. މިއީ ހުރިހާ ފިޔަވަޅުތައް ދޫކޮށް އާންމު ހާލަތަށް ދެވެން އޮތް ވަގުތެއް ނޫނެވެ.\nނަޒްލާ އެންމެ ބޮޑަށް ކަންބޮޑުވުން ފާޅުކުރީ މާސްކު އެޅުމަށް ފަރުވާ ކުޑަވަމުން ދިއުމެވެ. އަދި ގިނަ ބަޔަކު ބައިވެރިވެގެން ކުޅޭ ކުޅިވަރުތަކުގައި މީހުން އުޅޭ ތަން ފެނުމެވެ. ގިނަ ބަޔަކު އެކުގައި ކަސްރަތު ކުރަން އުޅުމެވެ. މިއީ ކޮވިޑް ބަލި އަލުން ފެތުރިދާނެ ފަދަ ކަންކަމެވެ.\n"ބައެއް ކުޅިވަރު ކުޅޭ ތަންތަނުގައިވެސް މާސްކު އެޅުމެއްނެތި ފަސް މީހުންނަށްވުރެވެސް ގިނަ މީހުން ކޮންޓެކްޓް ސްޕޯޓް ކުޅޭ ތަން މިހާރަކަށް އައިސް ދަނީ ފެންނަމުން. ނަމަވެސް އަޅުގަނޑު ހަނދާންކޮށްލަ ދޭން ބޭނުންވޭ އަދިވެސް އަޅުގަނޑުމެންގެ ގައިޑްލައިން ބުނާ ގޮތުން ފަސް މީހުންނަށްވުރެ ގިނަ މީހުންނަށް އެއްވެ ނޫޅެވޭނެ،" ނަޒްލާ ވިދާޅުވިއެވެ.\nބައެއް ކުޅިވަރު ކުޅޭ ތަންތަނުގައިވެސް މާސްކު އެޅުމެއްނެތި ފަސް މީހުންނަށްވުރެވެސް ގިނަ މީހުން ކޮންޓެކްޓް ސްޕޯޓް ކުޅޭ ތަން މިހާރަކަށް އައިސް ދަނީ ފެންނަމުން. ނަމަވެސް އަޅުގަނޑު ހަނދާންކޮށްލަ ދޭން ބޭނުންވޭ އަދިވެސް އަޅުގަނޑުމެންގެ ގައިޑްލައިން ބުނާ ގޮތުން ފަސް މީހުންނަށްވުރެ ގިނަ މީހުންނަށް އެއްވެ ނޫޅެވޭނެ\nނަޒްލާ ވިދާޅުވި ގޮތުގައި ކޮވިޑް ބަލިން ރައްކާތެރިވުމަށް އެޅި ބައެއް ފިޔަވަޅުތަކަށް ލުއި ނުދޭތީ ބައެއް މީހުން އެ ވާހަކަ ދައްކައެވެ. ނަމަވެސް މިއީ ހުރިހާ ފިޔަވަޅުތައް ދޫކޮށްލެވޭނެ ވަގުތެއް ނޫނެވެ. ފިޔަވަޅުތައް ބަދަލު ގެނެސް ބައެއް ފިޔަވަޅުތައް ދޫކޮށްލަނީ މަޑުމަޑުންނެވެ. ދުނިޔޭގެ އެހެން ގައުމުތަކަށް ވެފައި ވާ ގޮތުން ފިޔަވަޅުތައް ކުއްލިއަކަށް ދޫކޮށްލުމަކީ މުޖްތަމައުއަށް އޮތް ވަރަށް ބޮޑު ނުރައްކަލެކެވެ.\nއޭނާ ފާހަގަ ކުރެއްވީ ދުނިޔޭގެ ބައެއް ބޮޑެތި ގައުމުތައް އަލުން ލޮކްޑައުން ކުރަމުންދާ ދިއުމެވެ. ހާލަތު ގޯސްވެއްޖެނަމަ ލޮކްޑައުން ކުރުން ނޫން ގޮތެއް ނެތެވެ. އެހެންވީމަ އެ ހާލަތަށް ނުދިއުމަށް މިހާރު ހުރި ފިޔަވަޅުތަކުގައި ގަދައަށް ހިފަހައްޓަން ޖެހެއެެވެ.\n"އަދިވެސް ފުދޭ ވަރަކަށް ދުވަސް އެބައޮތް ކަންނޭގެ މި ބައްޔާއެކު އުޅެންޖެހޭ. ވެކްސިނެއް އައިސް އާބާދީ ބޮޑު ބަޔަކަށް މި ވެކްސިން ދިނުމުން ނޫނީ މި ބަލިން މުޅިން ސަލާމަތްވީ ކަމަށް ނުބެލެވޭނެ،"\nކޮވިޑް ޖެހުނު މީހުންގެ އަދަދު 11,659\nކޮވިޑުން ރަނގަޅު ނުވެ ތިބީ 800 މީހުން\nބަލިން ރަނގަޅުވީ 10,814 މީހުން\nހޮސްޕިޓަލްގައި އެޑްމިޓްކޮށްފައިވަނީ 55 މީހުން\nކޮވިޑް ޖެހުނު ދިވެހިންގެ އަަދަދަކީ 7،740\nއެތައް ބައެއްގެ ބުރަ މަސައްކަތުން އަދި ރައްޔިތުންގެ އެތަށް ގުރުބާނީއެއްގެ ސަބަބުން ކޮވިޑްގެ ބަލިމަޑުކަމުން އަރައިގަނެވޭނެ ކަމުގެ އުންމީދު ވަނީ އާ ވެފަ އެވެ. އެހެން ކަމުން އެޗްޕީއޭގެ އުސޫލުތަކަށް އެންމެން ތަބާވާންވީ ވަގުތަކީ މިއީ އެވެ. އެހެން ނޫންނަމަ އަލުން އޮގަސްޓްގެ ނުރައްކަލުގެ ހާލަތަށް ދާން ޖެހިދާނެ އެވެ. އެތައް ބަޔަކަށް ބަލި ޖެހި، ދަތި އުނދަގޫ ދުވަސްތަކާއި އަލުން ބައްދަލު ކުރަން ޖެހިދާނެ އެވެ.\nއެޗްޕީއޭ މިނިސްޓްރީ އޮފް ހެލްތު ކޮވިޑް-19 + އާއްމު ސިއްހަތުގެ ކުއްލި ނުރައްކަލުގެ ހާލަތު ޑރ. ނަޒްލާ ރަފީގް


In Pictures: PPM, PNC ge ehvun\nޕީޕީއެމް، ޕީއެންސީގެ އެއްވުން\nމާލެ، 12 ނޮވެމްބަރު 2019 - އިދިކޮޅު ޕީޕީއެމާއި ކޮންގްރެސް ޕާޓީ ހިމެނޭ ކޯލިޝަނުން ރޭ މާލޭގައި އެއްވުމެއް ބޭއްވި އެވެ. ދެ ޕާޓީގެ އޮފީސް ހިމެނޭ ސަރަހައްދުގައި ބޭއްވި އެއްވުމުގައި ސަރުކާރަށް ފާޑު ކިޔާފައިވާއިރު ކުރީގެ ރައީސް އަބްދުﷲ ޔާމީންގެ ޝަރީއަތާމެދު އަމަލު ކުރާ ގޮތުގެ މައްޗަށް ހިތްހަމަ ނުޖެހުންތަކުގެ ޝުއޫރު ފާޅުކޮށްފައި ވެއެވެ. -- ސަލްވީން އަބްދުލް ހަމީދު | އަވަސް\nރޭގެ އެއްވުމުގައި ޕީޕީއެމް އަދި ޕީއެންސީއަށް ތާއީދުކުރާ ގިނަ ފަރާއްތަކުން ބައިވެރިވެ އަޑުއުފުލާފާވޭ. -- ސަލްވީން | އަވަސް\nރޭ ބޭއްވި އެއްވުމުގައ އަންހެނަކު ވާހަކަ ދައްކަނީ -- ސަލްވީން | އަވަސް\nދިއްދޫ ދާއިރާގެ ކުރީގެ މެންބަރު އަބްދުލް ލަތީފް މުހައްމަދު އެއްވުމުގައި ރޭ ވާހަކަފުޅު ދައްކަވަނީ -- ސަލްވީން | އަވަސް\nރޭ އެއްވުމުގައި ބައިވެރިވި އަންހެނަކު ޝުއޫރު ފާޅު ކުރަނީ -- ސަލްވީން | އަވަސް\nރޭ ބޭއްވި އިދިކޮޅު އެއްވުމުގެ ތެރެއިން -- ސަލްވީން | އަވަސް\nރޭ ބޭއްވި އެއްވުމުގައި ޕީޕީއެމް އަދި ޕީއެންސީއަށް ތާއީދުކުރާ ގިނަ ފަރާއްތަކުން ބައިވެރިވެ އަޑުއުފުލާފައިވޭ -- ސަލްވީން | އަވަސް\nމިލަންދޫ ދާއިރާގެ ކުރީގެ މެންބަރު ހަސަން މުފީދު ރޭ ވާހަކަފުޅު ދައްކަވަނީ -- ސަލްވީން | އަވަސް\nރޭގެ އެއްވުމުގައި ޕީއެންސީގެ ރައީސް އަބްދުއް ރަހީމް -- ސަލްވީން | އަވަސް\nކުރީގެ ހައުސިން މިނިސްޓަރު ޑރ. މުހައްމަދު މުއީޒް -- ސަލްވީން | އަވަސް


Kuriyah oiy aharu Fainu School ge security balahattaidheyne faraatheh hoadhany | Fainu Online\nފައިނު ސްކޫލް - ފޮޓޯ: އިންޓަނެޓް\nއިބްރާހިމް ފަހީމް 24 ނޮވެމްބަރު 2020, އަންގާރަ, 21:17\nކުރިޔަށް އޮތް 2021 ވަނަ އަހަރުގެ ނިޔަލަށް ފައިނު ސްކޫލްގެ ސެކިއުރިޓީ ބަލަހައްޓައިދޭނެ ފަރާތެއް ހޯދުމަށް އެ ސްކޫލުން އިޢުލާން ކޮށްފިއެވެ.\nއެ ސްކޫލުން ކޮށްފައިވާ އިޢުލާނެއްގައި ބުނެފައިވަނީ، މި ބީލަން ހުޅުވާލެވިފައިވަނީ ޤާނޫނު ނަމްބަރ 2014/18 (ވިޔަފާރި ރަޖިސްޓްރީކުރުމުގެ ޤާނޫނު) ގެ ދަށުން ރަޖިސްޓްރީ ވެފައިވާ ކުންފުނިތަކަށާއި، ޤާނޫނު ނަމްބަރ 2014/19 (އަމިއްލަ ފަރުދުންގެ ވިޔަފާރީގެ ޤާނޫނު) ގެ ދަށުން ރަޖިސްޓްރީވެފައިވާ ފަރާތްތަކަށް ކަމަށެވެ.\nސެކިއުރިޓީ ބެލެހެއްޓުމަށް ޝައުގުވެރިވާ ފަރާތްތަކުން 02 ޑިސެމްބަރ 2020 ވާ ބުދަދުވަހުގެ ހެނދުނު 10:00 ގައި ސުކޫލަށް ޙާޟިރުވެ މަޢުލޫމާތު ސާފުކުރުމަށްފަހު، 08 ޑިސެމްބަރ 2020 ވާ އަންގާރަދުވަހުގެ ހެނދުނު 10:00 ގައި އަންދާސީ ހިސާބު ހުށައެޅުމަށްވެސް އިޢުލާނުގައި އެދިފައިވެއެވެ.


Hiyaa mashroou aa gulhey gothun Memberu Yoonus dhehkevi vaahakathaka hoonu rahdhe - AO News\nހިޔާ މަޝްރޫއު އާއި ގުޅިގެން މެންބަރު ޔޫނުސް ދެއްކެވި ވާހަކަތަކަށް ހޫނު ރައްދެއް\nހިޔާ މަޝްރޫއުއަކީ އެންމެ ބޭކަރު މަޝްރޫއުކަމަށް ވިދާޅުވެ ރައްޔިތުން މަޖިލީހުގައި ވާހަކަދެއްކެވި އާ އަށް ގިނަ ބައެއްގެ ފާޑުކިޔުންތަކެއް އަމާޒުވެއްޖެއެވެ.\nގިނަ ބައެއްގެ އުއްމީދުތަކާއި ގުޅިފައިވާ މަޝްރޫއަކާއި ގުޅޭ ގޮތުން މަޖިލިސް މެންބަރަކު މި ފަދަ ގޮތަަކަށް ވާހަކަފުޅު ދެއްކެވުމަކީ ޒިންމާދާރުކަން ކުޑަކަމެއްގެ ގޮތުގައި ގިނަ ބަޔަކު ސިފަކޮށްފައިވާއިރު، އާއްމުންގެ އެކުވެރި ގުޅުމުންވެސް ވަނީ އޭނާއަށް ރައްދުދީފައެވެ،އާއްމުންގެ އެކުވެރި ގުޅުމުން ނެރުނު ބަޔާނެއްގައި ބުނީ ހިޔާ ފްލެޓްތައް ދޫކޮށްލަން ބޭނުން ނުވާ 7000 އާއިލާ އެބަތިބި ކަމަށެވެ. އަދި އެތަން ބޭނުންވާ 15000 އާއިލާ އެބަތިބި ކަމަށެވެ.\nހޮޅުދޫ ދާއިރާގެ މެމްބަރު ޔޫނުސް 30،000 އާންމުންގެ ދިރިއުޅުމުގެ ހާލަތަށް ހަޖޫ ޖެއްސެވީ އާންމު މީހުންގެ ހާލަތު އެނގިވަޑައި ނުގަންނަވާތީ ކަމެއް ނުވަތަ ހަޔާތް ކުޑަކަމުން ކަން ސާފުނުވާ ކަމަށް އެ ބަޔާނުގައި ވަނީ ބުނެފައެވެ.\nއިތުރަށް އެ ބަޔާނުގައި ބުނީ ސަރުކާރު ހިންގާ މައި ޕާޓީގެ މެންބަރެއްގެ ހައިސިއްޔަތުން އެ މަނިކުފާނު ކުރައްވަންވީ ކަމަކީ ބަސްމަދުކޮށް، އަމަލު ގިނަކުރުންކަމަށެވެ. އަދި ހިޔާ ފްލެޓު ތަަކަށް ވުރެ ބޮޑު ފްލެޓުތައް، އެއަށް ވުރެ ކުޑަ އަގުގައި އަޅުވަން ބާރުއެޅުމަށްވެސް މި ބަޔާނުގައިވަނީ އެދިފައެވެ.\nއާންމުން “ހިޔާ ފްލެޓް ވެގެން” އުޅެނީ ކުރީގެ ރައީސް ޔާމީން އެޅި ތަނަކަށް ވުމުން ނޫންކަމަށް ފާހަގަކޮށް މި ބަޔާނުގައި ބުނީ އާންމުން “ހިޔާ ފްލެޓް ވެގެން” އުޅެނީ މިވަގުތައް އެއަށް ވުރެ ރަނގަޅު އޮޕްޝަނެއް ނެތުމުން ކަމަށެވެ. އެހެންކަމުންއާންމުންގެ މިހާލާމެދު ވިދާޅުވާނެ ރަނގަޅުއެއްޗެއް، ދެވޭނެ ބިނާކުރުވަނިވި އެހީއެއް ނެތްނަމަ އާންމުންގެ ހާލަތަށް ހަޖޫ ނުޖައްސަވައި، ކުރިންވެސް މަޖީލީސް ތަޅުމުގައި ބަހެއް ވިދާޅުނުވެ ހުންނެވިހެން ހަނު ހުންނަވުމަށް މި ބަޔާނުގައި ވަނީ ގޮވާލާފައެވެ.\nހިޔާ މަޝްރޫއުހޮޅުދޫ ދާއިރާގެ މެންބަރު ޔޫނުސް އަލީއާއްމުންގެ އެކުވެރި ގުޅުން


Curfew ge vaguthu beyrugai ulhunu meehun ge adhadhu miadhu ithuru vejje | Mihaaru\nކާފިއު ވަގުތުގައި މަގުތަކަށް ނުކުމެ އުޅުނު ބަޔަކު އިއްޔެ ހުއްޓުވާފައި: މިއަދާއި އިއްޔެ ނަސޭހަތް ދިނަސް ފުލުހުން ނިންމާފައި ވަނީ މާދަމާ ޖޫރިަމަނާކުރަން ފަށަން. --ފޮޓޯ/މިހާރު\nކާފިއުގެ ވަގުތު ބޭރުގައި އުޅުނު މީހުން މިއަދު އިތުރުވެއްޖެ!\n03 އެޕްރީލް 2020 - 23:19 61 comments\nދުނިޔޭގައި ކޮންޓްރޯލްނުވެ ފެތުރި މިހާތަނަށް މިލިއަނަކަށް ވުރެ ގިނަ މީހުންނަށް ޖެހުނު ކޮވިޑް-19 ކޮންޓްރޯލްކުރަން ރާއްޖޭގައި އަޅާ ރައްކާތެރި ކަމުގެ ފިޔަވަޅުތަކުގެ ތެރޭގައި ހިމަނައިގެން މާލެ އާއި ވިލިމާލެ އަދި ހުޅުމާލޭގައި އިއްޔެ އިން ފެށިގެން ކޮންމެ ދުވަހެއްގެ ހަވީރު5އިން ރޭގަނޑު 8 އަށް ކާފިއު ހިންގަން ވަނީ ނިންމައިފަ އެވެ. ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ވަކި ގޮތެއް އަންގަންދެން އެ ތިން ގަޑިއިރު ކޮންމެ ދުވަހަކު ވެސް ކާފިއު ހިންގާނެ އެވެ.\nވަކި ގޮތަކަށް ކަނޑައަޅަންދެން، ކޮންމެ ދުވަހެއްގެ މެންދުރު 12:00 އިން ފެށިގެން މާލެ އާއި ހުޅުމާލެ އަދި ވިލިމާލޭގެ މަގުތަކުގައި އެއްފަހަރާ ތިން މީހުންނަށް ވުރެ ގިނައިން އުޅުން ވެސް މަނަލެވެ.\nކާފިއުގެ ވަގުތުގައި ފުލުހަކު މަގުމަތި ޕެޓްރޯލްކުރަނީ. --ފޮޓޯ/މިހާރު\nއެންއީއޯސީގެ ތަރުޖަމާން މަބްރޫކް ވިދާޅުވީ މަގުތަކަށް ނުކުތުން މަނާކޮށްފައި އޮތް ތިން ގަޑިއިރުގެ ތެރޭގައި އިއްޔެ މަޑުކުރުވައި ނަސޭހަތްދޭން ޖެހުނީ 95 މީހަކަށް ކަމަށާއި މިއަދު އެ އަދަދު މަދުވާނެ ކަމަށް ބަލައިގެން ތިއްބައި ކަން ހިންގީ އިދިކޮޅަށް ކަމަށެވެ. ސައިކަލް ދުއްވުމާއި ހިނގާފައި މަގުތަކަށް ނުކުމެ އުޅުނު ކަމަށް ފުލުހުން ދިން ހިސާބުތަކަކީ "ވަރަށް ދެރަ ކަމެއް" ކަމަށް ވިދާޅުވި އެވެ.\nއޭނާ ވިދާޅުވި ގޮތުގައި މާލެ އިން މިއަދު 284 މީހުން ހިފެހެއްޓި ކަމަށް ފުލުހުން ވަނީ ބުނެފަ އެވެ.\nހުޅުމާލެ އިން އިއްޔެ 11 މީހަކު ހިފެހެއްޓި އިރު މިއަދު 67 މީހަކު މަޑުކުރުވަން ޖެހުނެވެ. ވިލިމާލޭގައި އިއްޔެ ނުވަ މީހުން ނުކުތްއިރު މިއަދު 25 މީހަކު ނުކުތެވެ.\nމަބްރޫކް ވިދާޅުވި ގޮތުގައި ވައިރަސް ފެތުރުނަ ނުދޭން އަޅާ ފިޔަވަޅެއްގެ ގޮތުން، ކާފިއުގެ ވަގުތުގެ ގޮތުގައި މިހާރު ކަނޑައަޅާފައިވާ ތިން ގަޑިއިރު މަދުވެގެން ވެސް ބައެއް މީހުން ސުވާލު ކުރެ އެވެ. އެކަމަކު، އެހާ ކުޑަވަގުތުކޮޅެއްގެ ތެރޭގައި ވެސް އަދަދުތައް އިތުރުވަމުން އަންނަ ކަން މިއަދު ހާމަވެފައިވާ ކަމަށް މަބްރޫކް ވިދާޅުވި އެވެ.\nމަބްރޫކް ކޮވިޑް-19 އާ ގުޅޭ މައުލޫމާތު ދެއްވަނީ. --މިހާރު ފޮޓޯ\nމަބްރޫކްގެ އަނެއް ކަންބޮޑުވުމަކީ މަނާ ގަޑިތަކުގައި މަގުތަކަށް ގިނައިން ދިވެހިން ނުކުތުމެވެ. ކާފިއުގެ ވަގުތުގައި، ދެ ދުވަހުގެ ތެރޭގައި 376 މީހަކު މަގުތަކަށް ނުކުމެފައިވާ އިރު އޭގެތެރެއިން 333 ދިވެހިން ހިމެނެ އެވެ. ބިދޭސީންގެ އަދަދަކީ 43 އެވެ.\n"ފުލުހުން ވިދާޅުވަނީ މި ދެ ދުވަހު ދިނީ ނަސޭހަތޭ. މާދަމާ ފިޔަވަޅު އަޅާނަމޭ،" --މަބްރޫކް\nކާފިއުގެ ވަގުތުގައި މަގުތަކަށް ނުކުންނަ މީހުން ޖޫރިމަނާކުރަން ނިންމާފައި ވަނީ 1،000 ރ. އިންނެވެ.\nކަމާބެހޭ އިދާރާތަކުގެ އިރުޝާދުތަކާ އެއްގޮތަށް ބޭރަށް ނުނިކުމެ، ގޭގައި މަޑުކުރަން މަބްރޫކް އިލްތިމާސްކުރެއްވި އެވެ.\nމި ވައިރަސް ހުރި 19 މީހަކު ރާއްޖޭން ވަނީ ފެނިފަ އެވެ. އޭގެ ތެރެއިން 13 މީހަކު ރަނގަޅުވެފައި ވާއިރު ހަތަރު ދިވެއްސަކަށް އަދިވެސް އަންނަނީ ފަރުވާ ދެމުންނެވެ. ބަލި ހުރިކަން އެނގުމުގެ ކުރިން އިޓަލީގެ ދެ މީހަކު ވަނީ ރާއްޖޭން ބޭރަށް ފުރައިފަ އެވެ. ޜާއްޖޭން ދެން މި ބަލި ޖެހުނު އެންމެންނަކީ ވެސް ޓޫރިސްޓުންނާއި ރިސޯޓްތަކުގެ ބިދޭސީ މުވައްޒަފުންނެވެ.\nޗައިނާގެ ވޫހާން ސިޓީން މިދިޔަ ޑިސެމްބަރުގައި މި ވައިރަސް ފެނި ހަލުވިކަމާ އެކު ފެތުރެން ފެށުމާ އެކު ރާއްޖެ އިން އައީ ދުރާލައި ތައްޔާރުވަމުންނެވެ. ހެލްތު މިނިސްޓްރީ އިސްވެ އޮވެ އެޗްޕީއޭ އާއި ކަމާބެހޭ އެހެން އިދާރާތަކުން މިކަމާ ދެކޮޅަށް އަޅަން ޖެހޭ ހުރިހާ ފިޔަވަޅުތަކެއްހެން، ރާއްޖެ އިން މި ވައިރަހަށް ޕޮޒިޓިވް މީހަކު ފެނުނު އިރު ހުރީ އަޅައިފަ އެވެ.\nމިހާތަނަށް އާއްމުންގެ ތެރޭގައި ބަލި ނުފެތުރިވާ މައިގަނޑު ސަބަބަކީ ވެސް އެ އެވެ. ކަމާބެހޭ އިދާރާތަކުގެ ހުރިހާ ވިސްނުމަކާއި ފިޔަވަޅުތަކެއް އަމާޒުކޮށްފައި ވަނީ ވެސް އާއްމުންގެ ތެރޭގައި ބަލި ފެތުރުނަ ނުދިނުމަށެވެ. މިކަމުގައި ތަކުރާރުކޮށް އެދެމުން އަންނަނީ އިޖުތިމާއީ ގައިދުރުކަމާ އެކު އާއްމުންގެ އެއްބާރުލުން ދިނުމަށެވެ.\nއިތުރު ލިޔުންތައް ޕޮލިސް ސަރުކާރު ހެލްތު މިނިސްޓްރީ މުހައްމަދު މަބްރޫކް އަޒީޒް (ރައީސް އޮފީސް) ސިއްހީ ކުއްލި ނުރައްކަލުގެ ހާލަތު ހުޅުމާލެ ވިލިމާލެ މާލެ ބަލިތައް


އައްދާސީހިސާބު ހުށަހެޅުއްވުމުގެ ދަޢުވަތު\n2020 ވަނަ އަހަރު މަދަރުސާ ތަކުގައި ކިޔަވާ ދަރިވަރުންނަށް ފައިދާ ކުރަނިވި ގޮތަކަށް ސްކޫލް ވޮކޭޝަނަލް ޕްރޮގްރާމް ބައްޓަން ކޮށް ހިންގަން ބޭނުން ވެއްޖެއެވެ. އެހެންކަމުން މަތީގައި ދެންނެވި މަޤްޞަދު ޙާޞިލް ވާނޭހެން ސްކޫލް ވޮކޭޝަނަލް ޕްރޮގްރާމް ހިންގުމުގެ ކޮންސެޕްޓެއް ތައްޔާރުކޮށް، އެފަދަ ޕްރޮގްރާމެއްގެ މުޤައްރަރު ފަރުމާކޮށްދިނުމާއި ޕްރޮގްރާމް ހިންގުމަށް ބޭނުންވާ ފަންނީ ލިޔެކިޔުންތައް ތައްޔާރުކޮށްދިނުމުގެ މަސައްކަތް ކޮށްދޭނެ ފަރާތެއް ހޯދުމަށްކުރެވުނު ނަންބަރު(IUL)451-FP/1/2020/1 އިޢުލާނާއި ގުޅިގެން އަންދާސީހިސާބު ހުށަހަޅާފައިނުވާތީ، އެއިއުލާން ބާތިލްކުރުމަށްފަހު 3ވަނަ ފަހަރަށް އިޢުލާންކުރަމެވެ.\nވީމާ، މިކަންކޮށްދިނުމަށް ޝައުޤުވެރިވެލައްވާ ފަރާތްތަކުން ތިރީގައި މިދަންނަވާ ތާރީޚަށް ނޭޝަނަލް އިންސްޓިޓިއުޓް އޮފް އެޑިޔުކޭޝަން (ޤާޒީބިލްޑިންގ ދެވަނަ ފަންގިފިލާ) އަށް ވަޑައިގެން ނުވަތަ ގުޅުއްވައިގެން ނަން ނޯޓް ކުރެއްވުން އެދެމެވެ. ބީލަމާއިބެހޭ އިތުރު މައުލޫމާތު ބީލަން ފޮތުގައި ބަޔާންކުރެވިފައި ވާނެއެއެވެ.\nމި ޕްރޮޖެކްޓްގައި ބައިވެރިވާން އެދޭ ފަރާތްތަކުން 2020 ޖަނަވަރީ 26 ން ފެށިގެން ޖަނަވަރީ 30 ށް ކޮންމެ ދުވަހަކު 9:00 އިން 14:00 އަށް މި އިންސްޓިޓިއުޓްގެ ރިސެޕްޝަނަށް ވަޑައިގަތުމުން ނަންނޯޓް ކުރުމުގެ އިންތިޒާމް ހަމަޖެހިފައިވާނެއެވެ. ބީލަން ހުށަހެޅޭނީ މިމުއްދަތުގައި ނަންނޯޓް ކުރާ ފަރާތްތަކަށެވެ.\nބިޑް ހުށަހެޅުމާއި ބިޑް ހުޅުވުން އޮންނާނީ 2020 ފެބުރުވަރީ6ވަނަ ދުވަހު 10:00ގައި ޤާޒީބިލްޑިންގ ދެވަނަ ފަންގިފިލާގައެވެ.\nމި ޕްރޮޖެކްޓާގުޅޭ ބީލަން ފޮތް މި އިޢުލާންއާއެކު އެޓޭޗްކުރެވިފައިވާނެއެވެ.\nއީ.މެއިލް [email protected]\nއަދި ދަންނަވަމެވެ. މިޕްރޮޖެކްޓުގައި ބައިވެރިވުމަށް ދީފައިވާ މުއްދަތުގައި ނަންނޯޓް ނުކުރައްވާ ފަރާތްތަކުގެ އަންދާސީ ހިސާބު ބަލައިގަންނަގޮތަށް ހަމަޖެހިފައިނުވާ ވާހަކަ ދެންނެވީމެވެ. އިތުރު މަޢުލޫމާތު ސާފުކުރެއްވުމަށް ގުޅުއްވާނީ 3023511 ނަމްބަރ ފޯނަށެވެ.


MDP ge membarun beynun nuvaa gotheh raajjeyga nuhin'gaane: Nasheed - vNews.mv\nއެމްޑީޕީގެ މެންބަރުން ބޭނުންނުވާ ގޮތެއް ރާއްޖޭގައި ނުހިނގާނެ: ނަޝީދު\nރައީސް ސޯލިހު އެމްޑީޕީގެ ވިންދާ އިދިކޮޅަށް ކަންކަން ނުގެންދަވާނެ: ނަޝީދު\nޝިފްޒާ މުޞްޠަފާ Male' | 18 October 2019, 02:37\nއެމްޑީޕީގެ މެންބަރުން ބޭނުންވާ ގޮތް ނޫން ގޮތެއް ރާއްޖޭގައި ނުހިނގާނެ ކަމަށާއި ރައީސް ސޯލިހު އެމްޑީޕީގެ ވިންދާއި އުންމީދުތަކާއި ބޭނުންތަކާ އިދިކޮޅަށް އަދި ފުށުއަރާނެ ގޮތަކަށް ކަންކަން ނުގެންދަވާނެ ކަަމަށް އެމްޑީޕީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nއެމަނިކުފާނު މިހެން ވިދާޅުވީ އެމްޑީޕީގެ ރައީސްގެ މަގާމަށް ދެވަނަ ދައުރަކަށް ކުރިމަތިލައްވާކަން އިއުލާންކުރެއްވުމަށްފަހު، ޕާޓީގެ މެންބަރުންނާ ބައްދަލުކުރެއްވުމަށް ދަރުބާރުގޭގައި ބޭއްވި ބައްދަލުވުމުގައެވެ.\nކުރީގެ ރައީސުލްޖުމްހޫރިއްޔާ ނަޝީދު ވިދާޅުވީ ކޮންމެ ފަހަރަކުވެސް އެމްޑީޕީން ވެރިކަމަށް ނުކުންނަނީ ތަސައްވުރަކާ އެކުގައި ކަމަށާއި މެންބަރުންގެ މަސައްކަތުން ދެ ރިޔާސީ އިންތިޚާބު ކާމިޔާބުކޮށްފައިވާ ކަމަށެވެ. އަދި ރައްޔިތުންގެ މަޖިލީހުގެ އިންތިޚާބުގައި ތިންބައިކުޅަދެބައި ހޯދާފައިވާ ކަމަށާއި ރައީސް ޔާމީނުގެ ދައުރުގައި ބޭއްވި ކައުންސިލް އިންތިޚާބުގެ އަޣުލަބިއްޔަތު ވެސް އެމްޑީޕީން ހޯދާފައިވާ ކަމަށެވެ. އެމްޑީޕީގެ ކާމިޔާބީ ރައީސް ނަޝީދު ސިފަކުރެއްވީ އަބަދުވެސް ކާމިޔާބު ހޯދާ މެޝިނެއްގެ ގޮތުގައެވެ.\nއެމްޑީޕީގެ ގިނަ އަދަދެއްގެ މެންބަރުން ބައިވެރިވި މި ބައްދަލުވުމުގައި ރައީސް ނަޝީދު ވިދާޅުވީ އެމްޑީޕީގެ މެންބަރުންގެ އުންމީދުތަކެއް އެބައޮތް ކަމަށާއި އެމްޑީޕީގެ މެންބަރުން ބޭނުންވާ ގޮތް ނޫން ގޮތެއް ރާއްޖޭގައި ނުހިނގާނެ ކަމަށެވެ. ރާއްޖޭގައި ހެޔޮގޮތުގައި ކަންކަން ކުރިއަށްގެންދިއުމަށް އެއްވެސް ހުރަހެއް އެމްޑީޕީއަށް ނޯންނާނެ ކަމަށާއި ރައީސް ސޯލިހު ހިންގަވަމުން ގެންދަވަނީ އެމްޑީޕީގެ ސިޔާސަތު ކަމަށެވެ. އެގޮތުން ސަރުކާރުގެ ސްޓްރެޓެޖިކް އެކްޝަން ޕްލޭން އިފުތިތާހު ކުރެވިފައިވާ ކަމާއި ޕްރޮޖެކްޓެއް ނުހިނގާ އެއްވެސް ދާއިރާއެއް މިހާރު ނޯންނާނެކަން ފާހަގަކުރެއްވިއެވެ. އެމަނިކުފާނު ވިދާޅުވީ އެމްޑީޕީން ބޭނުންވާ ޚާއްސަ ކަންތައްތަކެއް އަދިވެސް އެބައޮތް ކަމަށެވެ.\nއެއީ ސަރުކާރު، އަޅުގަނޑުމެންގެ ވިސްނުމުގައި އަޅުގަނޑުމެން ހިންގުން. އަޅުގަނޑުމެންގެ ސަރުކާރަކަށް އަޅުގަނޑުމެން މި ބޭނުންވާ، އަޅުގަނޑުމެން މި އުންމީދުކުރާ ކަންކަން. އަޅުގަނޑުމެން ހިތުއެޅި ކަމެއް، އަޅުގަނޑުމެން ކުރެހި މަންޒަރެއް، އެހެން މީހަަކަށް ގޮސް، އެހެން ބަޔަކަށް އެ މަސައްކަތް ކުރެވޭނެ ގޮތެއް ހޯދަން އަޅުގަނޑުމެނަށް ދަތި. އަބަދުވެސް ފެނޭ ނުފަރިތަވެގެން އުޅުއްވާ ތަން. ވަޒީރު ބޭފުޅުންވެސް. އަޅުގަނޑު މިދަންނަވަނީ އެއްވެސް ހާލެއްގައި އެމްޑީޕީގެ ވަޒީރު ބޭފުޅުންނެއް ނޫން. މިދަންނަވަނީ ތިބޭފުޅުން އެބަ އެދެއޭ ތިބޭފުޅުން މި ސަރުކާރު ހިންގުމަށް. ތިބޭފުޅުން ބޭނުންވާ މިސްރާބަށް މި ސަރުކާރު ދިއުމަށް.\nރައީސް ނަޝީދު ވިދާޅުވީ ސަރުކާރުން މަސައްކަތް ކުރަމުންދާނީ އެމްޑީޕީގެ މެންބަރުންގެ އުންމީދުތަކާ އެއްގޮތަށް ކަމަށާއި އެމަނިކުފާނަށް ރައީސުލްޖުމްހޫރިއްޔާ އޮޅިވަޑައިނުގަންނަވާނެ ކަމަށެވެ. ރައީސް ސޯލިހު އެމްޑީޕީގެ ވިންދާއި އުންމީދުތަކާއި ބޭނުންތަކާ އިދިކޮޅަށް އަދި ފުށުއަރާނެ ގޮތަކަށް ކަންކަން ނުގެންދަވާނެ ކަަމަށެވެ.\nނަޝީދު ވަނީ ސަރުކާރު ހިންގަން އެމްޑީޕީގެ މެންބަރުން ތިބުމަކީ ޕާޓީއާއި އަދި އެމަނިކުފާނު ވެސް ބޭނުންފުޅުވާ ގޮތް ކަމަށް ތަކުރާރުކޮށް ވިދާޅުވެފައެވެ. އަދި އެ މިސްރާބަށް ދެވޭނެކަން ފާހަގަކުރައްވައި ވިދާޅުވީ އެމްޑީޕީއަކީ ބަހާލެވޭނެ ނުވަތަ ބައިބައިކުރެވޭނެ ޕާޓީއެއް ނޫން ކަމަށެވެ. އަދި އެމަނިކުފާނަކީ އެންމެ ގިނަ ސިޔާސީ ޕާޓީ ހަދަން އުޅޭ މީހާ ނޫން ކަމަށް ވިދާޅުވެ ސަރުކާރު ކޯލިޝަނުގައި ހިމެނޭ ރައީސް މައުމޫނަށް ވަނީ ފާޑުވިދާޅުވެފައެވެ.\nއަޅުގަނޑަކީ ހަމަ އެންމެ ސިޔާސީ ޕާޓީއެއް ހެދުމުގެ ފިކުރު އަބަދުވެސް ހުރި މީހެއް. އަޅުގަނޑަކީ ހިތުގެ އަޑިން ގިނަ ޕާޓީ އެކުލެވޭ ސިޔާސީ ނިޒާމު ގަބޫލުކުރާ މީހެއް. އެހެންވީމަ އަޅުގަނޑަށް ވަދެވެންވެސް އޮންނާނީ އެންމެ ޕާޓީއެއް، އަޅުގަނޑަށް އުޅެވޭނީ ވެސް އެންމެ ޕާޓީއެއްގައި. އެއީ އިންސާނެއްގެ އޮންނާނީ އެންމެ ފިކުރެއް ވީމަ. މާދަމާ ގޮސް އެހެން ޕާޓީއެއް ހަދާފައި އޭގެ އަނެއް ދުވަހު އަނެއްކާ ކޮއްކޮއަށް ޕާޓީއެއް ހަދައިދީފައި، ދައްތައަށް ޕާޓީއެއް ހަދައިދީފައި، ބޭބެއަށް ޕާޓީއެއް ހަދައިދީފައި އެހެނެއް ނުދެވޭނެ. އެއީ ގިނަ ޕާޓީ އެކުލެވޭ ނިޒާމެއް ނޫން.\nނަޝީދު ވިދާޅުވީ ރައީސް މައުމޫން ވެސް އަދި ރައީސް ޔާމީނަށް ވެސް ސިޔާސީ މައިދާނުގައި ހަރަކާތްތެރިކޮށް އުޅުއްވެނީ އެމްޑީޕީއާ ހެދި ކަމަށެވެ. ވާދަވެރިން އަބަދުވެސް ވާދަކުރުމަށް ރާވާނެ ކަމަށާއި ނަމަވެސް އަބަދުވެސް އެމަނިކުފާނު ވިދާޅުވާ ފަދައިން އެމްޑީޕީ ނޫން ޕާޓީތައް އެއްބަޔަކު އަނެއްބަޔަކު ތިބޭނީ ޖެހިފައި ކަމަށް ވިދާޅުވިއެވެ. އަދި ސަރުކާރު ކޯލިޝަނުގައި ހިމެނޭ ޖުމްހޫރީ ޕާޓީގެ ލީޑަރު ގާސިމް އިބްރާހީމަށް ވެސް ފާޑުވިދާޅުވިއެވެ.\nއަޅުގަނޑުމެންނާ ދިމާއަށް އަޅުގަނޑުމެންގެ ވާދަވެރިން އަންނާނެ. އަޅުގަނޑުމެންނާ ދިމާލަށް އޮނަރަބަލް ގާސިމް އިބްރާހީމް އަންނާނެ، ކިތަންމެ އެއްޗެއް ވިދާޅުވާނެ. އަޅުގަނޑުމެންނާ ދިމާލައަށް ރައީސް އަބްދުﷲ ޔާމީން ވަޑައިގަންނަވާނެ. އަޅުގަނޑުމެންނާ ދިމާލަށް އަޅުގަނޑުމެންގެ ހުރިހާ ވާދަވެރި ޕާޓީތައް އަންނާނެ. އެބޭފުޅުން މަސައްކަތް ކުރާނެ އަޅުގަނޑުމެންގެ ތެރޭގައި ޚިލާފު އުފައްދަންވެސް.\nރައީސް ނަޝީދު ވިދާޅުވީ ކިތަންމެ ވަރަކަށް ބައިބައިކުރަން އުޅުނަށް އެމްޑީޕީގެ މެންބަރުންގެ ސާބިތުކަން ގުޑުވާނުލެވޭނެ ކަމަށެވެ. މި ސަރުކާރަކީ އެންމެ ކާމިޔާބު ސަރުކާރަށް އެމްޑީޕީއަށް ހެދޭނެ ކަމަށާއި ސަރުކާރު ބަދަލުވުމަށް އެމްޑީޕީ ތެރެއިން އެކަކުވެސް ނޭދޭނެ ކަމަށެވެ.\nމެނިފެސްޓޯގައި އެތައް ކަމަކަށް ވައުދުވެފައިވާކަން ފާހަގަކުރައްވައި ނަޝީދު ވިދާޅުވީ އެންމެ ހަރުއަޑުން ދެއްކީ އިންސާފު ގާއިމުކޮށްދޭނެ ވާހަކަ ކަމަށެވެ. އިންސާފު ގާއިމުކުރުމށްޓަކައި ގިނަ މަގާމުތަކަކަށް ބަދަލުގެންނަންޖެހޭ ކަމަށާއި ކޯޓުތަކާއި މުސްތަގިއްލު މަގާމުތަކަށް ވެސް ބަދަލުއަންނަންޖެހޭ ކަމަށެވެ. އަދި ކަންކަމާމެދު އެންމެން ވިސްނާ ގޮތްވެސް ބަދަލުކުރަންޖެހޭ ކަމަށެވެ. އެގޮތުގެ މަތިން ކަންކަން ބަދަލުވާނެ ކަމަށާއި ގާނޫނުތައް ބަދަލުކުރުމާއި އޭގެ އިތުރަށް ކުރަން ހުރި ކަންކަން ވެސް ކުރެވޭނެ ކަމަށް ރައީސް ނަޝީދު ވިދާޅުވިއެވެ.


LIVE: Rakkaatherivey, Mi Feshunu August Mas Biruveri Mahakah Vedhaane - Vaguthu\nރައްކާތެރިވޭ، މިފެށުނު އޮގަސްޓް މަސް ބިރުވެރި މަހަކަށް ވެދާނެ!\nމާސްކު ނަގައިގެން ނުވަތަ ތިރިކޮށްގެން މަގުމަތީ ދުންފަތުގެ އިސްތިއުމާލުކުރަން ތިބުމަކީ މަނާކަމެއްކަމަށް ހެލްތް އެމަޖެންސީ އޮޕަރޭޝަން ސެންޓަރ (އެޗްއީއޯސީ) އިން ވިދާޅުވެއްޖެ.\nMask Nagaigen Magumatheegai Cigarette Boakah Nuthibeveyne https://t.co/6vCziegkRL\nކޮވިޑް-19 ފެތުރުން ކޮންޓްރޯލް ކުރުމަށް މާލެ ސަރަހައްދުގައި އާންމު ތަންތަނުގައި އުޅޭއިރު މާސްކް އެޅުމަށް މަޖުބޫރު ކޮށްފައިވާއިރު، އެ އެންގުމާ ޚިލާފު ވެގެން ހަތަރު މީހަކު ޖޫރިމަނާ ކޮށްފައިވާ ކަމަށް އެޗްއީއޯސީން ވިދާޅުވެއްޖެ.\nMask Naalhai Ulhunu 116 Meehakah Naseyhaiydhee,4Meehaku Joorimanaa Koffi https://t.co/JgDrooW9qH\nރާއްޖެ އިން ކޮވިޑް-19 އަށް ފައްސިވި ބައެއް މީހުން އައިސޮލޭޝަން ފެސިލިޓީތަކަށް ނުގެންދެވި ފަސް ދުވަސް ވެފައިވާ ކަމަށް އެޗްއީއޯސީ އިން ވިދާޅުވެއްޖެ.\nBREAKING NEWS: Covid-19 Ah Fassivi Baeh Meehun Facility Thakah Nugendhevi5Dhuvas https://t.co/xN9bPHB23w\nކޮވިޑް-19 ޖެހިގެން ރާއްޖޭގެ ހޮސްޕިޓަލްތަކުގައި ފަރުވާދޭ މީހުންގެ އަދަދު 72 އަށް އަރައިފި.\nރާއްޖެ އިން ކޮވިޑް-19 ޖެހިފައިވާ މީހުންގެ ތެރެއިން އައިސީޔޫގައި މިހާރު ހަތް މީހަކަށް ފަރުވާ ދެމުންދާ ކަމަށް އެޗްއީއޯސީ އިން ވިދާޅުވެއްޖެ.\nރާއްޖެ އިން އިތުރު 156 މީހަކު ކޮވިޑް-19 އަށް ފައްސިވެއްޖެ.\nމިއަދު ކޮވިޑް-19 އަށް ފައްސިވި މީހުންގެ މައުލޫމާތު އަދި ހާމައެއް ނުކުރޭ.\nމާލޭގައި މަސައްކަތް ކުރާ ހަ ފުލުހަކު ކޮވިޑް-19 އަށް ފައްސިވެއްޖެ.\nCovid-19:6Fuluhaku Fassivejje https://t.co/BuBlTDlVXP\nކޮވިޑް-19 އަށް ޕޮލޭންޑުން ފައްސިވާ މީހުންގެ އަދަދު ދުވަހުން ދުވަހަށް އިތުރު ވަމުން އަންނަ ކަމަށް އެ ގައުމުން ހާމަކޮށްފި.\nCovid-19: Poland Gai Bali Jehey Meehunge Adhadhu Ithuvaan Fashaifi https://t.co/gsjoymIx2H\nCovid-19: Fiyavalhuthah Ithurah Harudhanaa Kurumah Medical Association In Govaalaifihttps://t.co/eDCRT6KlIU\nވައިގެ ތެރޭގައި ހުންނަ ކޮވިޑް-19 ގެ ޖަރާސީމްތައް ނައްތާލާ ޑިވައިސް އެއް މާކެޓަށް ނެރުމަށް އިންޑިއާ އިން ތައްޔާރުވެއްޖެ.\nCovid-19 Ge Virus Nahthaalaa Device Eh India In Ufahdhaifi https://t.co/BlNmp66r7M\nސްޕޭނުން ކޮވިޑް-19 އަށް ފައްސިވާ މީހުންގެ އަދަދު ވަރަށް ބޮޑަށް އިތުރުވާން ފެށުމާއި އެކު ކަންބޮޑުވުންތައް އުފެދި، ފިޔަވަޅުތައް ވަރުގަދަ ކޮށްފި.\nCovid-19: Spain Ge Haalath Varah Bodah Goasvaan Fashaifi https://t.co/tBwOwnv3NC\nއެމެރިކާ އިން އިތުރު ފަސް މީހަކު މަރުވެ، ބަލީގައި މަރުވި މީހުންގެ އަދަދު 156,752 އަށް އަރައިފި. އަދި އިތުރު 170 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 4,706,059 އަށް އަރާފައި.\nއިންޑިއާ އިން އިތުރު 32 މީހަކު މަރުވެ، ބަލި ޖެހިގެން މަރުވި މީހުންގެ އަދަދު 36،583 އަށް އަރައިފި. އަދި އިތުރު 42،53 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 1,701,307 އަރާފައި.\nމެކްސިކޯގައި އިތުރު 688 މީހަކު މަރުވެ ބަލީގައި މަރުވި މީހުންގެ އަދަދު 46،688 އަށް އަރައިފި. އަދި އިތުރު 8،458 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 424،637 އަށް އަރާފައި.\nކަޒަކިސްތާންގައި އިތުރު 1،289 މީހަކު ފައްސިވެ ބަލި ޖެހުނު މީހުންގެ އަދަދު 90،367 އަށް އަރައިފި. މިހާތަނަށް މަރުވީ 793 މީހުން.\nޗައިނާ އިން އިތުރު 45 މީހަކު ފައްސިވެ ބަލި ޖެހުނު މީހުންގެ އަދަދު 84،337 އަށް އަރައިފި. މިހާތަނަށް މަރުވީ 4،634 މީހުން.\nބޮލީވިއާ އިން އިތުރު 83 މީހަކު މަރުވެ، މަރުވި މީހުންގެ އަދަދު 2،977 އަށް އަރައިފި. އަދި އިތުރު 1،555 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 76،789 އަށް އަރާފައި.\nބެލްޖިއަމުން އިތުރު އެކަކު މަރުވެ މަރުވި މީހުންގެ އަދަދު 9،841 އަށް އަރައިފި. އަދި އިތުރު 745 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 68،751 އަށް އަރާފައި.\nހޮންޑޫރާސް އިން އިތުރު 25 މީހަކު މަރުވެ، ބަލީގައި މަރުވި މީހުންގެ އަދަދު 1،337 އަށް އަރައިފި. އަދި އިތުރު 588 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 42،014 އަށް އަރާފައި.\nއަރްމޭނިއާ އިން އިތުރު 11 މީހަކު މަރުވެ މަރުވި މީހުންގެ އަދަދު 749 އަށް އަރައިފި. އަދި އިތުރު 291 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 38،841 އަށް އަރާފައި.\nއަފްގާނިސްތާނުގައި އިތުރު 11 މީހަކު މަރުވެ މަރުވި މީހުންގެ އަދަދު 1،283 އަށް އަރައިފި. އަދި އިތުރު 35 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 36،710 އަށް އަރާފައި.\nކިރިގިސްތާނުގައި އިތުރު 19 މީހަކު މަރުވެ، މަރުވި މީހުންގެ އަދަދު 1،397 އަށް އަރައިފި. އަދި އިތުރު 494 މީހަކު ފައްސިވެ ބަލި ޖެހުނު މީހުންގެ އަދަދު 36،299 އަށް ވަނީ އަރާފައި.\nއުޒްބަކިސްތާންގައި އިތުރު ދެ މީހަކު މަރުވެ މަރުވި މީހުންގެ އަދަދު 143 އަށް އަރައިފި. އަދި އިތުރު 295 މީހަކު ފައްސިވެ ބަލި ޖެހުނު މިހުންގެ އަދަދު ވަނީ 24،304 އަށް އަރާފައި.\nއޮސްޓްރޭލިއާ އިން އިތުރު ހަތަރު މީހަކު މަރުވެ މަރުވި މީހުންގެ އަދަދު 201 އަށް އަރައިފި. އަދި އިތުރު 377 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 17،282 އަށް އަރާފައި.\nދެކުނު ކޮރެއާ އިން އިތުރު 31 މިހަކު ފައްސިވެ ބަލި ޖެހުނު މީހުންގެ އަދަދު 14،336 އަށް އަރައިފި. މިހާތަނަށް މަރުވީ 301 މީހުން.\nހެއިޓީން އިތުރު 12 މީހަކު ފައްސިވެ ބަލި ޖެހުނު މީހުންގެ އަދަދު 7،424 އަށް އަރައިފި. މިހާތަނަށް މަރުވީ 161 މީހުން.\nހަންގޭރީ އިން އިތުރު އެކަކު މަރުވެ މަރުވި މީހުންގެ އަދަދު 597 އަށް އަރައިފި. އިތުރު 21 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 4،526 އަށް އަރާފައި.\nތައިލެންޑުން އިތުރު ދެ މީހަކު ފައްސިވެ ބަލި ޖެހުނު މީހުންގެ އަދަދު 3،312 އަށް އަރައިފި. މިހާތަނަށް މަރުވީ 58 މީހުން.\nހޮންގްކޮންގް އިން އިތުރު ދެ މީހަކު މަރުވެ މަރުވި މީހުންގެ އަދަދު 29 އަށް އަރައިފި. މިހާތަނަށް ފައްސިވީ 3،273 މީހުން.\nނިއު ޒިލެންޑުން އިތުރު ދެ މީހަކު ފައްސިވެ ބަލި ޖެހުނު މީހުންގެ އަދަދު 1،562 އަށް އަރައިފި. މިހާތަނަށް މަރުވީ 22 މީހުން.\nލެޓްވިއާ އިން އިތުރު ހަތް މީހަކު މަރުވެ މަރުވި މީހުންގެ އަދަދު 1،238 އަށް އަރައިފި. މިހާތަނަށް މަރުވީ 32 މީހުން.\nޖަމައިކާ އިން އިތުރު 14 މީހަކު ފައްސިވެ ބަލި ޖެހުނު މީހުންގެ އަދަދު 878 އަށް އަރައިފި. މިހާތަނަށް މަރުވީ 10 މީހުން.\nވިއެޓްނާމުން އިތުރު އެކަކު މަރުވެ، މަރުވި މީހުންގެ އަދަދު ތިނަކަށް އަރައިފި. އަދި އިތުރު 12 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 558 އަށް އަރާފައި.\nޓައިވާނުން އިތުރު ހަތް މިހަކު ފައްސިވެ ބަލި ޖެހުނު މީހުންގެ އަދަދު 474 އަށް އަރައިފި. މިހާތަނަށް މަރުވީ ހަތް މީހުން.\nކެމްބޯޑިއާ އިން އިތުރު ފަސް މީހަކު ފައްސިވެ ބަލި ޖެހުނު މީހުންގެ އަދަދު 239 އަސް އަރައިފި. މިހާތަނަށް މީހަކު މަރެއް ނުވޭ.\nދިވެހި މާބަނޑު އަންހެނަކު ކޮވިޑް-19 އަށް ފައްސިވެ، އޭނާ އުޅެން ޖެހުނު ދަތި ހާލު "ވަގުތަށް" ވަނީ ކިޔައިދީފައި.\nDhivehsaku Vihan Kairivefa Huttaa Covid-19 Ah Fassi, Dhen Kurimathivee Veyneh! https://t.co/W3Zs9a3bFE\nޖަޕާނުން ހުކުރު ދުވަހު ރެކޯޑް އަދަދަކަށް މީހުން ކޮވިޑް-19 އަށް ފައްސިވެއްޖެ. ޖަޕާނުން ހުކުރު ދުވަހު 1579 މީހަކު ކޮވިޑް-19 އަށް ފައްސިވެ ފަސް މީހަކު މަރުވި. އިއްޔެ އަކީ މިހާތަނަށް ޖަޕާނުން އެއްދުވަސް ތެރޭގައި އެންމެ ގިނަ މީހުން ކޮވިޑް-19 އަށް ފައްސިވި ދުވަސް.\nކ. މާފުށީގެ ގެއެއްގައި ކަރަންޓީންގައި ހުރި ދެމަޔަކު ކޮވިޑް-19 އަށް ފައްސިވެއްޖެއެވެ.\nBREAKING: Maafushi Ga Quarantine Ga Huri Dhemain Covid-19 Ah Fassi Vejje https://t.co/Oxn2TfsKNi\nވެކްސިނެއް ލިބުމުގެ ކުރިން އިތުރު ތިން ފަރުވާ ކޮވިޑް-19 އަށް ލިބިދާނެ.\nVaccine Libumuge Kurin Ithuru3Faruvaa Eh Covid-19 Ah Libidhaane https://t.co/gkeSJ6xUZA\nއޭދަފުށިން ބިދޭސީއަކު ކޮވިޑް-19 އަށް ފައްސިވެއްޖެ.\nBREAKING: Eydhafushin Bidheysee Aku Covid-19 Ah Fassi Veje https://t.co/UpUYY3zz3N\nBREAKING | Covid-19: Brazil In Ithuru 1191 Meehaku Maruvehjehttps://t.co/PtcVwhjfVF\nCovid-19: Raajje In Bali Fenunuthaa 146 Dhuvas, Faruvaa Dhey Meehun Ge Adhadhu 1155 Ahhttps://t.co/fuYNV5t2Fq\nއެމެރިކާއިން އިތުރު 70033 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 1454 މީހަކު މަރުވެއްޖެ. އެޤައުމުން މިހާތަނަށް ޖުމްލަ 4705018 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 156739 މީހަކު ވަނީ މަރުވެފައި.\nއިންޑިއާ އިން އިތުރު 57704 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 765 މީހަކު މަރުވެއްޖެ. އެޤައުމުން މިހާތަނަށް ޖުމްލަ 1697054 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 36551 މީހަކު ވަނީ މަރުވެފައި.\nބްރެޒިލް އިން އިތުރު 52509 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 1191 މީހަކު މަރުވެއްޖެ. އެޤައުމުން މިހާތަނަށް ޖުމްލަ 2666298 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 92568 މީހަކު ވަނީ މަރުވެފައި.\nދެކުނު އެފްރިކާ އިން އިތުރު 11014 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 193 މީހަކު މަރުވެއްޖެ. އެޤައުމުން މިހާތަނަށް ޖުމްލަ 493183 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 8005 މީހަކު ވަނީ މަރުވެފައި.\nކޮލަމްބިއާ އިން އިތުރު 9488 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 295 މީހަކު މަރުވެއްޖެ. އެޤައުމުން މިހާތަނަށް ޖުމްލަ 295508 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 10105 މީހަކު ވަނީ މަރުވެފައި.\nމެކްސިކޯ އިން އިތުރު 7730 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 639 މީހަކު މަރުވެއްޖެ. އެޤައުމުން މިހާތަނަށް ޖުމްލަ 416179 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 46000 މީހަކު ވަނީ މަރުވެފައި.\nއާޖެންޓީނާ އިން އިތުރު 5929 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 102 މީހަކު މަރުވެއްޖެ. އެޤައުމުން މިހާތަނަށް ޖުމްލަ 191302 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3543 މީހަކު ވަނީ މަރުވެފައި.\nރަޝިޔާ އިން އިތުރު 5482 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 161 މީހަކު މަރުވެއްޖެ. އެޤައުމުން މިހާތަނަށް ޖުމްލަ 839981 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 13963 މީހަކު ވަނީ މަރުވެފައި.\nފިލިޕީންސުން އިތުރު 4063 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 40 މީހަކު މަރުވެއްޖެ. އެޤައުމުން މިހާތަނަށް ޖުމްލަ 93354 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2023 މީހަކު ވަނީ މަރުވެފައި.\nއިރާގުން އިތުރު 3346 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 70 މީހަކު މަރުވެއްޖެ. އެޤައުމުން މިހާތަނަށް ޖުމްލަ 124609 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 4741 މީހަކު ވަނީ މަރުވެފައި.\nސްޕެއިން އިން އިތުރު 3092 މީހަކު ކޮވިޑް-19 އަށް ފައްސިވެ، މި ބަލީގައި އިތުރު2މީހަކު މަރުވެއްޖެ. އެޤައުމުން މިހާތަނަށް ޖުމްލަ 335602 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 28445 މީހަކު ވަނީ މަރުވެފައި.\nބަންގްލަދޭޝް އިން އިތުރު 2772 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 28 މީހަކު މަރުވެއްޖެ. އެޤައުމުން މިހާތަނަށް ޖުމްލަ 237661 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3111 މީހަކު ވަނީ މަރުވެފައި.\nއީރާނުން އިތުރު 2674 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 197 މީހަކު މަރުވެއްޖެ. އެޤައުމުން މިހާތަނަށް ޖުމްލަ 304204 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 16766 މީހަކު ވަނީ މަރުވެފައި.\nޗިލީން އިތުރު 2131 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 80 މީހަކު މަރުވެއްޖެ. އެޤައުމުން މިހާތަނަށް ޖުމްލަ 355667 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 9457 މީހަކު ވަނީ މަރުވެފައި.\nއިންޑޮނީޝިއާ އިން އިތުރު 1750 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 32 މީހަކު މަރުވެއްޖެ. އެޤައުމުން މިހާތަނަށް ޖުމްލަ 4821 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 83 މީހަކު ވަނީ މަރުވެފައި.\nޑޮމިނިކަން ރިޕަބްލިކުން އިތުރު 1734 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 14 މީހަކު މަރުވެއްޖެ. އެޤައުމުން މިހާތަނަށް ޖުމްލަ 69649 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1160 މީހަކު ވަނީ މަރުވެފައި.\nބޮލީވިއާ އިން އިތުރު 1700 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 86 މީހަކު މަރުވެއްޖެ. އެޤައުމުން މިހާތަނަށް ޖުމްލަ 75234 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2894 މީހަކު ވަނީ މަރުވެފައި.\nސައުދީ އަރަބިއްޔާ އިން އިތުރު 1686 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 24 މީހަކު މަރުވެއްޖެ. އެޤައުމުން މިހާތަނަށް ޖުމްލަ 275905 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2866 މީހަކު ވަނީ މަރުވެފައި.\nCovid-19 Jehunu Meehun Ge Adhadhu 17.7 Million Ahhttps://t.co/Hrkaq5iqUr\nGaidhurukoh Thibe Hajjuverin Jamra Ah Hila Ukaifihttps://t.co/F2SKVlHJWY\nCovid-19: Haalathu Ithurah Goasve, Mexico In Maruvi Meehun Ge Adhadhu 46,000 Ah Araifihttps://t.co/siq5SZ5a6I\nCovid-19: 11 Million Meehun Balin Rangalhu Vehjehttps://t.co/O18VrnvY4V\nBREAKING | Ihavandhoo In Covid-19 Ah Fassivee 242 Boat Ge Captainhttps://t.co/VHsH1yqGKn\nBREAKING | Ihavandhoo In Covid-19 Ah Meehaku Fassi Vehjehttps://t.co/z5YWIk5ReN\nބިރުވެރި އިންޒާރުތަކަކާއި އެކު އޮގަސްޓް މަސް ފެށުނީއެވެ. ރާއްޖޭގެ ހާލަތު މިހާރު އޮތް ގޮތުން އޮގަސްޓް މަހު އެވްރެޖްކޮށް ކޮންމެ ދުވަހަކު 200 މީހުން ކޮވިޑް-19 އަށް ފައްސިވެދާނެ ކަމުގެ އިންޒާރު ކަމާބެހޭ ތަޖުރިބާކާރުން ދަނީ ދެއްވަމުންނެވެ. އެހާލަތު ކުރިމަތިވެއްޖެނަމަ ހޮސްޕިޓަލްތައް ފުރި، އެކަށީގެންވާ އަދަދަކަށް ޑޮކްޓަރުންނާއި ނަރުހުން ނުލިބި ވޭންދެނިވި އެތައް ކަމެއް ތަހައްމަލް ކުރަން ޖެހިދާނެއެވެ. އެތައް ބަޔަކު އަޅުގަނޑުމެންނާއި ވަކިވެގެން ހިނގައިދާނެ ފަދަ ހާލަތެއް ކުރިމަތިވެެދާނެއެވެ.\nއެހެންކަމުން އެކަމުން ސަލާމަތް ވުމަށް ކޮވިޑް-19 އިން ރައްކާތެރިވުމަށް އަޅަން ޖެހޭ ފިޔަވަޅުތައް ޤަވައިދުން އަޅާށެވެ. މާސްކް އަޅައިގެން އަބަދުވެސް ހުންނާށެވެ. އިޖުތިމާޢީ ގައިދުރުކަން ކޮންމެ ތަނެއްގައި ވެސް ހިފަހައްޓާށެވެ. ގިނަގިނައިން އަތް ދޮވުމަށް އިސްކަންދޭށެވެ. ބައްދަލުވާ މީހުންގެ އަދަދު މަދުކުރާށެވެ. ކޮންމެހެން ގެއިން ނިކުންނަން ޖެހިގެން ނޫން ގޮތަކަށް ގެއިން ނުނިކުންނާށެވެ. އިރުއިރުކޮޅުން ފިހާރައަށް ދިއުމުގެ ބަދަލުގައި ގެއަށް ބޭނުންވާ ތަކެތި އެއްފަހަރުން ގަނެ، ފިހާރަތަކަށް ދިއުން މަދުކުރާށެވެ.\nކޮވިޑް-19 އަކީ ނުރައްކާތެރި ބައްޔެކެވެ. ބަލި ޖެހުމުން ނުރައްކާތެރި ހާލަތަކަށް ދަނީ ހަމައެކަނި އުމުރުން ދުވަސްވީ މީހުންނެއް ނޫނެވެ. އަދި ބޮޑެތި ބަލިތަކަށް ބޭސް ކުރާ މީހުން އެކަންޏެއް ވެސް ނޫނެވެ. ކޮވިޑް-19 ޖެހިގެން ދުނިޔެ އިން ނިޔާވެފައިވާ މީހުންގެ ތެރޭގައި ވެސް ޒުވާނުންނާއި ކުޑަކުދިން ވެސް ހިމެނެއެވެ.\nއަދި އެންމެ ބޮޑު ނުރައްކަލަކީ ބަލި ޖެހޭ މީހުންގެ އަދަދު އިތުރުވެ، ހޮސްޕިޓަލްތައް ފުރިއްޖެ ހާލަތެއްގައި އެތައް ބަޔަކަށް ފަރުވާ ނުދެވިގެން އެތައް ބަޔަކު ދޫކޮށްލަން ޖެހިދާނެ ފަދަ ހާލަތެއް ވެސް ކުރިމެތިވެދާނެ ކަމުގެ ބިރެވެ. އެފަދަ ކަންތައްތައް ދުނިޔޭގެ އެތައް ގައުމަކުން ތަޖުރިބާކޮށްފިއެވެ.\nBREAKING NEWS: Casethah Ithuruvaanama Schoolthah Nuhulhuveye: Ameen https://t.co/2n1KAyvo8L\nBREAKING NEWS: Covid-19: Ithuru 74 Meehaku Fassivejje https://t.co/sqDRWyCiM3\nBeysfaruvaa Ah Dhiya Dhivessehgge Eheetheriaku Covid-19 Ah Fassi Vehjje https://t.co/mJZfjwjJb5\nBREAKING NEWS: August Mahu Dhuvaalaku 200 Meehunnah Bali Jehidhaane - Minister Ameen https://t.co/dAuWyHwGac\nCovid-19 Ge Asaru 20 Aharah Vure Gina Dhuvahah Kuraane - WHO https://t.co/gGG8vFHosZ\nއޮގަސްޓް 1, 2020 00:17\nﷲ އިންސާނުން އިމްތިހާނު ކުރައްވަނީ މުސީބާތްތަކާ ދަތި އުދަނގޫ ހާލަތްތަކާ ލޯބިވާ މީހުން ބީވެ ދިއުން މެދުވެރި ކުރައްވައެވެ އިރާދަ ކުރައްވާމިންވަރަކަށް ހިސާބެއްނެތި ރަހުމަތްލައްވާ އޯގާވަންތަ އިލާހަށް މަދަދަށް އެދި ދަންނަވާށެވެ އިންސާނުންގެ އެއްވެސް ބާރެއް ނެތެވެ އިންސާނާގެ އެއްވެސްބާރެއްވާނަމަ މޮޅެތި ޑޮކްޓަރުން ބަލީގައި މަރުނުވީހެވެ ބިރުވެތިވެ ވަކީލުކުރާށެވެ ޝިފާ ބާވާލައްވަނީﷲއެވެ


Firihenun Mulhin Hudhu, Miee Konkameh? - Vaguthu\nފިރިހެނުން މުޅިން ހުދު، މީކޮންކަމެއް؟\nދިވެހިންނަކީ އައު ޓުރެންޑްތަށް ފޮލޯ ކުރުމަށް ނިކަން ފޯރި ހުންނަބައެކެވެ. އެކަކު ކަމެއް ކުރާއިރަށް އެކަމެއް ސަޅިވެ، އެގޮތަކަށް ކަން ކުރުމަކީ ދިވެހިންގެ ތެރޭގައި އާއްމު ކަމެކެވެ.\nމިގޮތުން ފިރިހިނުން ފަހަތު ޖީބަށް ވޮލެޓް ޖެހުމާއި އަންހެންވެރިން ފަހަތު ޖީބަށް ފޯނުޖެހި ޒަމާނެއްވެސް ދިޔައެވެ. އެހެންނަމަވެސް މިފަހަރު މިއޮތީ މުޅިން ތަފާތުކޮށްލާފައެވެ. މިހާރު ފިރިހެނުންގެ އައު ޓުރެންޓަކީ ހުސް ހުދު ކުލައެވެ.\nފިރިހެން ކުދިންގެ އާދަޔާ ހިލާފު ފެޝަން ޓްރެންޑަށް މިގޮތް ވެގެންދިޔަ ގޮތެއް ނޭންގުނެވެ، އެހެންނަމެވެސް އެގޭ ކަމަކީ މިއީ މިހާރުގެ ޓުރެންޑްކަމެކެވެ. މަގުމަތިން ހިގާފައިދާ ފިރިހެނުންނަށް ބަލައިލުމުން މިކަން ޔަގީންވެގެންދާނެއެވެ.\nމީގެ ކުރިން މުސްކުޅި އުމުރު ފުރައިގެ މީހުން ހުކުރަށް ދާންލި ހުދު ގަމީސް މިއަދު ޒުވާން އުމުރު ފުރައިގެ ކުދިން ޑޭޓްތަކަށާއި ހަވީރު ފިނިބުރުތަކުން ޖާގަ ހޯދައިފިއެވެ. ހުދު ގަމީސް އެކަންޖެއް ނޫނެވެ. ހުދު ގަމީހާއެކު ހުދު ޖީންސާއި ހުދު ބޫޓެވެ، މިއީ މިހާރުގެ ޓުރެންޑެވެ.\nއާއްމުކޮށް މިފަދަ ގޮތަކަށް ހެދުން އަޅާއުޅެނީ ކޮރެއާ ހިސާބު މީހުނަށް ވުމުން މިކަމަކީ ކޮރައަން ސީރީސްއިން ދިވެހިންގެ ތެރެއަށް ތައާރަފްވި ކަމެއް ކަމަށް ޤަބޫލު ކުރެވެއެވެ.\nއޭޕްރީލް 2, 2018 14:50\nމިވެސް ފާޑެއްގެ އިމްތިޙާނެކެވެ. ނަބިއްޔާ ޞައްލަﷲ ޢަލައިހި ވަސައްލަމަގެ ސުންނަތުގައި މުސްލިމުން ހެދުން އަޅަންވީގޮތް ބަޔާންކޮށްދީފައި އޮންނައިރުވެސް، މުސްލިމުންކަމަށް ދައުވާކުރާމީހުން، ޣައިރުމުސްލިމުން ގެންގުޅޭ ފާޑުފާޑުގެ ޓުރެންޑުތައް ފޮލޯ ކުރުމަކީ ހާދަހާ ހިތާމަހުރި ކަންކަމެވެ. އަދި އެކަންތައް އިސްތިހާރު ކޮށްދިނުމަކީވެސް މުސްލިމުންގެ ހައިސިއްޔަތުން ކޮށްގެންވާނެ ކަމެއްނޫނެވެ. ޣައިރުމުސްލިމުންގެ ޓުރެންޑުތައް ފޮލޯ ކުރާއިރު ދީނީގޮތުން އެކަމަކީ ކިހާވަރެއްގެ ކަމެއްތޯ ބެލުމަކީ ބުއްދިވެރި ގޮތެކެވެ. ވަﷲ ޢައުލަމް..


First Girlfriend Vadhdhai Bodu Vazeeru Ge Rasmee Geyge Hurumaiy Kan'daalaifi. - vNews.mv\nފަސްޓް ގާލްފްރެންޑު ވައްދައި ބޮޑުވަޒީރުގެ ރަސްމީ ގޭގެ ހުރުމަތް ކަނޑާލައިފި\n26 July 2019, 15:38\nކައިވެނިނުކޮށް އިނގިރޭސި ބޮޑުވަޒީރުގެ ރަސްމީ ގޭގައި ދިރިއުޅުނު ފުރަތަމަ ޖޯޑުކަމުގައި އާ ބޮޑުވަޒީރު ބޮރިސް ޖޮންސަނާއި އޭނާގެ ލޯބިވެރިޔާ ކެރީ ސިމަންޑްސް ހިމެނިއްޖެއެވެ.\nއިނގިރޭސި ބޮޑުވަޒީރުގެ ރަސްމީ ގެއަކީ ޑައުނިން ސްޓްރީޓުގެ ދިހަ ނަމްބަރު ގެއެވެ. ބޮޑުވަޒީރުގެ ގޮތުގައި އެގޭގައި މިހާތަނަށް ކޮންމެ ބޭފުޅަކުވެސް އުޅުއްވީ އަނބިކަނބަލުން ނުވަތަ ފިރިކަލުންނާއެކުގައެވެ. އެކަމަކު މިހަފުތާގައި އިނގިރޭސިވިލާތުގެ ބޮޑުވަޒީރުކަމާ ހަވާލުވެވަޑައިގެންނެވި ބޮރިސް ޖޮންސަނުގެ ހުރީ ލޯބިވެރިޔެކެވެ.\nއުމުރުން 55 އަހަރުވީ ޖޮންސަނާއި 31 އަހަރުވީ ސިމަންޑްސް އެކުގައި ދިރިއުޅުއްވާތާ ދުވަސްކޮޅެއް ވަނީ ވެފައެވެ. ޖޮންސަނުގެ ކުރީގެ އަނބިކަނބަލުން މަރީނާ ވީލަރ ދުރަށް ވަޑައިގަތީވެސް ސިމަންޑްސްގެ ކަންތައް ފެއްޓެވުމުންނެވެ.\nހުސްވި ޖޫންމަހާ ހަމަޔަށްވެސް ބޮރިސް ޖޮންސަން ދިރިއުޅުއްވަމުން ގެންދެވީ ލަންޑަނުގެ ދެކުނުގައި ހުންނަ ސިމަންޑްސްގެ އަމިއްލަ ފްލެޓެއްގައެވެ. އެތާގައި ސިމަންޑްސް އާއި ޖޮންސަން އެއްރޭ މާގަދަޔަށް އަރާރުންވެ އަޑުގަދަވެގެން ކައިރިކައިރީގެ ފްލެޓްތަކުގައި ދިރިއުޅޭ މީހުން ފުލުހުންނަށް އަންގައިގެން އެކަންތައް މީޑިއާއިން ތިލަކުރިއެވެ. މިހާދިސާއަށްފަހު ލަންޑަނުގެ އެހެން ހިސާބަކުން ހަތަރު ކޮޓަރީގެ އެޕާޓްމަންޓެއް ހޯއްދަވައިގެން ޖޯންސަން ފަހުން ވަނީ އެތަނަށް ބަދަލުވެވަޑައިގެންފައެވެ.\nކެރީ ސިމަންޑްސްއަކީ ޕަބްލިކް ރިލޭޝަނާ ބެހޭ ތަޖުރިބާކާރެކެވެ. ކޮންޒަވެޓިވް ޕާޓީގެ ޕަބްލިކް ރިލޭޝަނާބެހޭ ޔުނިޓުގައި އޭނާ މަސައްކަތް ކުރަން ފެށީ 2009 ގައެވެ. ބޮރިސް ޖޮންސަނާ ބައްދަލުވެ ލޯބީގެ ގުޅުން ފެށުނީ އޭގެ ފަހުންނެވެ.


ޑރ. މުޙައްމަދު ޢިޔާޟު ޢަބްދުއްލަތީފް - 04 އޮކްޓޯބަރ 2012 - 19:42\n20 އަހަރުގެ އަންހެން ކުއްޖަކަށް ފާއިތުވި ދެއަހަރެއްހާދުވަހު 10 ވަރަކަށް ފަހަރު ކުއްލިއަކަށް ނޭވާލާން އުނދަގޫވެ ވަރަށް ބޮޑަށް ހާސްވާގޮތް ވިއެވެ. މިކަމެއްް ދިމާވަނީ އާއްމުކޮށް ރޭގަނޑުގެ ކޮންމެވެސް ވަގުތެއްގައި. މިކުއްޖާގެ މަންމަ މިކަމަކީ ޖިންނިސައިތާނުންގެ ފަރާތުންވާ އުނދަގުލެއްކަމަށްބަލާ ކުއްޖާގެ އުނަގަނޑުގައި ތަވީދެއް އަޅާފައިއޮވޭ. ތަވީދު އޮތަސް އެކަމެއް އެވާގޮތަކަށް ވޭ. މިތަވީދު ނެގުމުން އެކުއްޖާއަށް ވާނެ ގެއްލުމެއް ނުވަތަ ފައިދާއެއް ވަރަށް ތަފްސީލުކޮށް ބަޔާންކޮށްދެއްވުުން އެދެން.\nނ- އެ ކަންމަކަމަކީ އޭގެ ޒާތުގައި އަސަރުކުރުވާ ކަމެއްނޫންކަމާއި ، ނަމަވެސް އެއީ ސަބަބެއް ކަމާއި އެކަންކަމުން ފައިދާ ވާނީ މާތް ﷲ ގެ އިޛްނަ ފުޅާއެކު ކަމަށް ފަރުވާ ދޭ މީހާއާއި ފަރުވާ ލިބިގަންނަ މީހާ ޤަބޫލު ކުރުމެވެ. والله أعلم.